Covid-19 jehigen raajje in ithuru meehaku niyaavejje - AO News\nކޮވިޑް 19 ޖެހިގެން ރާއްޖެއިން އިތުރު މީހަކު ނިޔާވެއްޖެ\nޢުމުރުން 58 އަހަރުގެ ފިރިހެނަކު ކޮވިޑް ޖެހިގެން ނިޔާވެފައިވާ ކަމަށް އެޗްޕީއޭއިން ހާމަކޮށްފިއެވެ. އެޗްޕީއޭއިން ވިދާޅުވީ ކެންސަރަށް ފަރުވާ ކުރަމުންދިޔަ މިމީހާއަކީ ހއ.ކެލާގައި ކަރަންޓީންގައި ހުރި މީހެއްކަމަށާއި މަރުވެފައިވަނީ އޭނާގެ ޙާލު ސީރިއަސްވެގެން ކުޅުދުއްފުށީ ހޮސްޕިޓަލުގައި ފަރުވާ ދެމުން ދަނިކޮށްކަމަށެވެ.\nމަޢުލޫމާތު ލިބޭގޮތުން މަރުވި މީހާ ކެލަ އަށް ދިޔައީ މިދިޔަ ހަފުތާގެ އާދިއްތަ ދުވަހު އެވެ. އެރަށު ހޯމް ކަރަންޓީނުގައި ހުއްޓާ ހާލު ސީރިއަސްވެގެން ކުޅުދުއްފުއްޓަށް ގެންދިޔައީ އިއްޔެގެ ހެނދުނު ގެ ވަގުތެއްގައެވެ.\nއޭނާ ކޮވިޑަށް ޕޮޒިޓިވްވިކަން އެނގުނީ މަރުވި ފަހުން ސާމްޕަލް ނަގައި ޓެސްޓްކުރުމުންނެވެ.\nރާއްޖެއިން ކޮވިޑް 19 ޖެހިގެން އިތުރު މީހަކުވެސް މަރުވެފައިވެއެވެ. 60 އަހަރުގެ ދިވެހި ފިރިހެންމީހާ ނިޔާވެފައިވަނީ ހުޅުމާލެ މެޑިކަލް ފެސިލިޓީގައި ފަރުވާ ދެމުން ދަނިކޮށް މިއަދު އިރާކޮޅުގެ ވަގުތެއްގައެވެ.\nމިއަދު ނިޔާވިކަމަށް އިޢުލާން ކުރި2މީހުންނާއެކު ރާއްޖެއިން މިބަލީގައި ނިޔާވި މީހުންގެ ޢަދަދު 31 އަށް އަރައެވެ.\n(ހެލްތު ޕްރޮޓެކްޝަން އެޖެންސީ (އެޗްޕީއޭކޮވިޑް-19


ދައުލަތުގެ ބަޖެޓަކީ ރާއްޖޭގައި ބާޣާވާތްކޮށްގެން، އެބަޣާވާތް ފޫބައްދަން އެކުލަވާލާފައިވާ ބަޖެޓެއްނޫން ކަމަށް ރައީސް ނަޝީދު ވިދާޅުވެއްޖެ – Maldivian Democratic Party\nދައުލަތުގެ ބަޖެޓަކީ ރާއްޖޭގައި ބާޣާވާތްކޮށްގެން، އެބަޣާވާތް ފޫބައްދަން އެކުލަވާލާފައިވާ ބަޖެޓެއްނޫން ކަމަށް ރައީސް ނަޝީދު ވިދާޅުވެއްޖެ\nދިވެހި ދައުލަތުގެ ބަޖެޓަކީ ރާއްޖޭގައި ބާޣާވާތްކޮށްގެން، އެބަޣާވާތް ފޫބައްދަން އެކުލަވާލާފައިވާ ބަޖެޓެއްނޫން ކަމަށް އެމްޑީޕީގެ ރިޔާސީ ކެންޑިޑޭޓް ރައީސް މުޙަންމަދު ނަޝީދު ވިދާޅުވެއްޖެ އެވެ.\nދިވެހިދައުލަތުގެ ބަޖެޓަކީ ރާއްޖޭގެ ރައްޔިތުންގެ ފައިދާއާއި ތަރައްގީއަށް އެކުލަވާލާފައިވާ ބަޖެޓެއް ކަމަށާއި، އެބަޖެޓާ އެއް ގޮތަށް މިއަދު ގައުމު ހިންގައިފިނަމަވެސް ދިވެހިރައްޔިތުންނަށް އޭގެ ފައިދާ އާއި ގައުމަށް ތަރައްގީ ލިބިގެންދާނޭ ކަމަށް ރައީސް ނަޝީދު ވިދާޅުވިއެވެ.\n“އެބަޖެޓަކީ ރާއްޖޭގެ ރައްޔިތުންގެ ފައިދާއާއި ތަރައްގީއަށް އެކުލަވާލާފައިވާ ބަޖެޓެއް. އެބަޖެޓު މިއަދުވެސް ހިންގައިފިނަމަވެސް ދިވެހިރައްޔިތުންނަށް އެފައިދާއާއި އެތަރައްގީއާއި އެމަންފާ ލިބޭނެކަމީ އަޅުގަޑުމެންގެ ހިތުގައި ކުޑަކޮށްވެސް ޝައްކު ހިނގާކަމެއްނޫން.” ރައީސް ނަޝީދު ވިދާޅުވިއެވެ.\nދިވެހިރާއްޖޭގެ އިގްތިސާދީ ހާލަތާއި، މިރާއްޖޭގެ މުއްސަދިކަމާ އަޅާބަލާއިރު މި ދިވެހިރާއްޖޭގެ ފަގީރުކަން މާ ބޮޑު ކަމަށާއި، ބިކަހާލުގައި ހާސްކަންމަތީގައި ދިރިއުޅޭ ދިވެހި ކިތަންމެ ރައްޔިތުން މިއަދުވެސް އުޅޭ ކަމަށް ރައީސް ނަޝީދު ވިދާޅުވިއެވެ.\nރައީސް ނަޝީދު އިތުރަށް ވިދާޅުވީ އެމްޑީޕީ ސަރުކާރުން އާސަންދައިގެ ހިދުމަތް ތައާރަފުކުރަމުން ދިޔައީ ނޭނގި ނޫން ކަމަށާއި، އާސަންދަ ފެށީ ބައިނަލްއަގްވާމީ އެތައް މާހިރުން ވެސް ހިމެނޭ ގޮތުން ކިތަންމެ ބައެއްގެ އިރުޝާދަކާ އެކުގައި ކަމަށެވެ.\nބަޖެޓްގައި އާސަންދަ އަށް އަހަރަކަށް 720މިލިޔަން ރުފިޔާ ކަނޑައަޅާފައި އޮތް ނަމަވެސް، އެ އަދަދު 920 މިލިޔަން ރުފިޔާ އަށް އިތުރުވާނޭ ކަމަށް ގަބޫލުފުޅު ކުރައްވާ ކަމަށާއި، އެހެން ނަމަވެސް ރަނގަޅަށް ބަލައިފި ނަމަ ބަޖެޓްގެ ތެރެއިން އެ ފައިސާ ހަމަޖެއްސޭނެ ގޮތް އެނގޭނެ ކަމަށް ރައީސް ނަޝީދު ވިދާޅުވިއެވެ. އަދި މީގެ ކުރިން ކޮންމެ އަހަރަކު އައިޖީއެމްއެޗަށް ސަބްސިޑީގެ ގޮތުގައި 300 މިލިޔަން ރުފިޔާ ދެމުން އަންނަ ކަމަށާއި އާސަންދައިގެ ދަށުން ސަރުކާރު ހޮސްޕިޓަލްތަކަށް ދެއްކުމަށް ނަގާ އަދަދު ބޮޑުކުރުމުން އެ ފައިސާ ނުދީ އާސަންދަ އަށް ހަރަދުކުރެވޭނެ ކަމަށް ވެސް ރޭގެ ޖަލްސާގައި ރައީސް ނަޝީދު ވިދާޅުވި އެވެ.\nރައީސް ވިދާޅުވީ ބަޖެޓަށް ބާރު ބޮޑުވީ ބަޖެޓްގައި ހިމެނިފައިނެތް ޚަރަދުތަކެއް ބަޣާވާތް ފޫބެއްދުމަށް ކުރަމުން ދިއުމުގެ ސަބަބުން ކަމަށް ރައީސް ވިދާޅުވިއެވެ. ބަޣާވާތްކުރި ދުވަސް ކަމަށްވާ7ފެބްރުއަރީ ގައި “ތެޅި ބިއްލޫރިތަކާއި ކުޑަ ދޮރުތަކުން އުކި ކޮމްޕިއުޓަރާއި އެހެން އޮފިސަރުންގެ ގައިގައި ތެޅި ގޮނޑިއާއި، އެދުވަހު ޖެހި ޓިޔަގޭހާއި އެދުވަހު ކުރި ހަރަދަށް” އެތައް މިލިއަން ރުފިޔާއެއް ޚަރަދުކުރި ކަމަށް ރައީސް ނަޝީދު ވިދާޅުވިއެވެ.\n” ސިފައިނާއި ފުލުހުން އިތުރުކޮށްފި. މިކަމަށް 228 މިލިއަން ރުފިޔާ ހަރަދުވެއްޖެ. ފުލުހުނަށް ޕޮރިމޯޝަން ދީފި. ސިފައިންނަށް ޕްރޮމޯޝަން ދީފި. މި ވާހަކައެއް ބަޖެޓްގައި ނެތް. މިކަމަށް 63 މިލިއަން އިތުރަށް ހަރަދުވެއްޖެ. ދެ މިނިސްޓްރީ އިތުރަށް ހަދައިފި. މި ވާހަކަވެސް ބަޖެޓްގައި ނެތް. މިކަމަށްވެސް އަނެއްކާވެސް މިކަމަށް 22 މިލިއަން ރުފިޔާ ކާރާއި ގޮނޑިމޭޒަށާއި އެއްކޮން ހަރަދުވެގެން ހިނގައްޖެ.” ރައީސް ނަޝީދު ވިދާޅުވިއެވެ.


އެސް.އެސް3/ ސަޕޯޓް ސްޓާފް ގްރޭޑް 3\nވަޒިފާ އަދާކުރަންޖެހޭ ރަށް / އޮފީހާއި، ޔުނިޓް\nކޯޕަރޭޓް ސެކަޝަން / ޕަބްލިކް ވަރކްސް ސަރވިސަސް / ފައިނޭންސް ޔުނިޓް\nމުސާރަ: -/3,875 ރ.\nސަރވިސް އެލަވަންސް: -/1,000 ރ\n(އިތުރުގަޑީގައި ކުރާ މަސައްކަތްތަކަށް ހަމަޖެހިފައިވާ އުޞޫލުން އިތުރުގަޑީގެ ފައިސާ ދެވޭނެ.)\n1. މަޤާމަށް ބޭނުންވާ ތަމްރީނެއް/ލައިސަންސެއް/ހުއްދައެއް/ސަނަދެއް ހާސިލުކޮށްފައި ވުމާއެކު މަޤާމުގެ މަސައްކަތުގެ ދާއިރާއެއްގައި2އަހަރު ދުވަހުގެ މަސައްކަތު ތަޖުރިބާ ލިބިފައިވުން. ނުވަތަ\n2. މަޤާމުގެ މަސައްކަތުގެ ދާއިރާއަކުން ދިވެހިރާއްޖޭގެ ގައުމީ ސަނަދުތަކުގެ އޮނިގަނޑުގެ ލެވެލް 1 ގެ ސަނަދެއް ހާސިލުކޮށްފައިވުން.\nއޮފީހުގެ ފަރާތުން އެކި އޮފީސްތަކަށް ފޮނުވަންޖެހޭ ބިލްތައް އެ އޮފީސްތަކަށް ރައްދުކުރުން.\nއޮފީހުގެ ފަރާތުން އެކި އޮފީސްތަކަށް ފޮނުވަންޖެހޭ އެހެނިހެން ލިޔުންތައް އެ އޮފީސްތަކަށް ރައްދުކުރުން.\nއެހެނިހެން ޔުނިޓްތަކުގެ މަސައްކަތްތަކުގައި އެހީތެރިވެދިނުން.\nޔުނިޓުގެ އިދާރީ މަސައްކަތްތަކުގައި އެހީތެރިވެދިނުން.\nމީގެ އިތުރުން ކުރަންޖެހުނު އޮފީހުގެ ކޮންމެ ކަމެއް ވެރިން އަންގާ ގޮތެއްގެ މަތިން ކުރުން.\nއިތުރު މަޢުލޫމާތު ސާފުކުރެއްވުމަށް މި ސަރވިސަސްގެ ނަންބަރު 3323537 އަށް ގުޅުއްވުން އެދެމެވެ.\n5. ގިނަވަގުތު އޮފީހުގައި މަސައްކަތް ކުރެވޭނެ މީހެއްކަމުގައިވުން.\n6. މާލިއްޔަތު ޤާނޫނާއި ދިވެހި ސިވިލް ސަރވިސްގެ ޤާނޫނާއި ގަވާއިދަށް އަހުލުވެރިވެފައިވާ ފަރާތެއް ކަމުގައިވުން.\nމި ވަޒީފާއަށް އެދި ހުށަހަޅަންޖެހޭ ތަކެތި ހުށަހަޅުއްވާނީ ޕަބްލިކް ވަރކްސް ސަރވިސަސްއަށް (އަމީނީމަގު، މާފަންނު / މާލެ)\nތަކެތި ހުށަހެޅުމުގެ ސުންގަޑިއަކީ 11 ސެޕްޓެންބަރު 2014 ވާ ބުރާސްފަތި ދުވަހުގެ 15:00 ގެ ކުރިން.\nމި މަޤާމަށް މީހަކު ހޮވުމަށް އިންޓަވިއު އޮންނާނީ ސެޕްޓެންބަރު - އޮކްޓޫބަރު 2014 އާ ދެމެދުގެ ތާރީޚެއްގައި މި ސަރވިސަސް ގައެވެ.\nސިވިލް ސަރވިސްގެ ވަޒީފާއަށް އެދޭ ފޯމު (ވަޒީފާއަށް އެދޭ ފޯމު ދޫކުރުމާއި ބަލައިގަތުމަށް ހަމަޖެހިފައިވަނީ ޕަބްލިކް ވަރކްސް ސަރވިސަސްގެ މާލެ އޮފީހުންނެވެ.)\nވަޒީފާއަށް އެދޭ ފަރާތަށް ލިބިފައިވާ ތަޢުލީމާއި ތަމްރީނު ދެނެގަތުމަށް ބޭނުންވާ ލިޔުންތައް. (އެކްރެޑިޓް ކޮށްފައިވާ ސެޓުފިކެޓުގެ ނުވަތަ ކޯސް ފުރިހަމަކުރި ކަމުގެ ލިޔުމާއެކު ކޯހުން ލިބޭ ސެޓުފިކެޓު ވަކި ފެންވަރެއްގައި އެކްރެޑިޓް ކުރެވޭނެކަމަށް މޯލްޑިވްސް ކޮލިފިކޭޝަން އޮތޯރިޓީން ދޫކުރައްވާފައިވާ ލިޔުމުގެ ކޮޕީ)\nވަޒީފާއަށް އެދޭ ފަރާތުގެ ކާކުކަން އަންގައިދޭ ކާޑުގެ ކޮޕީ.\nސުންގަޑި: 11 ސެޕްޓެންބަރު 2014 15:00


Zuvaanun kuhthakun dhurukurumah kulhivaru muhimmu dhaureh adhaakurey- Raees - vNews.mv\nރައީސް ވަނީ މަންދޫބުން ހިއްސާކުރި ކަންބޮޑުވުންތަކަށް ހައްލު ހޯއްދަވައިދެއްވަން ސަރުކާރުން މަސައްކަތް ކުރާނެކަމުގެ ޔަގީންކަން ދެއްވާފަ- ފޮޓޯ:- ރައީސް އޮފީސް\nޒުވާނުން ކުށްތަކުން ދުރުކުރުމަށް ކުޅިވަރު މުހިންމު ދައުރެއް އަދާކުރޭ: ރައީސް\nއައްފާން މުހައްމަދު 15 February 2021, 19:26\nއިޖްތިމާއީގޮތުން ބަލިކަށި ޒުވާނުން ކުށްތަކުން ދުރުކުރުމަށްޓަކާ ކުޅިވަރަކީ މުހިންމު ދައުރެއް އަދާކުރާ އެއްޗެއް ކަމަށް ރާއަޖޭގެ ރައީސުލްޖުމްހޫރިއްޔާ އިބްރާހީމް މުޙައްމަދު ޞާލިޙް ވިދާޅުވެއްޖެއެވެ.\nއެމަނިކުފާނު މިހެން ވިދާޅުވީ ފަހަކަށްއައިސް ކޮވިޑް-19 ގެ ކޭސްތައް ރާއްޖޭގައި ފެންނަ މިންވަރު ވަރަށް ބޮޑުތަނުން އިތުރުވުމާއި ގުޅިގެން އެޗްޕީއޭއިން އެޅި ރައްކާތެރިކަމުގެ ފިޔަވަޅުތަކުގެ ތެރޭގައި ހިމެނޭ ރާއްޖޭގައި ކުޅިވަރުގެ އެންމެހާ ހަރަކާތްތައް ހުއްޓާލުމަށް ނިންމި ނިންމުމުގެ ދަށުން، ދިވެހި ޕްރިމިއަރ ލީގުގެ ކުޅުން މެދުކަނޑާލާ، ފަރިތަކުރުންތައްވެސް ވަގުތީގޮތުން ހުއްޓާލުމަށް އެފްއޭއެމް އިން ނިންމި ނިންމުމުގެ ސަބަބުން ކުލަބު ތަކުން ކަންބޮޑުވުން ފާޅުކޮށް، ރައީސް އާއިއެކު ބޭއްވި ބައްދަލުވުމުގައި ވާހަކަދައްކަވަމުންނެވެ.\nމިބައްދަލުވުމުގައި ކުލަބުތަކުން ބައިވެރިވި މަންދޫބުން ވަނީ ސީޒަން މެދުކަނޑާލާފައި އޮތުމުން ކުލަބުތަކާއި ކުޅުންތެރިންނަށްވެސް ކުރިމަތިވާނޭ ގޮންޖެހުންތަކާއި ހުރި ކަންބޮޑުވުންތައް ރައީސް އާއި ހިއްސާކޮށްފައެވެ. އަދި ކޮވިޑްގެ ހާލަތުން ސަލާމަތްވުމަށް އެޅިފައިވާ ފިޔަވަޅުތަކުގެ ސަބަބުން ކުލަބުތަކަށް ބޮޑެތި މާލީ ދަތިތަކެއް ކުރިމަތިވެފައިވާ ކަމަށާއި، މިކަމުގެ ސަބަބުން ކުޅުންތެރިންނަށް މުސާރަ ދިނުމުގައި ދަތިތަކަކާއި ކުރިމަތިލާން ޖެހިފައިވާކަން މަންދޫބުން ވަނީ ހާމަކޮށްފައެވެ.\nކުލަބުތަކުގެ ކަންބޮޑުވުންތައް އަޑުއެއްސެވުމަށްފަހު ރައީސް ވަނީ މިކަންކަމަށް ހައްލެއް ހޯއްދަވައިދެއްވުމަށް ސަރުކާރުގެ ފަރާތުން ކަމާ ގުޅުންހުރި އިދާރާތަކާއި މަޝްވަރާކުރާނެ ކަމުގެ ޔަގީންކަން ދެއްވާފައެވެ. އަދި ކުލަބުތަކާއި ކުޅުންތެރިން ވެސް ކޮވިޑުން ރައްކާތެރިވުމަށް އެޗްޕީއޭއިން އިރުޝާދު ދީފައިވާ ގޮތަށް އަމަލުކުރުމުގައި ހާއްސަ ސަމާލުކަމެއްދީ މިބަލިމަޑުކަމުން ވީއެންމެ އަވަހަކަށް އަރައިގަތުމަށް އިސް ދައުރެއް އަދާކުރުމަށް އެދިލައްވާކަމަށްވެސް ރައީސް ވިދާޅުވިއެވެ.\nރާއްޖޭގައި ކޮވިޑްގެ ކޭސްތައް އިތުރުވުމާއި ގުޅިގެން އެޗްޕީއޭއިން އެޅި ރައްކާތެރިކަމުގެ ފިޔަވަޅުތަކުގެ ދަށުން ފުޓުބޯޅަ ސީޒަން މެދުކަނޑާލުމާއިއެކު ކުލަބު ތަކުގެ ވެރިންނާއި ކޯޗުންގެ އިތުރުން ކުޅުންތެރިންވެސް ވަނީ ކަންބޮޑުވުން ފާޅުކޮށް ނޫސްވެރިންނާއި ބައްދަލުކޮށްފައެވެ. މިހުރިހާ ފަރާތެއްގެވެސް މައިގަނޑު ޝަކުވާއަކީ އެޗްޕީއޭގެ ހާއްސަ ހުއްދައެއްގެދަށުން ހަރުކަށި ގައިޑްލައިން ތަކަކާއިއެކު ސީޒަން ފަށާފައިވާއިރު، މިހާތަނަށް ފުޓުބޯޅައިގެ ތެރެއިން ނުވަތަ ލީގުގެ ތެރެއިން އެއްވެސް ކޭސްއެއް ފެނިފައިނުވާއިރު ކުއްލިއަކަށް އަނެއްކާވެސް އެއްވެސް މަޝްވަރާކުރުމެއްނެތި ލީގު މެދުކަނޑާލަން ޖެހުމެވެ. އަދި މިކަމުގެ ސަބަބުން ކުރިއަށް އޮތްތަނުގައި ކުޅުންތެރިންނާއި ކުލަބުތަކަށްވެސް ބޮޑެތި ގޮންޖެހުންތަކަކާއި ކުރިމަތިލާން ޖެހިދާނެކަމުގެ ކަންބޮޑުވުން މިފަރާތްތަކުން ވަނީ ފާޅުކޮށްފައެވެ.\nއެހެންނަމަވެސް މިއަދު ހެނދުނު ފުޓުބޯޅައިގެ މައި އިދާރާ އެފްއޭއެމް އިންވަނީ ކުޅުންތެރިންނާއި، ކުލަބުތަކުގެ މެނޭޖްމަންޓާއި ޓެކްނިކަލް ސްޓާފުންނަށް ވެކްސިންދީ ލީގު އަލުންފެށުމަށް މަސައްކަތްކުރަމުންދާ ކަމުގެ އުފާވެރި ހަބަރު ދެއްވާފައެވެ. އަދި ބައްސާމް އެދިލެއްވި ގޮތަށް ގިނަ އަދަދެއްގެ ކުޅުންތެރިންތަކެއް ވަނީ މިއަދު ވެކްސިން ޖަހާފައެވެ.\nދިވެހި ޕްރިމިއާ ލީގު އެފްއޭއެމް ރާއްޖެ ރައީސް އިބްރާހިމް މުހައްމަދު ސޯލިހު ރައީސުލް ޖުމްހޫރިއްޔާ ކުޅިވަރު\nޒުވާނުން ކުށްތަކާ ދުރު ކުރެވޭނީ މިސްކިތްތަކާ ކައިރި ކުރެވިގެން


ރައީސް ނަޝީދާއި އެމްޑީޕީ ސަރުކާރާއި ދެކޮޅުވީމަ ސަރުކާރުގެ ކްރެޑިބިލިޓީ ގެއްލުނީ: މަލީހު | Atoll News\nރައީސް ނަޝީދާއި އެމްޑީޕީ ސަރުކާރާއި ދެކޮޅުވީމަ ސަރުކާރުގެ ކްރެޑިބިލިޓީ ގެއްލުނީ: މަލީހު\nޝާއިޢުކުރީ: މުޙައްމަދު އަފްރާޙް ޖުލައި 17, 2021, 17:45\nރައީސް ނަޝީދާއި އެމްޑީޕީ ސަރުކާރާއި ދެކޮޅުވީމަ ސަރުކާރުގެ ކްރެޑިބިލިޓީ ގެއްލުނީ ކަމަށް ކުރީގެ އިންފޮމޭޝަން އެންޑް ޓެކްނޮލިޖީ މިނިސްޓަރ މުޙައްމަދު މަލީހު ޖަމާލް ވިދާޅުވެއްޖެ އެވެ.\nއޭނާ މިހެން ވިދާޅުވީ ވެރިކަން ހިންގާ ކޯލިޝަންގައި ހިމެނޭ އަދާލަތު ޕާޓީން ރައީސް ސޯލިހަށް ބާރުފޯރުވާކަމަށް ތުހުމަތުކުރައްވާ ރައީސް ނަޝީދުގެ އޮފީހުން މިއަދު ނެރުނު ބަޔާނަކާއި ގުޅިގެން ކުރެއްވި ޓްވީޓެއްގަ އެވެ.\nމަލީހުގެ ޓްވީޓުގައި ވިދާޅުވެފައިވަނީ “ރައީސް ނަޝީދު އިޢުލާން ކުރައްވައިފި މިސަރުކާރާއި އެމަނިކުފާނު ދެކޮޅުކަން. ރައީސް ނަޝީދާއި އެމްޑީޕީ ސަރުކާރާއި ދެކޮޅުވީމަ ސަރުކާރުގެ ކްރެޑިބިލިޓީ ގެއްލުނީ. ރައްޔިތުންގެ ނިންމުމުގެ އަސާސް ގެއްލުނީ. އެހެންވީމަ ހައްލަކީ އަވަސް އިންތިޚާބެއް. އިއްޔެ ކުޅުދުއްފުށިން އިވުނީ އެއަޑު.” މިފަދައިން ނެވެ.\nރައީސް ނަޝީދު އިޢުލާން ކުރައްވައިފި މިސަރުކާރާއި އެމަނިކުފާނު ދެކޮޅުކަން. ރައީސް ނަޝީދާއި އެމްޑީޕީ ސަރުކާރާއި ދެކޮޅުވީމަ ސަރުކާރުގެ ކްރެޑިބިލިޓީ ގެއްލުނީ. ރައްޔިތުންގެ ނިންމުމުގެ އަސާސް ގެއްލުނީ. އެހެންވީމަ ހައްލަކީ އަވަސް އިންތިޚާބެއް. އިއްޔެ ކުޅުދުއްފުށިން އިވުނީ އެއަޑު.\n— Mohamed Maleeh Jamal (@maleehjamal) July 17, 2021\nރައީސުލް ޖުމްހޫރިއްޔާ އިބްރާހީމް މުޙައްމަދު ޞާލިޙް ކުޅުދުއްފުއްޓަށް ވަޑައިގަތުމުން އެ ރަށުގެ ބައެއް ރައްޔިތުން ވަނީ އެމަނިކުފާނުގެ އިސްތިއުފާއަށް ގޮވާފަ އެވެ.\nމިކަމަށް ޢިޝާރާތް ކުރައްވާ މަލީހު ވިދާޅުވީ، ކުޅުދުއްފުށިން އިވިގެން އެ ދިޔައީ އަވަސް އިންތިޚާބެއް ބާއްވަންޖެހޭ ކަމުގެ އަޑު ކަމަށެވެ.\nކުރީގެ ރައީސް އަދި ރައްޔިތުންގެ މަޖިލީހުގެ ރައީސް، ރައީސް މުޙައްމަދު ނަޝީދުގެ މިއަދު ނެރުނު ބަޔާނުގައި ވަނީ ސަރުކާރުގެ ފަރާތުން މަޖިލީހަށް ހުށަހަޅާފައިވާ ނަފްރަތުގެ ބިލަށް މިސަރުކާރުން ތާއީދު ނުކުރާނަމަ، މިސަރުކާރަށް ތާއީދު ނުކުރާނެ ކަމަށެވެ. އަދި މިހާރު ވެރިކަން ކުރަމުންދާ ކޯލިޝަނުން ޑިމޮކްރަސީގެ ހުރިހާ އަސާސެއް ފުޑު ފުޑު ކޮށްލާފައިވާ ކަމަށެވެ.\nރައީސް ޞާލިހުއާއިއެކު ސިޔާސީ އެއްވެސް މަސައްކަތެއް ކުރުމަށް ދެން ނުހުރެވޭނެ ކަމަށާއި ކުރީގެ ރައީސް އަބްދުﷲ ޔާމީން އަބްދުލް ގައްޔޫމްގެ އެހީ ހޯއްދަވާނެ ކަމަށް ވެސް ރައީސް ނަޝީދު ކުރިންވަނީ ވިދާޅުވެފަ އެވެ.


Goih husvefai thibi aailaathakun insaafah kuraa dhathuruge...\nކޮމިޝަންތަކަށް ބާރު ދިނުމުގެ ބިލް\nގޮތް ހުސްވެފައި ތިބި އާއިލާތަކުން އިންސާފަށް ކުރާ ދަތުރުގެ ކޮޅުމަތި ފެންނަން ފަށައިފި\nމަރުތަކުގެ ހަގީގަތް ހޯދުމަކީ މި ސަރުކާރުގެ މުހިންމު ވައުދެއް\nކޯލިޝަންގައި ތިއްބަވައިގެން ބިލް ފާސްކުރަން ބައެއް މެމްބަރުން ދެކޮޅު ހެއްދެވި\nކޮމިޝަންތަކަށް ބޭނުންވާ ބާރުތައް ދޭން ބިލް ފާސްކުރާނެ ކަމަށް އެމްޑީޕީން ބުނެފައިވޭ\nކ. މާލެ | 11 ޖޫން 2019 | އަންގާރަ 11:15 | 9,120\nގެއްލުވާލާފައިވާ ނޫސްވެރިޔާ ރިލްވާންގެ މަންމަ އިންސާފަށް ގޮވާލާ ބޭއްވި ހިނގާލުމެއްގެ ތެރެއިން - ރާއްޖެ އެމްވީ\nގައުމެއްގައި ދިރިއުޅޭ އެންމެން ވެސް، އެ މީހުންގެ ބެލެނިވެރިކަމާ ހަވާލުވެގެން ތިބޭ ދަައުލަތަކުން ބޭނުންވާނެ އެންމެ މުހިންމު އެއް ކަމަކީ އެ ގައުމެއްގެ ގާނޫނެއްގެ ދަށުން ލިބިދޭ ހައްގުތަކެވެ. ދެން ބޭނުންވާނީ، އެ ހައްގުތައް ގެއްލިއްޖެ ހާލަތެއްގައި ގާނޫނީ ގޮތުން ލިބެން ޖެހޭ އިންސާފު ކަށަވަރުކޮށްދިނުމެވެ.\nއިންސާފަކީ އިންސާނުންގެ ދިރުއުޅުމުގައި ވަރަށް ވެސް މުހިންމު އަދި އެހާމެ ބޭނުން ކަމެކެވެ. މި ހަގީގަތް މީހުން ބަލާ ފިލްމުތަކުން ވެސް ޔަގީންވާނެއެވެ. އެންމެން ކެތް މަދުވެފައި އެ ފިލްމެއް ބަލަން ތިބެނީ އޭގައި އެ އުޅޭ ބަތަލަކަށް ނުވަތަ ބަތަލާއަކަށް އިންސާފު ލިބޭ މަންޒަރެވެ. ދިރިއުޅުމުގައި ކިތަންމެ ކަމެއް ތަހައްމަލު ކުރަން ޖެހުނު ކަމުގައިވީ ނަމަވެސް، އެންމެ ފަހު ވަގުތުގައި އެ މީހަކަށް އިންސާފު ލިބިއްޖެ ހިނދެއްގައި އެ ފިލްމެއް ބަލަންދާ މީހުން ނިކުމެގެން ދަނީ ހިތް ހަމަޖެހިގެންނެވެ. އަސްލު ދިރިއުޅުމުގައި ވެސް ހަމަ މި ހަގީގަތެވެ.\nރާއްޖޭގައި މި ފަހަކަށް އައިސް މާރާމާރީ އާންމުވެ، މީހުންގެ ފުރާނަޔަށް އެއްވެސް ބެލުމެއް ނެތި ހިންގާފައިވާ ޖަރީމާތަކުން އެތައް ބަޔަކު މި ދުނިޔެއާ ވަކިވެގެން ގޮސްފިއެވެ. އެތައް އާއިލާއެއް ރޮއްވާލާފައެވެ. އެ ވާހަކަތައް އަޑުއަހަން ތިބޭ މީހުން ސިއްސުވާލާފައެވެ. މަރާލުމުން ކޮންމެ އާއިލާއަކުން ވެސް ބޭނުންވަނީ އިންސާފެވެ. ބޭނުންވަނީ އެކަން ކުރި ބައެއްގެ މައްޗަށް ޝަރީއަތްކުރެވި، ލިބެން ޖެހޭ ހައްގު އަދަބު ލިބިދިނުމެވެ. ސުވާލު އުފެދެނީ، ދިވެހިރާއްޖޭގައި އެ އާއިލާތަކަށް އިންސާފު ލިބިދާނެ ކަމާ މެދުއެވެ.\nމަރުތަކުގެ މައްސަލައިގައި ކަޅި ހިންގާލި ހުރިހާ ދިމާލަކުން ވެސް ފެންނަނީ އިހުމާލެވެ. ރައްޔިތުންގެ ރައްކާތެރިކަން ކަށަވަރުކޮށްދޭން މަތިކުރެވިފައި ތިބި މުއައްސަސާތަކުގެ ނާގާބިލު ކަމެވެ. އިންޒާރު ލިބުނު ވާހަކަ ރިޕޯޓްކުރުމުން ވެސް ދިނީ ބީރު ކަންފަތެކެވެ. ތަހުގީގު ކުރުމުގައި ވެސް އެތައް ކަމެއް ފޮރުވަން މަސައްކަތް ކުރި ކަމުގެ ތުހުމަތުގެ އިނގިލި ދިއްކުރެވެނީ ސަބަބެއް ނެތިއެއް ނޫނެވެ. ނުފޫޒުން ވިޔަސް އަމިއްލަ އިޙްތިޔާރުގައި ވިޔަސް، އެ މުއަައްސަސާތަައް އޮތީ ރައްޔިތުން ފެންބޮވައިގަނެފައި ތިބި އިންސާފު ހޯދައި ދޭން ނުކުޅެދިފައެވެ. ވަކި ބައެއްގެ މަސްލަހަތު އިސްކޮށް، ރައްޔިތުންގެ މަސްލަހަތު ފަސް ކުރެވިގެން ދިޔަކަމީ ހަމަ ޝައްކެއް ވެސް ނެތް ހަގީގަތެކެވެ.\nމި ސަރުކާރު ވެރިކަމަށް އައުމުގެ ކުރިން، ޕޯޑިއަމްތަކުންނާއި ކެމްޕެއިން ޕޯސްޓަރުތަކުން އެންމެ ބޮޑަށް ފެނި، އަޑުއިވިގެން ދިޔަ ވާހަކައަކީ، މިހެން ހިނގާފައިވާ މަރުގެ ހާދިސާތަކަށް އިންސާފު ހޯދައިދޭނަމޭ ބުނެ ދެއްކި ވާހަކަތަކެވެ. އެ މަރުތަކުގެ އެންމެ އަޑިއަށް ފީނާ، ކަންވީ ގޮތުގެ ހަގީގަތް ހާމަކޮށްދޭން ވާހަކައެވެ. ވީ ވައުދުފުޅާ އެއްގޮތަށް، ރައީސް އިބްރާހިމް މުހައްމަދު ސޯލިހު ވެރިކަމާ ހަވާލުވެވަޑައިގެން އެންމެ ފުރަތަމަ ކުރެއްވި މަސައްކަތްތަކުގެ ތެރޭގައި "މަރާލާފައިވާ މީހުންނާއި، ގެއްލުވާލާފައިވާ މީހުންގެ މައްސަލަތައް ތަހުގީގުކުރާ ކޮމިޝަން" ގެ ނަމުގައި ރިޔާސީ ކޮމިޝަނެއް އުފެއްދެވިއެވެ. ގައުމުގެ ރައީސް ޙުދު އަމިއްލަފުޅަށް ވިދާޅުވީ މުއައްސަސާތަކަށް އިތުބާރު ނުކުރައްވާ ކަމަށެވެ. އުފެއްދެވި ކޮމިޝަންތަކުން އިންސާފު ހޯދައިދޭނެ ކަމުގެ ޔަގީންކަން ވަލިއްޔުލް އަމުރު އެރުއްވި ހިސާބުން، އިންސާފު ބޭނުންވެފައި ތިބި އާއިލާތަކަށް އުފާވެރި ޚަބަރެކެވެ. ނަމަވެސް ކަންވެގެން ދިޔައީ އެހެންނެއް ނޫނެވެ.\nކޮމިޝަންތަކަށް ބޭނުންވާ ބާރުތައް ހޯދަން މަޖިލީހަށް ހުށައެޅި ހިސާބުން ފެނިގެން ދިޔައީ، މި ސަރުކާރު ގެންނަން އެކުގައި ކޯލިޝަން ހަދައިގެން ތިބި ޕާޓީތަކުގެ ބޭފުޅުން ވެސް އެ ބިލާ ދެކޮޅު ހެއްދެވި ތަނެވެ. އެކި ބަހަނާތައް ދައްކާ ބިލު ފާސްކުރަން ދެކޮޅު ހެއްދެވި މަންޒަރެވެ. ކުޑަމިނުން ވޯޓަށް އެހޭވަރަށް މަޖިލީހުގެ ތަޅުމުގައި މެމްބަރުން ވެސް ހަމައެއް ނުވިއެވެ. ދިން މެސެޖު ވަރަށް ސާފެވެ. އެ މަރުތަކަށް އިންސާފު ހޯދައިދޭން ކުރާ މަސައްކަތަށް ހުރަސް އަޅާނެ ކަމެވެ.\nކޮންމެ ގޮތެއް ވިޔަސް، އޭގެ ފަހުން އިންތިހާބެއް ނިމި މަޖިލީހުގެ ސާފު އަގުލަބިއްޔަތު ލިބިގެން ދިޔައީ މި މަރުތަކުގެ ހަގީގަތް ހޯދަން ޖެހޭނެ ކަމަށް އެންމެ ގަދަޔަށް ވަކާލާތު ކުރި އެއް ބަޔަކު ކަމުގައިވާ އެމްޑީޕީގެ ގިނަ ކެންޑިޑޭޓުންނަށް ގޮނޑި ކާމިޔާބު ކުރެވިގެންނެވެ. އަދުގެ މަންޒަރަށް ބަލާއިރު މި ފެންނަނީ އެ މެމްބަރުން ހުވާކޮށް، އާ މަޖިލީހުގެ މަސައްކަތްތައް ފެށިގެން ކުރިޔަށް ދާ ތަނެވެ. އެ ހުރިހާ މަސައްކަތެއްގެ ތެރެއިން ވެސް އިންސާފަށް އިންތިޒާރު ކުރަން ތިބި އާއިލާތަކަށް ހަމަ ޔަގީނުން ވެސް ލިބޭނެ އެންމެ އުފާވެރި ޚަބަރަކީ ރިޔާސީ ކޮމިޝަންތަކަށް ބާރުދޭ ބިލް 19 ވަނަ ރައްޔިތުންގެ މަޖިލީހުގައި އެޖެންޑާވެގެން ދިޔުމެވެ.\nބިލުގެ ބަހުސް މަރުހަލާގައި މެމްބަރުން ދެއްކެވި ވާހަކަފުޅުތަކުން، ރިޔާސީ ކޮމިޝަންތަކަށް ބާރު ލިބޭނެ ކަމާ މެދު ޝައްކެއް ވެސް ނެތެވެ. ސާފު އަގުލަބިއްޔަތު އޮތީ އެ މަރުތަކަށް އިންސާފު ދޭން ގޮވާލި ބައެއްގެ އަތުގައެވެ. އެ މީހުން އެތިބީ އެ ކޮމިޝަންތަކަށް ބާރުދީގެން އިންސާފު ހޯދައިދޭށެވެ. މެސެޖު ވަރަށް ސާފެވެ. މަރުތަކަށް އިންސާފު ހޯދައިދޭން އަތުކުރި އޮޅާލައިގެން އެތިބީ ތައްޔާރަށް ކަމަށެވެ. ހުރަސް އަޅާ ބަޔަކު މަޖިލީހުން ނިކުމެ، މަގުފަހިކޮށްދޭ ބަޔަކު މަޖިލީހަށް އައުމާ އެކު، ގޮތް ހުސްވެފައި ތިބި އާއިލާތަކުން އިންސާފަށް ކުރާ ދަތުރުގެ ކޮޅުމަތި ފެންނަން ފަށައިފިއެވެ.


ރާއްޖެ - ވެލާނާ އިންޓަނޭޝަނަލް އެއާޕޯޓް\nމެކް ޑޮނަލްޑްސް އާއި ސްޓާބަކްސް ފަދަ ރަހަތައް ގެންނަނީ\nކޮފީ ކޮންސެޕްޓްގައި ސްޓާރބަކްސް\nފާސްޓްފުޑް ކޮންސެޕްޓްގައި މެކްޑޮނަލްޑްސް ނުވަތަ ކޭއެފްސީ\nޕިއްޒާ ކޮންސެޕްޓްގައި ޕިއްޒާ ހަޓް ނުވަތަ ޑޮމިނޯސް\nކ. މާލެ 14 ޖެނުއަރީ 2017 | ހޮނިހިރު 19:36 1,357\nވެލާނާ އިންޓަރނޭޝަނަލް އެއާޕޯޓް - އަޒުމޫން އަހުމަދު\nމެކް ޑޮނަލްޑްސް އާއި ކޭއެފްސީ އަދި ސްޓާބަކްސް ފަދަ ވަރުގަދަ ބްރޭންޑްތައް ރާއްޖެ ގެނައުމަށްޓަކައި، ވެލާނާ އިންޓަނޭޝަނަލް އެއާޕޯޓްގެ ވޯޓާ ފްރަންޓް ރެސްޓޯރަންޓްތަކެއްގެ ހިދްމަތް ފޯރުކޮށްދިނުމަށް ބޭނުންވާ ފަރާތްތަކަށް އެ ފުރުސަތު ހުޅުވާލައިފި އެވެ.\nމޯލްޑިވްސް އެއާޕޯޓްސް ކޮމްޕެނީ ލިމިޓެޑް (އެމްއޭސީއެލް)އިން ކޮށްފައިވާ އިއުލާނެއްގައި ވަނީ އެކުންފުނިން ހިންގަމުންދާ ވެލާނާ އިންޓަރނޭޝަނަލް އެއާރޕޯޓްގެ ޑޮމެސްޓިކް ޓާމިނަލްގެ ކުރިމަތީގައިވާ ޖެޓީ ސަރަހައްދުގައި ކުރާ އިމާރާތުގައި އިންޓަރނޭޝަނަލް ބްރޭންޑްތަކުގެ ތެރެއިން ހަ ބްރޭންޑެއްގެ ރެސްޓޯރަންޓެއް ހިންގަން ނިންމާފައި ކަމަށެވެ.\nއެކަމަށް ޝައުގުވެރިވާ ފަރާތްތަކުން ރަޖިސްޓަރީކުރުމަށް [email protected] އަށް އީމެއިލް ނުވަތަ ސިޓީ ފޮނުއްވުން އެދޭ ކަމަށް އެމްއޭސީއެލްއިން ބުނެއެވެ. މި ރެސްޓޯރެންޓްތައް ހިންގުމަށް އެދޭ ސުންގަޑިއަކީ ޖެނުއަރީ މަހުގެ 31 ވަނަ ދުވަހުގެ 15:00 ކަމަށް ވެސް އެކުންފުނިން ބުނެއެވެ.\nއޭމްއޭސީއެލްއިން ވޯޓާ ފްރަންޓް ރެސްޓޯރަންޓްގެ ގޮތުގައި ތަރައްގީ ކުރުމަށް އިއުލާންކޮށްފައި ވަނީ 231.00 އަކަމީޓާރުގެ ޖާގަ އެވެ.ކޮފީ ކޮންސެޕްޓްގެ ގޮތުގައި ސްޓާބަކްސް އާއި 80.00 އަކަމީޓަރުގެ ޖާގައިގެ ބޮޑުމިނުގައި ޑޯނަޓް ނުވަތަ ޕޭސްޓްރީ ކޮންސެޕްޓްގައި ޑަންކިން ޑޯނަޓްސް ނުވަތަ ކްރިސްޕީ ކްރީމް އާއި 302.00 އަކަމީޓަރުގެ ޖާގައިގެ ބޮޑުމިނުގައި ކެޒުއަލް ޑައިނިންގ ކޮންސެޕްޓްގައި ނަންޑޯސް ނުވަތަ ހާރޑް ރޮކް ކެފޭ އާއި 171.00 އަކަމީޓަރުގެ ޖާގައިގެ ބޮޑުމިނުގައި ފާސްޓްފުޑް ކޮންސެޕްޓްގައި ކޭއެފްސީ ނުވަތަ މެކް ޑޮނަލްޑްސްގެ އިތުރުން 99.00 އަކަމީޓަރުގެ ޖާގައިގެ ބޮޑުމިނުގައި ޕިއްޒާ ކޮންސެޕްޓްގައި ޑޮމިނޯސް ނުވަތަ ޕިއްޒާ ހަޓް އަދި 14 އަކަމީޓަރުގެ ޖާގައިގެ ބޮޑުމިނުގައި އައިސްކްރީމް ކޮންސެޕްޓްގައި ހާގެންޑަޒްސް ނުވަތަ ބާސްކިން ރޮބިންސް އެވެ.\nއެ ބީލަމަށް ޝައުގުވެރިކަން ފާޅުކުރާ ފަރާތްތަކަށް ބީލަން ފޮތް އަންނަ ފެބްރުއަރީ މަހުގެ ތެރޭގައި ފޯރުކޮށްދެވޭނެ ކަމަށް ވެސް އެމްއޭސީއެލްއިން ބުނެއެވެ.


Raees Yameen Ge Ithubaaru Neikamuge Vote Nagaanan - Latheef - Vaguthu\nރައީސް ޔާމީންގެ އިތުބާރު ނެތް ކަމުގެ ވޯޓު ނަގާނަން - ލަތީފް\nދިއްދޫ ދާއިރާގެ މެމްބަރު ލަތީފް - ވަގުތު އިމޭޖެސް: އަހުމަދު އަލީ\nރައީސް އަބްދުﷲ ޔާމީން އަބްދުލްގައްޔޫމްގެ އިތުބާރު ނެތް ކަމުގެ ވޯޓު މަޖިލީހުގެ ތެރެއިން ނަގާނެ ކަމަށާއި، އެއީ އެމަނިކުފާނު އެންމެ ބިރުގަންނަ އެއް ކަންތައްކަމަށް ދިއްދޫ ދާއިރާގެ މެމްބަރު އަބްދުއްލަތީފް ވިދާޅުވެއްޖެއެވެ.\nލަތީފް މިގޮތަށް ވިދާޅުވެފައި މި ވަނީ، އޭނާ ރައްޔިތުން މަޖިލީހުގެ މެންބަރު ކަމުން ވަކިވެފައި ނުވާކަމަށް ސުޕްރީމް ކޯޓުން ކުރި ހުކުމާއި ގުޅިގެން މިއަދު މީޑިއާތަކާއި ވާހަކަދައްކަވަމުންނެވެ.\nލަތީފް ވިދާޅުވީ، މި ކާމިޔާބުގެ ފަހަތުގައި ތިބީ އިދިކޮޅު ހަތަރު ލީޑަރުން ކަމަށެވެ. އަދި ރައީސް ޔާމީންގެ އަނިޔާވެރިކަން ނިމުމަކަށް ގެންނަން ކުރަމުންދާ މަސައްކަތްތަކުގެ އެންމެ ތަންފުކެއްވެސް ދުލެއް ނުކުރާނެ ކަމަށްވެސް ލަތީފް ވިދާޅުވިއެވެ.\n"އެމަނިކުފާނު އިސްތިއުފާ ދެއްވަން ޖެހެނީ، މިހާރުވެސް މި ދަންނަވަނީ އިސްތިއުފާ ދޭށޭ،". ލަތީފް ވިދާޅުވިއެވެ.\nލަތީފް ވިދާޅުވީ، ރައްޔިތުންގެ މަޖިލީހުގެ ރައީސް އަބްދުﷲ މަސީހު ބޭރު ކުރުމަށް ނަގާ ވޯޓު ނެގުމަށްފަހު، ދެން މިސްރާބު ޖަހާނީ ރައީސް އަބްދުﷲ ޔާމީންއާއި ދިމާލަށް ކަމަށެވެ. އަދި ރައީސް ޔާމީންގެ އިތުބާރު ނެތް ކަމުގެ ވޯޓު ނަގާނެ ކަމަށް ލަތީފް ވިދާޅުވިއެވެ.\n"ރައީސް ޔާމީން އެންމެ ބިރުގަންނަ އެއް ކަންތައް އެއީ. ނަގާނަން އަޅުގަނޑުމެން އެ މަސައްކަތްވެސް ކުރާނަން. އަޅުގަނޑުމެން އެންމެ ތަންފުކެއްވެސް ދޫނުކުރާނަން. އަޅުގަނޑުމެން ޔަގީންކަން މި ދެނީ ރައީސް ޔާމީންގެ އަނިޔާވެރިކަމަކަށް އަބަދަކު އާނއެކޭ ނުކިޔާނެކަން". ލަތީފް ވިދާޅުވިއެވެ.\nލަތީފް ވިދާޅުވީ، ގާނޫނާއި ހިލާފަށް ރައީސް އަބްދުﷲ ޔާމީންކޮށްފައިވާ ހުރިހާ ކަމެއްގެ ހައްގު އަދަބު ލިބޭނެ ކަމަށެވެ.\n"އެމަނިކުފާނު ސަރުކާރު ހިންގީ ދޮލެއްގެ ތެރެއަށް ލައިގެން ސަދަގާތު ފަންޑެއް ހަދައިގެން. އެހެންވީމަ އެ ނިމުމަކަށް ގެނައުމަށް އަޅުގަނޑުމެން މަސައްކަތް ކުރަނީ". ލަތިފް ވިދާޅުވިއެވެ.\nލަތީފް ވަނީ ރައީސް އަބްދުﷲ ޔާމީން އާއި، މަޖިލީހުގެ ރައީސް އަބްދުﷲ މަސީހުގެ އިތުރުން، މަޖިލީހުގެ ނައިބް ރައީސް ރީކޯ މޫސާގެ އިސްތިއުފާއަށްވެސް ގޮވާލައްވާފައެވެ.\nއޮކްޓޯބަރ 8, 2018 18:17\nސާބަހޭ3މީހުންނަގާ ބޭރުކުރޭ..\nއޮކްޓޯބަރ 8, 2018 18:28\nފާޅުގަ ބަގާވާތް ކުރަން ގޮވާއިރުވެސް މުއައްސަސާތައް މިއޮންނަނީ ނިދާފަ. ނޮވެމްބަރ 17 ކުރިން ރައީސް ޔާމީން އަޒުލު ކޮއްފިއްޔާމު ލާހިކެއް ނޫން އިބްރާހިމް މުހައްމަދު ސޯލިހައް މިގައުމުގަ ވެރިކަން ކުރާކާށް.\nއޮކްޓޯބަރ 8, 2018 18:29\nދަރާއްޖެތެރޭ މީހުންނަކީ އަބަދުވެސް ރަށުއޮފީހުގެ ވެރިކަން އެއް އާއިލާ އިން ކުރުމަށް ޓަކައި މުޅި ރަށަށް ސިހުރު ހަދައިގެން ރަށުގައި އެމެން ރަށު އޮފީހާއި ދެކޮޅު ހުރިހާ އެންމެން ރަށުން ބާލާ އެމެންނާއި ދެކޮޅު އެންމެންގެ ދުވަސް ދުއްވާލާ ބަޔެކޭ ސްޕެޝަލީ ކުދި ކުދި އާބާދީ ތައް އޮންނަ ރަށްރަށް އެއީ އެކަމުގައި ލާމަސީލު ބަޔެކޭ އެކަމޭ ދިއްދޫ ލައްޗޭގެ ފަރާތުން ވެސް ފެނިގެން އެދަނީ ގާސިމް އިބްރާހިމްގެ ފަރާތުން ވެސް ފެނިގެން ދަނީ ރައްޔިތުންގެ ހައްގޭ ކިޔާ މުޅި ގައުމު ސުންނާފަތި ކުރުމޭ ކަޅު ފައިސާ ރާއްޖޭގެ ހުރިހާ ކޯޓް ތަކަށް ބަހަމުން މިރާއްޖޭގެ ރައްޔިތުންގެ މެދުގައި ގައުމަށް ޚިދްމަތް ކުރާ ވެރިންނާއި މެދު ނަފްރަތު އުފެއްދުމޭ އޮންނަނީ ބޮޑަށް ދަ ރާއްޖެތެރޭ އެމްޕީން ގެ މީ މަމެން މުޅި ރާއްޖޭގެ ސޯޝަލް ސެކްޓަރ ސްޓަޑީ ކުރިއިރު ފެނިގެން ދިޔަ ހަގީގަތަކީ ރާއްޖެ ކުރި ނޭރުމުގެ ވެސް އެންމެ ބޮޑު މައްސަލަ އަކީ ރާެއްޖެތެރޭ މީހުން ދައުލަތުގެ މަތީ މަގާމް ތަކުގައި ތިބެ މާލެ ސަރަހައްދު ތަރައްގީ ކުރަން ކޮންމެ ސަރުކާރަކުން ކުރާ ކަމަކަށް ހުރަސް އެޅުމޭ މިހާތަނަށް ދަ ރާއްޖެތެރެއަށް ކުރި އެއްވެސް ކެޕިޓަލް އިންވެސްޓްމެންޓް އެއްގެ ރިޓާރން ލިބިފައި ނެތޭ މީ މިރާއްޖޭގެ ހަލާކުގެ ފެށުމޭ މީ ދަ ރާއްޖެތެރޭ މީހުންގެ ވިސްނުމުގައި ހުރި ސްޓްރަކްޗްރަލް މައްސަލަ އެކޭ އެކަން ރަނގަޅު ނުވަނީސް ރާއްޖެ ތަރައްގީ ނުވާނެއޭ ހޫ ވިލް ބީ ދެއަރ ޓު ފިކްސް ދިސް މެޓަރ އޯނޯ ކެއަރި އަވަރ ކަންޓްރީ ލައިކް ޔުއަރ އޯން ކަންޓްރީ ވިލް ޔޫ ބީ ދެއަރ ފޯރ އަސް އޯލާ އޯލާ އޯލާ އޫއް އޫއް އޫއް އޯއް އޯއް އޯއް ވެން ޔޫއާރ ލޮސްޓް ވީ ވިލް ފައިންޑް ޔޫ އައި އޭމް ގޮނާ ބީ ފެއިތްފުލް ޓު މައި ކަންޓްރީ އީވެން ވެން އޯލް އާރ އަންފެއިތްފުލް އޯއް އޯއް އޯއް އައި އޭމް ސޯ ސަޕްރައިޒްޑް އޮފް ދިސް އެސައިންގްމެންޓް ވިލް ޔޫ ބީ ދެއަރ ފޯރ މީ ވިލް ޔޫ ބީ...\nއޮކްޓޯބަރ 8, 2018 18:31\nޢަބްދުއްލަތީފް ކަލޭ ޒަަތީ ވިޔަސް ތީ ބޮޑުވަރު ކަލެއަަށް ނޭންގޭތަ މިނޫން ދުނިޔެއެއް އޮތް ކަމެއް ޒާތީ ތަހައްސުބުން މުޅި މީހާ ފޯވެފަ ހާރޑާ ލަތީފް\nއޮކްޓޯބަރ 8, 2018 18:32\nތީ އިންސާފު ތަ. ކަލޭމެންގެ ހަސަދަވެރިކަން ނިކަން ދެކިބަލަ.\nއޮކްޓޯބަރ 8, 2018 18:34\nއަނިޔާވެރިންނަށް، މަކަރުވެރިންނަށް އަނިޔާވެރިކަމެއް ނު ނިންމޭނެއެވެ. ޚަޞީލަތްނުބައި ކުށްވެރިންނަކަށް އިންސާފެއް ޤާއިމެއް ނުކުރެވޭނެއެވެ. ތިމާގެ އަނބިގޮއްޔެ ކައްކާ ބަތްއެތީގައި ލޮނުގަދަވިޔަސް އެވީ ޔާމީނުގެ އިތުބާރުނެތްކަމުގެ ވޯޓުނަގާށެވެ. އެހެންވިއްޔާ ތިހުރީ އިންސާފު ޤާއިމްކުރެވިފައެވެ.\nއޮކްޓޯބަރ 8, 2018 18:45\nދިރިތިބި ބަޔަކު ވިސްނާ ފިކުރުކޮށްބަލަ، މިހާރު މިގައުމުގަ ކުށެއްކުރި އެއްވެސް މީހަކުނެތް، މިފެންނަ މަންޒަރުތަކުން ދާދި އަވަހަށް ހުރިހާ ޖަލުތައްވެސް ތަޅާ ސުންނާފަތި ކޮށްލާތަން ފެނިގެންދާނެ، ލަޠީފުއަށް ބުނެލަން އޮތީ ގަދަބަސްނުބުނާށޭ، ކުރިޔަށް ވާންހުރި ކަންތަށް މޮޅަށް ދެނެވޮޑިގެންވަނީ މާތްﷲ.\nއޮކްޓޯބަރ 8, 2018 18:59\nރައީސު ޔާމީނު ކުޑަކޮށްވެސް ތެހޭކަމެއްނޫން ދެން ކަލޭމެން އިތުބާތުނެތްމަމުގެ ވޯޓު އެއްހާސްފަހަރު ނެގިޔަސް، ކަލޭމެންގެ އުނދަގުލާއި ދުއްތުރާލާއިއެކުވެސް 5އަހަރު ފުރިހަމަކޮށްފި، 40އަހަރުން ނުކުރެވުނު ތަރައްގީއާއި ކުރިއެރުން އެއްމެ ޓާމަކުން ކޮށްނިންމާފައި އެވަނީ، ތަޢުލީމީ ގާބިލު ނަމޫނާ ލީޑަރެއް، ހަޖަމުނުވާބަޔަކު ގަބޫލު ނުކުރުޔަސް\nއޮކްޓޯބަރ 8, 2018 19:53\nރ ޔާމީނަށްވުރެ މާބޮޑެތިކުށްތައް ތިބޭފުޅުން ވަނީ ކޮށްފައެވެ ފުރަތަމަ ތިމާ އަމިއްލައަށް\nއިސްތިއުފާ ދެއްވާށެވެ ކޮށްފައިހުރި ކުށްތައް ފަސްއަޅާފޮރުވަން ޔާމީން އަޒުލުކުރުމަކުން\nއޮކްޓޯބަރ 9, 2018 03:44\nލަތީފް! ކަލޭގެ ފެންވަރުން ވާހަކަދައްކާބަލަ. ޔާމީނާނޫޅި ކުރިއަށްއޮތްތާގައި ތިޔ ގޮނޑި ލިބޭތޯ ބެލުން މާ މުހިއްމެއްނު. އޭރުންނޭ ރަބަރެއް ދެމޭހެން ދެމެވޭނީ. އަދި އާޙިރަތްދުވަސްވެސް އެބައޮތް. ފައިސާކޮޅު.......\nއޮކްޓޯބަރ 9, 2018 11:51\nސިދާ ބަޣާވާތުގެ ޢަމަލެއް. އޭނާ ހައްޔަރުކުރޭ....\nއޮކްޓޯބަރ 9, 2018 11:53\nބަޣާވާތްކުރަން ގޮވާލާ މީހުންނަށް ޖާގަ ނުދެމާ! އެއީ އެމް.ޑީޕީއަށް ދިޔާމަ ވާގޮތް އަބަދުވެސް ބަޣަވާތްކުރުން އެމީހުންގެ ކަމަކީ.......


Euro qualification: Spain in faseyha kamaa'eku Faroe Islands balikohfi\nޔޫރޯ ކޮލިފިކޭޝަން: ސްޕެއިން އިން ފަސޭހަކަމާއި އެކު ފެރޯ އައިލޭންޑްސް ބަލިކޮށްފި\nމި މެޗު ސްޕެއިނުން ކާމިޔާބުކުރީ 4-0 ގެ ނަތީޖާ އަކުން\nކ. މާލެ |9ސެޕްޓެންބަރ 2019 | ހޯމަ 09:05 | 2,387\nސްޕެއިން އަދި ފެރޯ އައިލޭންޑްސް ބައްދަލުކުރި މެޗުގެ ތެރެއިން - ބީބީސީ\nޔޫރޯ ކޮލިފިކޭޝަނުގައި ސްޕެއިނުން ފަސޭހަ ކަމާއެކު ފެރޯ އައިލޭންޑްސް ބަލިކޮށް ގްރޫޕްގެ އެއްވަނައިގައި ހަމަޖެހިލައިފިއެވެ.\nސްޕެއިނުން މި މެޗު ކާމިޔާބުކުރީ 4-0 ލަނޑުންނެވެ.\nމެޗު ފަށައިގެން ސްޕެއިންގެ ފަރާތުން އެޓޭކިންގް ގޭމެއް ފެނިގެންދިޔަ އިރު ސްޕެއިނުން ދިޔައީ ފެރޯ އައިލޭންޑްސްގެ ގޯލަށް ފުލުފުލުގައި ހަމަލާ އުފައްދަމުންނެވެ. ފުރަތަމަ ހާފުގެ 13 ވަނަ މިނެޓުގައި ސްޕެއިނުން ވަނީ ލަނޑުޖަހާ ލީޑު ނަގައިފައެވެ. މި ލަނޑު އެޓީމަށް ކާމިޔާބު ކޮށްދިނީ މައިކަލްގެ އެހީތެރި ކަމާއިއެކު ރޮޑްރިގޯއެވެ. މި ލަނޑާއެކު ފެރޯ އައިލޭންޑްސް އިން އެޓީމުގެ ޑިފެންސް ވަރުގަދަ ކުރިއެވެ. އެގޮތުން ފެރޯގެ ޑިފެންޑަރުން އަދި ކީޕަރު ވަނީ ސްޕެއިނުން އުފައްދަމުންދިޔަ ހަމަލާތައް ހުށިޔާރު ކަމާއިއެކު ދިފާއު ކޮށްފައެވެ.\nމެޗުގެ ފުރަތަމަ ހާފު ނިމިގެންދިޔައީ 1-0 ގެ ނަތީޖާ އަކުން ސްޕެއިން ކުރީގަ އޮވެގެންނެވެ.\nމެޗުގެ ދެވަނަ ހާފު ވެސް ސްޕެއިން އިން ފެށީ އެޓޭކިންގް ގޭމް އަކަށް ވިސްނައިގެންނެވެ. އެގޮތުން މެޗުގެ 50 ވަނަ މިނެޓުގައި ސްޕެއިންގެ ރޮޑްރިގޯ ވަނީ އިތުރު ލަނޑެއް ޖަހާ ސްޕެއިންއަށް ލީޑު ނަގައިދީފައެވެ. މި ލަނޑު އޭނާ ކާމިޔާބު ކުރީ ތިއާގޯގެ އެހީތެރިކަމާއެކުގައެވެ.\nސްޕެއިންގެ ދެވަނަ ލަނޑަށް ފަހުގައި ވެސް އެޓީމުން ވަނީ ބޯޅަ ކޮންޓްރޯލް ކޮށް ގިނަ ހަމަލާތަކެއް ފެރޯ އައިލޭންޑްސްގެ ގޯލަށް ފޮނުވައިލައިފައެވެ.\nސްޕެއިނުން ޖެހި ތިނަވަނަ ލަނޑު މެޗުގެ 89 ވަނަ މިނެޓުގައި އެޓީމަށް ކާމިޔާބު ކޮށްދިނީ ތިއާގޯގެ އެހީ ތެރިކަމާއެކު އަލްކަސާއެވެ. އެޓީމުން ޖެހި ހަތަރުވަނަ ލަނޑު މެޗުގެ އެންމެ ފަހު މިނެޓުގައި ވެސް ކާމިޔާބު ކޮށްދިނީ އަލްކަސާއެވެ.\nމި މޮޅާއެކު ސްޕެއިނުން ގްރޫޕްގެ އެއްވަނައިގައި އޮތީ 18 ޕޮއިންޓާއެކުގައެވެ. ދެވަނައިގައި ސްވިޑަން 11 ޕޮއިންޓާއެކު އޮތް އިރު ތިންވަނައިގައި ރޮމޭނިއާ އޮތީ 10 ޕޮއިންޓާއެކުގައެވެ.


"insaanee haguthakuge masalatha halukurumah masakathkurevey" - adduLive via Habaru\n"އިންސާނީ ހައްޤުތަކުގެ މައްސަލަތައް ހައްލުކުރުމަށް މަސައްކަތްކުރެވޭ"\nTue, 23 Feb 2021 01:06 PM\nއިންސާނީ ހައްޤުތަކުގެ މައްސަލަތައް ހައްލުކުރުމަށް ރާއްޖެއިން މަސައްކަތްތައް ކުރަމުން އަންނަކަމަށް ފޮރިން މިނިސްޓަރު އަބްދުالله ޝާހިދު ވިދާޅުވެއްޖެއެވެ.\nމިނިސްޓަރު ޝާހިދު މިފަދައިން ވިދާޅުވެފައިވަނީ އދގެ އިންސާނީ ހައްޤުތަކާ ބެހޭ ކައުންސިލްގެ 46 ވަނަ ދައުރުގެ ހައި-ލެވެލް ސެގްމަންޓްގައި ދެއްވި ވީޑިއޯ މެސެޖެއްގައެވެ. ހައި-ލެވެލް ސެގްމަންޓަކީ އިންސާނީ ހައްޤުތަކާ ބެހޭ ކައުންސިލްގެ މިއަހަރުގެ ސެޝަންގެ ފުރަތަމަ ސެގްމަންޓެވެ. އަދި ކޮވިޑް-19ގެ ސަބަބުން ދިމާވެފައިވާ ގޮންޖެހުންތަކާއެކު މި އަހަރުގެ ކައުންސިލްގެ ބައްދަލުވުންތައް ކުރިއަށްދާނީ ޖެނީވާގައި ބާއްވާ ބައިތަކުގެ އިތުރުން ވަރޗުއަލް އިވެންޓްތަކެއްގެ ގޮތުގައި ކަމަށް ފޮރިން މިނިސްޓްރީން މައުލޫމާތުދީފައިވެއެވެ.\nމިނިސްޓަރ ޝާހިދުގެ ވާހަކަފުޅުގައި އިންސާނީ ހައްޤުތައް ހިމާޔަތްކޮށް، ކުރިއަރުވަން ރާއްޖެއާ ރާއްޖެއިން ބޭރުގައި ކުރަމުންދާ މަސައްކަތްތަކަށް އަލިއަޅުއްވާލެއްވިއެވެ. އަދި އިންސާނީ ހައްޤުތަކުގެ ދާއިރާގައި ރާއްޖެއަށް ހޯދުނު ކާމިޔާބުތަކަކީ ރައީސް އިބްރާހިމް މުހައްމަދު ސާލިހްގެ ސަރުކާރުގެ ޚާރިޖީ ސިޔާސަތާއި ތަރައްޤީގެ ފްރޭމްވޯކްގެ ކާމިޔާބުކަމަށް ވިދާޅުވެފައިވެއެވެ.\nއަދި އެންމެ ފަހުގެ ޔުނިވަރސަލް ޕީރިއަޑިކް ރިވިއުގައި ރާއްޖޭގެ އިންސާނީ ހައްޤުތަކުގެ ޙާލަތު އިތުރަށް ރަނގަޅުކުރުމަށް ޤައުމުތަކުން ދީފައިވާ ރެކޮމެންޑޭޝަންތައް ތަންފީޒްކުރުމަށް މަސައްކަތްކުރަމުންދާކަން ފާހަގަކުރައްވައި، އިޤްތިޞާދީ، އިޖްތިމާޢީ އަދި ސަގާފީ ހައްޤުތަކާ ބެހޭ ބައިނަލްއަޤްވާމީ މުޢާހަދާގެ އޮޕްޝަނަލް ޕްރޮޓޮކޯލް ރާއްޖެއިން ތަންފީޒުކުރިކަމަށް ވެސް މިނިސްޓަރު ޝާހިދު ވިދާޅުވިއެވެ. މިނިސްޓަރު ޝާހިދުގެ ވާހަކަފުޅުގައިވަނީ އދގެ ސްޕެޝަލް ޕްރޮސީޖަރސް މެންޑޭޓް ހޯލްޑަރުން ރާއްޖެއަށް ޒިޔާރަތްކުރުމަށް ދީފައިވާ ހުޅުވާލެވިފައިވާ ދައުވަތަށް ބަދަލެއް ނާންނަކަމަށާއި، ކުރިއަށް އޮތްތަނުގައިވެސް އެބޭފުޅުންގެ ޒިޔާރަތްތަކަށް ރާއްޖެއިން މަރުޙަބާ ކިޔާކަމަށް ވިދާޅުވެފައެވެ.\nމީގެ އިތުރުން ރާއްޖޭގައި ފާހަގަކުރެވޭ އިންސާނީ ހައްޤުތަކުގެ މައްސަލަތައް ހައްލުކުރުމަށް ރާއްޖެއިން މަސައްކަތްކުރާ ކަމަށާއި އެގޮތުން އިންސާނީ ވަގުވިޔަފާރި ހުއްޓުވުމާއި، ޤަނޫނުގެ ވެރިކަން ނެގެހެއްޓުމާއި އިންތިޤާލީ އިންސާފު ޤާއިމްކުރުމުގެ އިތުރުން ނުރައްކަލައް ހުށަހެޅިފައިވާ މުޖްތަމައުގެ ފަރުދުންނަށް ބޭނުންވާ ރައްކާތެރިކަން ކަށަވަރުކުރުމާ ބެހޭ ގޮތުން މިނިސްތަރު ޝާހިދު ވާހަކަފުޅު ދައްކަވާފައިވެއެވެ. އަދި މޫސުމީ ބަދަލުތަކުގެ ސަބަބުން ރާއްޖެއާއި ކުދި ޖަޒީރާ ޤައުމުތަކަށް އިންސާނީ ހައްޤުތައް ހިމާޔަތްކުރުމުގައި ދިމާވާ އިތުރު ގޮންޖެހުންތަކާ ބެހޭ ގޮތުން ވެސް ވާހަކަފުޅު ދައްކަވާފައިވެއެވެ.\nThe post "އިންސާނީ ހައްޤުތަކުގެ މައްސަލަތައް ހައްލުކުރުމަށް މަސައްކަތްކުރެވޭ" appeared first on adduLIVE.\nWed, 24 Feb 2021 10:38 PM\nއައްޑޫ އިން 5500 މީހުންނަށް ވެކްސިން ދީފި\nWed, 24 Feb 2021 10:19 PM\nއޭވިއޭޝަން ކްލަސްޓާ: ހިތަދޫ އިން އިތުރު މީހަކު ޕޮޒިޓިވް ވެއްޖެ\nއިތުރު 124 މީހުން ކޮވިޑަށް ޕޮޒިޓިވް ވެއްޖެ\nފުވައްމުލަކުން ކޮވިޑު ޖެހުނު 17 މީހަކު ރަނގަޅުވެއްޖެ


Rayyithunge Kanboduvun Thah Sarukaaraai Hissaa Kurumah Party Level Gai Masahkaiy Kurin - Raees Yameen - Vaguthu\nރައްޔިތުންގެ ކަންބޮޑުވުންތައް ސަރުކާރާއި ހިއްސާކުރުމަށް ޕާޓީ ލެވެލްގައި މަސައްކަތް ކުރިން - ރައީސް ޔާމީން\nރައްޔިތުންގެ ކަންބޮޑުވުންތައް މިއަދުގެ ސަރުކާރާއި ހިއްސާކުރުމަށް މަސައްކަތް ކޮށްފައިވާނޭ ކަމަށާއި، ނަމަވެސް އެ ފުރުޞަތު ލިބިފައިނުވާކަމަށް، ރައީސް ޔާމީން ވިދާޅުވެއްޖެ އެވެ.\nރައީސް ޔާމީން މިހެން ވިދާޅުވީ، ތުލުސްދޫ ދާއިރާގެ ރައްޔިތުންނާއި ބައްދަލުކުރުުގެ ގޮތުން، ދިއްފުއްޓަށް އިއްޔެ ވަޑައިގެން އެރަށުގެ ރައްޔިތުންނާއި ބައްދަލުކޮށް ދެއްކެވި ފާހަކަފުޅެއްގައެވެ.\n"އަޅުގަނޑުމެންގެ މުސްތަޤުބަލާއި ދޭތެރޭ ކަންބޮޑުވުންތަކެއް ހުރީމަ އެކަންކަން ސަރުކާރުގެ ސަމާލުކަމަށް ގެންނަން އަޅުގަނޑުމެން ވަރަށް މަސައްކަތް ކޮށްފިން. އަޅުގަނޑުމެންގެ ދަޢުލަތާއި، ޤައުމިއްޔަތާއި ގުޅިގެން ކަންބޮޑުވުން ތަކެއް ހުރީމަ އަޅުގަނޑުމެން ރައްޔިތުންނާއި ހަމައަށް ކުރާ ޒިޔާރަތެއް މީ. ޕާޓީ ލެވެލްގަ އަޅުގަނޑުމެން މަސައްކަތް ކޮށްފިން ސަރުކާރުގެ މަސްޢޫލުވެރިންނާއި ބައްދަލު ކުރެވޭތޯ. އަޅުގަނޑުމެންގެ ކަންބޮޑުވުންތައް ހުށަހެޅުނީމަތާ ސަރުކާރަށް އެއަށް ޖަވާބެއް ދެއްވޭނީ. އަދި އެއީ އެކަން އޮތްގޮތް ނޫން ކަމަށް އަޅުގަނޑުމެންނަށް ހާމަކޮށްދެވޭނީވެސް އަޅުގަނޑުމެންނާއި ބައްދަލުކޮށްގެން." ރައީސް ޔާމީން ވިދާޅުވިއެވެ.\nމީގެ އިތުރުން ރައީސް ޔާމީން ވިދާޅުވީ، ދިވެހި ރައްޔިތުންނަށް ނިކަމެތިކަން ދިނުމުގަ އެންމެ ބޮޑު ދަޢުރެއް އަބަދުވެސް އަދާކުރައްވަނީ ޕާޓީ ތަކުގަ އިސްކޮށް ތިއްބަވާ ބޭފުޅުން ކަމަށާއި، އެކަން އެމްޑީޕީގެ ފަރާތުން ފެނިގެން ގޮސްފައިވާ ކަމަށެވެ.\n"ނަމަވެސް ވެރިކަމަށް އަންނަން އުޅުނު އިރު، ދިވެހި ރައްޔިތުންނަށް އެންމެ ރަނގަޅު ވެރިކަމެއް ކޮށްދެއްވާނެ ބޭފުޅެއް ކަމަށް ވިދާޅުވީ، އިބްރާޙިމް މުޙަމަދު ޞާލިޙު. އެކަން އެބޭފުޅުން ރައްޔިތުންނަށް ކަށަވަރުކޮށްދެއްވި. ނަމަވެސް ދިވެހި ރައްޔިތުންނަށް ނިކަމެތިކަން ދިނުމުގަ އެންމެ ބޮޑު ދަޢުރެއް އަބަދުވެސް އަދާކުރައްވަނީ ޕާޓީ ތަކުގަ އިސްކޮށް ތިއްބަވާ ބޭފުޅުން." ރައީސް ޔާމީން ވިދާޅުވިއެވެ.


Anhenunnah ves fahi MMA: Misaaleh | Mihaaru\nއެމްއެމްއޭގެ އެސިސްޓެންޓް ގަވަރުނަރު އިދުހާމް ހުސައިން (ކ) ބުދަދުވަހު އަންހެން ދެ މުވައްޒަފަކާ އެކު މަޝްވަރާއެއްގައި: ކަންކަން ނިންމާ ފެންވަރުގައި އަންހެން ބޭފުޅުން ގިނަ އަދި ދެ ޖިންސުގެ މީހުންނަށް ވެސް ފަހި މަސައްކަތު މާހައުލެއް އޮތް މުއައްސަސާއެއް. ފޮޓޯ: ހުސެން ވަހީދު/ މިހާރު\n08 މާޗް 2018 - 05:59 18 comments\nއައިޓީ، ސެކިއުރިޓީ އަދި މެއިންޓެނެންސް ވަޒީފާއެއް ވިޔަސް، ދެ ޖިންސުގެ މީހުންނަށް ފުރުސަތު އޮތްކަން އެ ތަނުގެ އިއުލާނުތަކުގައި ލިޔެފައި އޮއްވާ ފެނިފައިވެ އެވެ. އަންހެން މުވައްޒަފަކު ޖެހިލުންވެ، ފަސް ޖެހުނަސް ހިތްވަރުދީ، ކުރިއަށް ދާން އެހީތެރިވެދޭނެ އެވެ. ވިހެއުމާ ގުޅިގެން ލިބޭ ޗުއްޓީގެ މުއްދަތަކީ، މުސާރަ ލިބޭ ގޮތަށް، ހަ މަސް ދުވަހެވެ. ކަންކަން ނިންމާ ފެންވަރުގެ އިސް މަގާމްތަކުގައި ފިރިހެނުންނަށް ވުރެ ގިނައީ އަންހެނުންނެވެ.\nމިއީ، ރާއްޖޭގައި އަންހެނުންނަށް އެންމެ ފަހި މަސައްކަތު މާހައުލެއް އޮތީ މޯލްޑިވްސް މަނިޓަރީ އޮތޯރިޓީ (އެމްއެމްއޭ)ގައި ކަން ސާބިތުކޮށްދޭ ބައެއް ހެކިތަކެވެ.\n"އެންމެ ފުރަތަމަ ދުވަހުން ފެށިގެން ވެސް އެމްއެމްއޭގައި އޮންނަނީ، ދެ ޖިންސުން ވެސް އެއް ބަޔަކު އަނެއް ބަޔަކަށް އިހުތިރާމްކޮށް އެހީތެރިވުމުގެ ސަގާފަތެއް."\nފުރަތަމަ އަންހެން ގަވަރުނަރު ޑރ. އަޒީމާ އާދަމްގެ ތިން އަހަރަށް ފަހު މިހާރު ފިރިހެން ގަވަރުނަރަކު ހުންނެވި ނަމަވެސް، މަރުކަޒީ ބޭންކުގެ އިސް ފެންވަރުގައި އެންމެ ކުރިންސުރެ މިއަދާ ހަމައަށް ވެސް އަންހެނުންގެ ހިއްސާ އޮވެ އެވެ. އަދި މިހާރު އެ ތަނުގެ ސީނިއާ މެނޭޖްމެންޓުގައި ބޮޑީ ވެސް އަންހެނުންގެ ދައުރެވެ. އެގޮތުން ޑެޕިއުޓީ ގަވަރުނަރަކަށް އަންހެން ބޭފުޅަކު ހުންނެވި އިރު އެސިސްޓެންޓް ގަވަރުނަރުކަމުގައި ތިއްބެވި ތިން ބޭފުޅުންނަކީ ވެސް އަންހެނުންނެވެ. ރާއްޖޭގެ ފައިނޭންޝަލް ސްޓެބިލިޓީ ދެމެހެއްޓުމާއި މަނިޓަރީ ސިޔާސަތުތައް އެކަށައަޅާ ތަންފީޒުކުރުމާއި ބޭންކިން އޮޕަރޭޝަންސް ހިންގުމަކީ އެ ތިން ބޭފުޅުންގެ މަސްއޫލިއްޔަތުތަކެވެ. އެހެންކަމުން އެއީ ގައުމުގެ އިގްތިސާދީ އަދި މާލީ ނިޒާމްގެ ހަމަޖެހުން ދަމަހައްޓާ، އެ ނިޒާމް ކުރިއަރުވަން އިސް ސަފުގައި މަސައްކަތްކުރައްވަމުން ގެންދަވާ ބޭފުޅުންނެވެ. އޭގެ އިތުރުން އެމްއެމްއޭގެ 12 ޑިވިޝަންގެ ތެރެއިން ހަތް ޑިވިޝަނެއްގެ އިސް ވެރިންނަށް ތިއްބެވީ ވެސް އަންހެން ބޭފުޅުންނެވެ.\nކުރީގެ ގަވަރުނަރު އަޒީމާ އެމްއެމްއޭގެ ރަސްމިއްޔާތެއްގައި. ފައިލް ފޮޓޯ: ހުސައިން ވަހީދު/ މިހާރު\nކަންކަން ނިންމާ ފެންވަރުގައި އަންހެނުން ނުހަނު މަދު ގައުމަކުން މި ނަމޫނާ މި ފެންނަނީ ކުރިންސުރެ އެޅިފައި އޮތް ރަނގަޅު ބިންގަލެއްގެ ސަބަބުން ކަމަށް ވެދާނެ އެވެ. އެމްއެމްއޭގެ 36 އަހަރުގެ ތާރީޚުގައި، ޒިންމާދާރު މަގާމްތަކުގައި އަންހެނުން ފިރިހެނުންނާ އެއް ފެންވަރެއްގައި މަސައްކަތްކުރާ މަންޒަރު ނުދެކޭ މުވައްޒަފުން އެ ތަނުގައި މަދެވެ. އެ ތަން 1981ގައި އުފެދުނު އިރު ސީނިއާ މެނޭޖުމެންޓުގައި ތިއްބެވި ހަ ބޭފުޅުން ތެރޭގައި ވެސް އަންހެން ބޭފުޅަކު ހުންނެވި އެވެ. އޮޕަރޭޝަންސް ޑިވިޝަންގެ މެނޭޖަރުކަން ކުރެއްވި ޚަދީޖާ ހަސަންގެ ދައުރު، އަންހެނުންނަށް ފަހި މާހައުލެއް އެމްއެމްއޭގައި އުފެދިގެން އައުމުގައި ބޮޑު ކަމަށް އެ ތަނުގެ ދުވަސްވީ މުވައްޒަފުން ދެކެ އެވެ. އެކަމަކު، ދެ ޖިންސަށް ފުރުސަތު ދިނުމުގެ ނަމޫނާ މުއައްސަސާއަކަށް އެމްއެމްއޭ ވެފައި އޮތީ ފެށުން ރަނގަޅު ވެގެން އެކަންޏެއް ނޫނެވެ. އެކަން އެ ގޮތަށް ދަމަހައްޓަން މަސައްކަތް ވެސް ކޮށްގެންނެވެ.\n"އެންމެ ފުރަތަމަ ދުވަހުން ފެށިގެން ވެސް އެމްއެމްއޭގައި އޮންނަނީ، ދެ ޖިންސުން ވެސް އެއް ބަޔަކު އަނެއް ބަޔަކަށް އިހުތިރާމްކޮށް އެހީތެރިވުމުގެ ސަގާފަތެއް. އަދި އެމްއެމްއޭގެ ހުރިހާ ސިޔާސަތުތަކެއްގައި ވެސް ގެންގުޅެނީ ދެ ޖިންސަށް ހަމަހަމަ އުސޫލުތަކެއް،" ހިއުމަން ރިސޯސަސް ޑިވިޝަންގެ އެގްޒެކެޓިވް ޑިރެކްޓަރު ލުބްނާ އަބްދުލްގާދިރު ވިދާޅުވި އެވެ.\nއެމްއެމްއޭގެ މުވައްޒަފުންތަކެއް ޑޮލަރު ވިއްކުމުގެ މަސައްކަތުގައި. --ފައިލް ފޮޓޯ: މުހައްމަދު ޝަރުހާން/ މިހާރު\nދުއިސައްތަ އަށް ވުރެ ގިނަ މީހުން ވަޒީފާ އަދާކުރާ އެމްއެމްއޭގެ އެންމެ އިސް މަގާމުތަކުގައި އަންހެނުންގެ ހިއްސާ ބޮޑުވުން އެކަންޏެއް ވެސް ނޫނެވެ. މަތީ ތައުލީމް ހާސިލްކޮށްފައިވާ މުވައްޒަފުންގެ ތެރޭގައި ވެސް ގިނައީ އަންހެނުންނެވެ. އަދި ދެ ޖިންސުގެ ނިސްބަތް ހަމަހަމަ މަސައްކަތު އާބާދީއެއް އެމްއެމްއޭގައި އޮތް އިރު، ހުނަރު ބޭނުންވާ ވަޒީފާތަކުގެ 60 ޕަސެންޓް ހިއްސާކުރަނީ އަންހެނުންނެވެ. ދިގު މުއްދަތުގެ ޚިދުމަތަށް ބަލާ އިރު ވެސް ގިނައީ އަންހެނުންނެވެ. އެގޮތުން މިހާރު ތިބި މުވައްޒަފުންގެ ތެރެއިން 20 އަހަރަށް ވުރެ ގިނަ ދުވަހު މަސައްކަތްކޮށްފައިވާ 26 މީހުންގެ ތެރޭގައި 19 އަންހެނުން ހިމެނެ އެވެ.\n"އެމްއެމްއޭ އުފެދުނީއްސުރެ ވެސް އޭރަކު އޮންނަ ސީނިއަ މެނޭޖްމެންޓެއްގެ ވިސްނުން ހުންނަނީ އަންހެނުން ބާރުވެރިކުރުމާއި ދެ ޖިންސަށް ވެސް ކުރިއަށް ދާން ހަމަހަމަ ފުރުސަތުތައް ފަހިކޮށްދިނުމުގެ އަމާޒަށް ކަމަށް އަޅުގަނޑަށް ގަބޫލުކުރެވެނީ،" އެމްއެމްއޭގައި 14 އަހަރު ހޭދަކުރައްވާފައިވާ ލުބްނާ ފާހަގަކުރެއްވި އެވެ.\nއޭނާ ވިދާޅުވި ގޮތުގައި އަލަށް މުވައްޒަފަކު ނެގިޔަސް އަދި ޕްރޮމޯޝަނެއް ދިނަސް، ތަފާތުކުރުމެއް ނެތި، ދެ ފުށް ފެންނަ ރަނގަޅު އުސޫލުތަކެއްގެ ތެރެއިން ކަންކަން ކުރަން ވަރަށް ބޮޑު ސަމާލުކަމެއް އެމްއެމްއޭ އިން ދެ އެވެ. އަދި ކޮންމެ ދުވަހެއްގެ ހިންގުމުގައި ވެސް ހަމަހަމަކަން ގެންގުޅޭކަން އޭނާ ފާހަގަކުރެއްވި އެވެ.\n"ކޮންމެ މަސައްކަތެއްގެ ވެސް އެންމެ ފުރަތަމަ ސްޓޭޖުން ފެށިގެން ވެސް ދެ ޖިންސުގެ މުވައްޒަފުން ވެސް ބައިވެރިކުރާނެ. ފިރިހެން މުވައްޒަފުންގެ އެކަންޏޭ ވަކި ކަމަކަށް ގާބިލްކަން ހުންނާނީ، އެކަހަލަ އެއްވެސް ވިސްނުމެއް ނުގެންގުޅޭނެ. އަލަށް ވަންނަ އަންހެން މުވައްޒަފުން ނުކެރިފައި ނުވަތަ ޖެހިލުންވެފައި ތިއްބަސް، ވާނެ ކަމަށް ބުނެދީ ހިތްވަރު ވެސް ދޭނެ،" އޭނާ ވިދާޅުވި އެވެ.\nއެމްއެމްއޭގެ މުވައްޒަފުންތަކެއް މިދިޔަ ބުދަދުވަހު މަސައްކަތުގައި. ފޮޓޯ: ހުސައިން ވަހީދު/ މިހާރު\nހުރިހާ ގޮތަކުން ބަލާ އިރު ވެސް އެމްއެމްއޭގައި އޮތީ ރާއްޖޭގެ ގިނަ އޮފީސްތަކުން ނުފެންނަ ކަހަލަ ހިތްގައިމު މަސައްކަތު މާހައުލެކެވެ. ލުބްނާ ދެކެވަޑައިގަންނަވާ ގޮތުގައި އޭގެ މައިގަނޑު އެއް ސަބަބަކީ ޖިންސުގެ ތަފާތުކުރުމެއް ނެތި އެންމެން ވެސް އެކަކު އަނެކަކަށް އިހުތިރާމްކުރުމުގެ ސަގާފަތެއް އެމްއެމްއޭގައި އަށަގެންފައި އޮތުމެވެ.\n"އެހެންވީމަ ފިރިހެން ބޭފުޅުންގެ މަސައްކަތާއި އެ ބޭފުޅުން އަޅުގަނޑުމެންނަށް ދެއްވާ އެއްބާރުލުން ވެސް އަދި މިހާރުގެ ގަވަރުނަރު އަހުމަދު ނަސީރުގެ ސަޕޯޓް ވެސް އަޅުގަނޑު ވަރަށް ބޮޑަށް ފާހަގަކުރަން،" އޭނާ ވިދާޅުވި އެވެ.\nއެކަމަކު ލުބްނާ ގަބޫލުކުރައްވާ ގޮތުގައި އޮފީހުގައި ރަނގަޅު މާހައުލެއް އޮވެފައި މެނޭޖްމެންޓުން ކިތަންމެ ރަނގަޅު އުސޫލުތަކެއް ގެންގުޅުނަސް ނުވަތަ މުވައްޒަފުން އަމިއްލަ އަށް ކިތަންމެ ވަރަކަށް މަސައްކަތް ކުރިޔަސް، އާއިލާ އާއި ފިރިމީހާ ނުވަތަ އަނބިމީހާގެ އެހީތެރިކަން ނުލިބި ވަޒީފާގައި ކުރިއަށް ދާން ކޮންމެ ޖިންސެއްގެ މީހަކަށް ވެސް އުނދަގޫވާނެ އެވެ. ޚާއްސަކޮށް އަންހެނުންނަށް އެ ދަތިކަން އޮންނާނެކަން ލުބްނާ ފާހަގަކުރެއްވި އެވެ. އެހެންވެ، އެމްއެމްއޭގެ އަންހެނުންގެ ކުރިއެރުމުގެ ފަހަތުގައި އެ އެހީތެރިކަމާއި އެއްބާރުލުން ވެސް އޮތް ކަމަށް އޭނާ ދެކެވަޑައިގަންނަވަ އެވެ.\nމިދިޔަ ބުދަދުވަހު ބައްދަލުވުމެއްގައި މުވައްޒަފުން މަޝްވަރާކުރަނީ: އެމްއެމްއޭގައި ދެ ޖިންސުގެ މުވައްޒަފުން އުޅެނީ އެއް ވަރަކަށް. ފޮޓޯ: ހުސައިން ވަހީދު/ މިހާރު\nކުރީގެ އަންހެން މުވައްޒަފެއްގެ ބަހުން ނަމަ، އެހެން ގިނަ އޮފީސްތަކާ ޚިލާފަށް އެމްއެމްއޭގައި އަންހެނުންނަށް ވަކި ކަހަލަ މަސައްކަތެއް ނުވަތަ އަންހެނުންނާ ތަފާތު ދައުރުތަކެއް ފިރިހެނުންނަށް ނިސްބަތްކުރުމެއް ނޯވެ އެވެ. އެންމެންނާ މެދު ކަން ކުރަނީ އަދި ދެކެނީ ވެސް އެއް ގޮތަކަށެވެ. ވަޒީފާގެ ގިނަ މާހައުލުތަކުގައި އަންހެނުންނަށް އާއްމުކޮށް ކުރިމަތިވާ ފަދަ ގޯނާ އާއި ފުރައްސާރައިގެ މައްސަލައާ މެދު އެމްއެމްއޭގެ މުވައްޒަފުން ވިސްނަން ނުޖެހޭކަން ވެސް އޭނާ ފާހަގަކުރެ އެވެ.\n"އަންހެނުންގެ ހައްގުތަކާއި އަންހެނުންނަށް ހަމަހަމަ ފުރުސަތު ހޯދުމުގެ ވާހަކަ އެމްއެމްއޭގައި ދައްކާކަށް ވެސް ނުޖެހޭ. ސަބަބަކީ އެކަން އޮންނަނީ އެ ގޮތަށް ހަމަޖެހިފައި. އަންހެން މުވައްޒަފަކު ވަކި ކަމެއް ކުރަން ޖެހިލުންވެ ފަސްޖެހުނޭ ކިޔާފައި ނުވަތަ ވަކި ކަމަކާ ހެދި އޭނާ ބާކީކޮށްލުމެއް ވެސް ނޯވޭ. އެމްއެމްއޭގައި ހަމައެކަނި އޮންނަ ކަމަކީ ޕްރޮފެޝަނަލްކަމާއި ގާބިލްކަމާ އެކު މަސައްކަތްކުރުން،" އޭނާ ކިޔައިދިނެވެ.\nއަންހެން މުވައްޒަފުންގެ ބޭނުންތަކަށް އިހުތިރާމްކުރުމުގެ ގޮތުން އެމްއެމްއޭ އިން ޅަދަރިމައިންގެ ޗުއްޓީ އިތުރުކުރުމަކީ މުޅި ރާއްޖެ އަށް ބަލާ އިރު ވެސް ނަމޫނާއެކެވެ. ގާނޫނުގައި ލާޒިމްކޮށްފައި އޮންނަ 60 ދުވަހުގެ މުއްދަތު ހަ މަހަށް ދަންމާލަން އެ ތަނުން ނިންމީ އަޒީމާގެ ގަވަރުނަރުކަމުގަ އެވެ. ލުބްނާ ފާހަގަކުރެއްވި ގޮތުގައި އެއީ މުވައްޒަފުންނަށާއި އޮފީހަށް ވެސް ފައިދާހުރި ފިޔަވަޅެއްކަން ވޭތުވެދިޔަ ތިން އަހަރު އެމްއެމްއޭ އިން ވަނީ ތަޖުރިބާކޮށްފަ އެވެ. ފިރިހެން މުވައްޒަފަކަށް ދަރިއަކު ލިބުމުން ދޭ ޗުއްޓީ ވެސް ފަސް ދުވަހުން 10 ދުވަހަށް ވަނީ އިތުރުކޮށްފަ އެވެ.\n"އަންހެނަކު ވިޔަސް ފިރިހެނަކު ވިޔަސް، އާއިލީ ޒިންމާތަކެއް އޮންނާނެ ކަމަށް އަޅުގަނޑުމެން ގަބޫލުކުރަނީ. އެހެންވީމާ އެ ފުރުސަތު ދެ ޖިންސުގެ މުވައްޒަފުންނަށް ވެސް އޮންނާނެ. އާއިލާގެ ޒަރޫރީ ކަންކަން ކުރުމުގެ މަގުފަހިކޮށްދީފައި އޮންނާނީ،" ލުބްނާ ވިދާޅުވި އެވެ.\nއެކަމަކު ހުރިހާ ކަމަކަށް ވުރެ ވެސް ބޮޑަށް، ކުރިއަށް ދާން އަންހެން މުވައްޒަފުންނަށް ލިބޭ ހިތްވަރަކީ އިސްކޮށް ގިނަ އަންހެން ބޭފުޅުންތަކެއް ތިއްބެވުމާއި އެ ބޭފުޅުން ދައްކަވާ ގާބިލްކަމެވެ.\n"އެހެންވީމާ ޖޫނިއާ ކުދިންނަށް، ވަނީއްސުރެ ވެސް އެބަ ފެނޭ ކުރިމަގެއް. ތިމަންނަމެންނަށް ވެސް ހަމަހަމަ ފުރުސަތު އެބަ އޮތްކަން، މީހަކު ބުނެ ނުދިނަސް އަންހެން މުވައްޒަފުންނަށް އެބަ އެނގޭ،" ލުބްނާ ފާހަގަކުރެއްވި އެވެ.\n"ޖޫނިއަ ސްޓާފުންނަށް ފެންނާނެ، އިސްކޮށް ތިއްބަވާ އަންހެން ބޭފުޅުން ކުރިއަށް ގޮސް ތިބީ ހަމަ އެހެން ތިބެފައެއް ނޫންކަން. ކުރައްވާ ކޮންމެ ކަމަކުން ވެސް އެ ބޭފުޅުންގެ ގާބިލްކަން އަޅުގަނޑުމެންނަށް ފެނޭ."\nއެމްއެމްއޭގެ މުވައްޒަފުންތަކެއް ޑޮލަރު ވިއްކުމުގެ މަސައްކަތް ކުރަނީ.-- ފައިލް ފޮޓޯ: މުހައްމަދު ޝަރުހާން/ މިހާރު\nއިންސާފުވެރިކަމާއި ހަމަހަމަކަން ދަމަހައްޓަން އެމްއެމްއޭ އިން ކުރާ ހުރިހާ ކަމެއް ވެސް ގުޅެނީ ހިންގުމުގެ ރަނގަޅު އުސޫލުތަކާ އެވެ. ލުބްނާ ފާހަގަކުރެއްވި ގޮތުގައި، މުވައްޒަފުންގެ މެދުގައި ތަފާތުކުރުމެއް ނެތި އެމްއެމްއޭ އިން ކުރާ ހަތަރު ކަމެއް އޮވެ އެވެ؛ އެއީ ބައިވެރިކުރުމާއި ހިތްވަރުދިނުމާއި އިތުބާރުކުރުމާއި ބާރުވެރިކުރުމެވެ.\n"ބައިވެރިކުރަމުން ހިތްވަރުދެމުން އައިސް މަޑުމަޑުން ބޮޑެތި މަސައްކަތްތައް ހަވާލުކޮށް ޒިންމާތައް ދީ، ދެން ބާރާއި އިޚްތިޔާރު ވެސް ދެނީ،" އޭނާ ވިދާޅުވި އެވެ.\nވަޒީފާ ދޭ އެހެން ފަރާތްތަކަށް ވެސް ބޭނުން ހިފިދާނެ ރަނގަޅު ސިޔާސަތެކެވެ. އެކަމަކު ފަހަރުގައި، ގިނަ އޮފީސްތަކަށް އެންމެ ފުރަތަމަ ބޭނުންވަނީ ވިސްނުމަށް ބަދަލު ގެނައުމެވެ. އަންހެނަކަށް ވީތީ ވަކި ގޮތަކަށް ދުށުން ހުއްޓާލުމެވެ.\n"ވިހައިގެން ޗުއްޓީ އަށް ދިޔަޔަސް، އަދި އެ ޗުއްޓީ ނިންމާފައި އައިސް ވެސް އޭނަގެ އުފެއްދުންތެރިކަން ދަށަކަށް ނުދާނެ، ކޮމިޓްމެންޓް ހުރިއްޔާ،" ލުބްނާ ވިދާޅުވި އެވެ.\n"ފިރިހެން މުވައްޒަފެއްގެ ކޮމިޓްމެންޓް ވެސް ވަރަށް ރަނގަޅަށް ހުރެފައި އަނެއް އަހަރު އެކަން ބަދަލު ވެސް ވެދާނެ. އުފެއްދުންތެރިކަން ދަށް ވެސް ވެދާނެ. އެހެންވީމާ އަންހެނަކަށް ވީތީ ނުވަތަ މެޓާނިޓީ ލީވް ނެގީމައެއް ނޫން ޕްރޮޑަކްޓިވިޓީ ދަށްވަނީ. އަންހެނަކަށް ވީތީ އެ މީހެއްގެ ގާބިލްކަން އަންޑަމައިން ކޮށްގެން ނުވާނެ."\nވަޒީފާގެ މައިދާނުގައި އަންހެނުންނަށް ފުރުސަތު ދިނުމުގައި އެމްއެމްއޭ އިން ދައްކާ ނަމޫނާގެ ފަހަތުގައި އެ ތަނަށް ޚާއްސަ ކަންތައްތަކެއް ވެސް އެބަ ހުއްޓެވެ. އެކަމަކު، ލުބްނާ ފާހަގަކުރެއްވި ގޮތަށް، އެމްއެމްއޭ އިން އެ ނަމޫނާ ދަމަހައްޓަމުން އަންނަނީ، އިހުތިރާމުގެ މާހައުލެއްގައި ހަމަހަމަކަމުގެ އުސޫލުތަކެއްގައި ހިފަހައްޓަން ސަމާލުކަން ދީގެންނެވެ. އެ އުސޫލުތައް އެހެން އޮފީސްތަކުގައި ވެސް ނުގެންގުޅެވެންވީ ސަބަބެއް ނެތެވެ.\nއިތުރު ލިޔުންތައް އަންހެނުން އަންހެނުންގެ ދުވަސް އަންހެނުންގެ ހައްގުތައް އަންހެނުން ބާރުވެރިކުރުން ވަޒީފާ އެމްއެމްއޭ\nތުއްތު ދަރިފުޅާ އެކު އޮފީހުގައި އުޅެވެން ޖެހޭ: ރައީސް


BML Ge Namugai Meehakah Gulhai 60000 Rufiya Hoadhi Meehaku Hayyarukoffi - Vaguthu\nބީއެމްއެލްގެ ނަމުގައި މީހަކަށް ގުޅައި -/60000 ރުފިޔާ ހޯދި މީހަކު ހައްޔަރުކޮށްފި\nބޭންކް އޮފް މޯލްޑިވްސްގެ ނަމުގައި ފޯނުން މީހަކަށް ގުޅައިގެން މަކަރާއި ހީލަތުން -/60000 ރުފިޔާއަށްވުރެ ގިނަ ފައިސާ ހޯދާފައިވާ މައްސަލައަކާއި ގުޅިގެން ހައްޔަރުކޮށްފައިވާ މީހެއްގެ ބަންދުގެ މުއްދަތު އިތުރުކޮށްފިއެވެ.\nފުލުހުން ވިދާޅުވީ މަކަރާއި ހީލަތުން މީހެއްގެ އަތުން ބައިލައްކައަށްވުރެ ގިނަ ރުފިޔާ ހޯދި މައްސަލައިގައި ހައްޔަރުކޮށްފައި ވަނީ 34 އަހަރުގެ ދިވެހި ފިރިހެނެކެވެ. އޭނާ ހައްޔަރުކުރީ މިމަހުގެ 09 ވަނަ ދުވަހު އެވެ. ކްރިމިނަލް ކޯޓުން މިހާރު ވަނީ އޭނާ ބަންދުގައި ބަހައްޓައިގެން ތަހްގީގު ކުރިއަށް ގެންދިއުމަށް 15 ދުވަހުގެ މުހުލަތެއް ދީފައެވެ.\nމީހުންނަށް ފޯނުކޮށް އެކިނަންމުގައި އޮޅުވާލައިގެން ގިނަ އަދަދެއްގެ ފައިސާ ހޯދުން އެއީ ރާއްޖޭގައި ވަރަށް އާއްމު ކަމެކެވެ. ފޯނުކޮށް މީހުންގެ ކާޑުގެ ނަމްބަރު ދޭން ބޭންކުން ނޭދޭނެ ކަމަށް ތަކުރާރުކޮށް ބޭންކްތަކުން ބުނި ނަމަވެސް އަދިވެސް ގިނަ ބަޔަކު ގެންދަނީ އެފަދަ މަޅީގައި ޖެހެމުންނެވެ. ބައެއް ޕްރޮމޯޝަންތަކުގެ ނަމުގައި ނުވަތަ ބޮޑެތި ކުންފުނިތަކުގެ ނަމުގައި ވެސް މީހުންނަށް ގުޅައިގެން ގިނަ އަދަދެއްގެ ފައިސާ ހޯދުން އެއީ ވަރަށް އާއްމު ކަމެކެވެ.\nފައިސާއާއި އަގުބޮޑޫތަކެތި ހިމެނޭ މުއާމަލާތްތައް ކުރާއިރު އެކުރެވޭ މުއާމަލާތަކީ ސައްހަ މުއާމަލާތެއްތޯ ކަށަވަރުކުރުމަށް ސަމާލުކަންދެއްވުމަށް ފުލުހުންނާއި އަދި ކުންފުނިތަކުން ވެސް އަންނަނީ ތަކުރާރުކޮށް އިލްތިމާސް ކުރަމުންނެވެ. އަދި ސައްހަނޫން މުއާމަލާތެއް ހިންގުމަށް މަސައްކަތްކުރާކަމަށް ޝައްކުކުރެވޭނަމަ، ލަސްނުކޮށް އެ މުއާމަލާތެއްގެ މައުލޫމާތު ފުލުހުންނަށް އަންގަވައި ދެއްވުމަށް ފުލުހުން އެދެއެވެ.\nމަކަރާއި ހީލަތުން ފައިސާ ހޯދި މީހަކު ފުލުހަށް ހާޒިރުވާން އަންގައިފި\nފޯން ކޯލަކުން -/60000 ހޯދި މީހަކު ފުލުހަށް ހާޒިރުވާން އަންގައިފި\nފިހާރަތަކުން ވައްކަން ކުރަން ދަބަސް ބޭނުން ކުރަނީ، ސަމާލުވޭ!\nޖޫން 14, 2021 06:47\n" ފުލުހުން ވިދާޅުވީ މަކަރާއި ހީލަތުން މީހެއްގެ އަތުން ބައިލައްކައަށްވުރެ ގިނަ ރުފިޔާ ހޯދި މައްސަލައިގައި ހައްޔަރުކޮށްފައި ވަނީ 34 އަހަރުގެ ދިވެހި ފިރިހެނެކެވެ." މިވަރަކުން ނުފުދޭ. މިކަންކަމުން ޢާންމުން ސަލާމަތްކުރުމަށްޓަކައި މިކަހަލަ ވަގުންގެ ފުރިހަމަ ވަނަވަރު ހާމަކުރަންޖެހޭ!\nޖޫން 14, 2021 18:04\nކޮމެންޓެއް ކޮއްލާ މީހެއް ވެއްޖާ ޕޮލިހުން ވަނަވަރު ހާމަކޮއް ކުޑަ ގޮޅިޔައްލާ އަދަބުދީ ހަދާނެ.


Dheenuge Namugai Anhenunnah Furahsaara Kurun Huhtaalaa: Eva – Iru\nރާއްޖޭގެ އެކިކަންކޮޅުތަކަށް މިއަދު ވެސް މޫސުން ގޯސް ވާނެ\nޝިފާގެ މައްޗަށް ދައުވާކުރުމާ މެދު ގޮތެއް ނިންމަނީ\nބީއެމްއެލް އިން ރީޓެއިލަރސް ލޯނުގެ ޝަރުތުތައް ލުއިކޮށްފި\nމަންޓާ އެއާއަށް އިތުރު ސީޕްލޭނެއް ރާއްޖެ ގެނެސްފި\nދީނުގެ ނަމުގައި އަންހެނުންނަށް ފުރައްސާރަކުރުން ހުއްޓާލާ: އީވާ\nއިސްލާމް ދީނުގެ ނަމުގައި ޖިންސީ ފުރައްސާރަ އަށާއި ގޯނާއަށް ހިތްވަރު ލިބޭ ގޮތަށް ބައެއް ދީނީ އިލްމުވެރިންނާއި މީޑިއާގައި ވާހަކަ ދައްކަމުން ގެންދާ ކަމަށާއި އެކަން ހުއްޓާލެއްވުމަށް މަޖިލީހުގެ ނައިބު ރައީސް އީވާ އަބްދުﷲ ވިދާޅު ވެއްޖެ އެވެ.\nމިއަދު މަޖިލީހުގައި ޖިންސީ ކުށުގެ ގާނޫނަށް ގަލޮޅު ދެކުނު ދާއިރާގެ މެންބަރު މީކާއީލް އަހުމަދު ނަސީމް ހުށަހެޅުއްވި އިސްލާހުގެ ބިލަށް ބަހުސް ކުރައްވަމުން އީވާ ވިދާޅުވީ ޖިންސީ ގޯނާ އާއި ޖިންސީ ފުރައްސާރަ ކުރަނީ އަންހެނަކު ނުވަތަ އަންހެން ކުއްޖަކު ލައިގެން ހުންނަ ހެދުމަކުން ނޫން ކަމަށެވެ. އަދި އެމޭރުމުން ވާހަކަ ދައްކާ ފަރާތްތަކުގެ ސަބަބުން އެ ހާދިސާ އެއް ހިނގާފައިވާ ރަށެއްގައި ނުވަތަ ގައުމުގައި ޖިންސީ ކުށުގެ އަނިޔާ އިތުރު ކުރުމަށް، އެއީ އަޅައިގެން ހުންނަ ހެދުމެއްގެ ސަބަބުން ވާ ކަމެއް ކަމަށް ދީން ދަންނަ ދީނީ އިލްމުވެރިން ހިތްވަރު ދެއްވާ ވިދާޅުވާ ކަމަށް އީވާ ވަނީ ފާހަގަ ކުރައްވާފްއެވެ.\nއެގޮތުން ދީނީ އިލްމުވެރިޔާ، ޑރ. މުހައްމަދު އިޔާޒު ކުރެއްވި ޓްވީޓަށް އިޝާރާތް ކުރައްވައި އީވާ ވިދާޅުވީ ޖިންސީ ކުއްތައް ހުއްޓުވުމަށް ކުރަންވީ ކަމަކީ އަންހެނުން ލައި ހެދުން ބަދަލު ކުރުން ކަމަށް ދެކެ، ދައްކާ އެ ވާހަކަތަކަކީ “މުޑުދާރު” ވާހަކަތަކެއް ކަމަށާއި އެއީ އިސްލާމް ދީނުގެ އަސްލު ދަންނަ މީހުންވެސް ލަދު ގަންނަން ޖެހޭ “ހުތުރު” އަމަލެއް ކަމަށެވެ.\nއިސްލާމް ދީނަކީ އަންހެނުން ބާރުވެރިކޮށް އޯގާތެރިކަމާ އެކުގައި އަންހެނުން އަޅާލައި، އަންހެނުން ހިމާޔަތް ކުރުމަށް ގޮވާލާފައިވާ ދީން ކަމަށްވާއިރު ދީނުގެ ނަމުގައި ދިވެހި އަންހެނުންނަށް އެ ގޮތަށް ފުރައްސާރަ ކުރުން ހުއްޓާލަން ދީނީ އިލްމުވެރިންނަށާއި މީޑިއާއަށް ގޮވާލައްވާ ކަމަށް އީވާ ވިދާޅުވި އެވެ.


PG vakeelun China gai thamreenu kuraathee committee in kanbodu vejje\nޕީޖީ ވަކީލުން ޗައިނާގައި ތަމްރީން ކުރާތީ ކޮމިޓީން ކަންބޮޑުވެއްޖެ\nޕީޖީގެ ބައެއް ވަކީލުން ޗައިނާގައި ހިންގާ ތަމްރީން ޕްރޮގްރާމްތަކުގައި ބައިވެރިވަނީ -- ފޮޓޯ: ޗައިނާ ސަފީރު\nޕްރޮސެކިއުޓާ ޖެނެރަލްގެ އޮފީސް (ޕީޖީ) ގެ ވަކީލުން ބޭރު ގައުމުތަކަށް ފޮނުވައިގެން ދޭ ތަމްރީންތަކާ ގުޅޭ މައުލޫމާތުތައް ހޯދުމަށް ރައްޔިތުންގެ މަޖިލީހުގެ ޖުޑިޝަރީ ކޮމިޓީން މިއަދު ނިންމައިފި އެވެ.\nޖުޑިޝަރީ ކޮމިޓީން މިއަދު ބޭއްވި ބައްދަލުވުމުގައި ތުޅާދޫ ދާއިރާގެ އެމްޑީޕީގެ މެންބަރު ހިސާން ހުސައިން ވިދާޅުވީ ޗައިނާގެ ސުޕްރީމް ޕީޕަލްސް ޕްރޮކިއުރޭޓޮރޭޓްއާ ޕީޖީއާ ދެމެދު ވެފައިވާ އެއްބަސްވުމެއްގެ ދަށުން ޕީޖީގެ ވަކީލުން އެ ގައުމަށް ފޮނުވައިގެން ތަމްރީން ކުރުމުގެ ޕްރޮގްރާމްތައް ހިންގާ ކަމަށެވެ. އެހެންކަމުން ޗައިނާގެ ތަމްރީނާ ގުޅޭ ގޮތުން ކޮމިޓީން ކުރަން ބޭނުންވާ ސުވާލުތައް ލިއުމަކުން ޕީޖީއަށް ފޮނުވަން ހިސާން ހުށަހެޅުއްވި އެވެ.\nޕީޖީ އޮފީހަށް ފޮނުވާނެ ސުވާލުތަކުގެ ތެރެއިން ބައެއް ސުވާލުތައް ވެސް ހިސާން ހާމަކުރެއްވި އެވެ. އެ ގޮތުން ޗައިނާގެ ޕްރޮގްރާމްގައި ވަކީލުން ތަމްރީން ކުރަން ލިބޭ ފުރުސަތުތަކާއި އޭގެ ސަބަބުން ވަކީލުންނަށް ލިބުނު ކުރިއެރުންތަކާ ގުޅޭ ގޮތުން ސުވާލު ކުރަން ހުށަހެޅުއްވި އެވެ.\nހެންވޭރު ހުޅަނގު ދާއިރާގެ މެންބަރު ހަސަން ލަތީފު އެ ލިއުމަށް އިތުރު ސުވާލެއް ހިމެނުމަށް ހުށަހެޅުއްވި އެވެ. އެއީ އެހެން ގައުމުތަކުން ވަކީލުން ތަމްރީން ކުރަން ލިބޭ ފުރުސަތުތަކާއި އެ ފުރުސަތުތަކުގައި ވަކީލުން ފޮނުވާ މިންވަރާ ގުޅޭ ގޮތުން ސުވާލު ކުރުމަށެވެ. ހިސާނާއި ހަސަން ލަތީފުގެ ހުށަހެޅުއްވުމަށް ފޮނަދޫ ދާއިރާގެ މެންބަރު މޫސާ ސިރާޖު ތާއީދު ކުރެއްވި އެވެ.\nހިސާނައި ހަސަންގެ ހުށަހެޅުއްވުމާ އެއް ގޮތަށް އެ މައުލޫމާތުތައް ސާފުކުރަން ޕީޖީ އޮފީހަށް ސިޓީއެއް މެދުވެރިކޮށް ސުވާލުތައް ފޮނުވަން ކޮމިޓީގައި ބައިވެރިވެވަޑައިގެންނެވި މެންބަރުންގެ އިއްތިފާގުން ނިންމި އެވެ.\nޖުޑިޝަރީ ކޮމިޓީގެ މިއަދުގެ ބައްދަލުވުން: ޕީޖީ ވަކީލުންގެ ތަމްރީންތަކުގެ މައުލޫމާތު ހޯދަން ނިންމި -- ފޮޓޯ: މަޖިލީސް\nބައްދަލުވުމުގައި ވާހަކަ ދެއްކެވި ބައެއް މެންބަރުން ވަނީ ވަކީލުން ޗައިނާއަށް ފޮނުވައިގެން ތަމްރީން ކުރާތީ ވެސް ކަންބޮޑުވުން ފާޅު ކުރައްވާފަ އެވެ. އެ ގޮތުން ހަސަން ލަތީފު ވިދާޅުވީ ޑިމޮކްރެޓިކް މާހައުލެއްގައި ޕީޖީގެ ވަކީލުން މަސައްކަތް ކުރާނެ ގޮތުގެ ތަމްރީން ދިނުން ވަރަށް މުހިއްމު ކަމަށެވެ. ނަމަވެސް އެ ކަން ކުރުމަށްޓަކައި ވަކީލުން ޗައިނާއަށް ތަމްރީން ކުރަން ފޮނުވަން އެއް ގޮތަކަށް ވެސް ތާއީދު ނުކުރައްވާ ކަމަށާއި ޗައިނާގެ ގާނޫނުތަކާއި ރާއްޖޭގެ ގާނޫނުތަކާ ވަރަށް ތަފާތު ކަމަށް ހަސަން ވިދާޅުވި އެވެ.\nވިލިނގިލި ދާއިރާގެ އަމިއްލަ މެންބަރު ސައުދު ހުސައިން ވިދާޅުވީ ދައުލަތުގެ ވަކީލުން ތަމްރީން ކުރަން ފޮނުވާ މާހައުލު ރަނގަޅުވާން ޖެހޭ ކަމަށާއި ޖުޑިޝަރީން ކޮމިޓީން އެ ކަން ބަލަން ޖެހޭނެ ކަމަށެވެ. ނަމަވެސް ދައުލަތުގެ ވަކީލުން ތަމްރީން ކުރަން ފޮނުވާ ޗައިނާއަކީ އިންސާނީ ހައްގުތަކުގެ މައްސަލަތައް ބޮޑު ގައުމެއް ކަމަށް އޭނާ ވިދާޅުވި އެވެ. މީގެ ކުރިން ކޯޓުތަކުގައި ދައުލަތުގެ ވަކީލުން ވަކާލާތު ކުރެއްވި ގޮތަށް ވެސް ސައުދު ފާޑުވިދާޅުވި އެވެ.\n"މި މައްސަލައަކީ ވަކީލުން ފޮނުވާ ގައުމުގެ ހިއުމަން ރައިޓްސް ވެލިއުގެ މައްސަލައެއް. މީޑިއާގައި ފެތުރޭ ހަބަރުތަކަށް ބެލީމަ ވެސް އެނގޭ ޗައިނާއަކީ ހިއުމަން ރައިޓްސް ވެލިއު ވަރަށް ލޯ ގައުމެއް ކަން. އެހެންވީމަ ވަކީލުން ތަމްރީން ކުރާ މާހައުލު އެބަ ވާން ޖެހޭ ރަނގަޅު މާހައުލަކަށް." ސައުދު ވިދާޅުވި އެވެ.\nރައްޔިތުންގެ މަޖިލިސް ޗައިނާ ޕްރޮސެކިއުޓާ ޖެނެރަލްގެ އޮފީސް + ޝަރުއީ ދާއިރާ ގާނޫނީ ވަކީލުން


Zuvaan Team Ge Coach Akah Nizaambe, Target 2023 Vana Aharu Ge IOIG Ah - Vaguthu\nނިޒާމްބެއާއެކު އެފްއޭއެމްއިން ސޮއިކުރުން --- ވވަގުތު އިމޭޖްސް/ މުހައްމަދު އަފްޒަލް\n2023 ވަނަ އަހަރު ރާއްޖޭގައި ބާއްވާ އިންޑިއަން އޯޝަން އައިލެންޑް ގޭމްސްގައި ވާދަކުރާނެ ޒުވާން ޓީމެއް އެކުލަވާލުމުގެ ޓާގެޓާއެކު ގައުމީ 16 އަހަރުން ދަށު ޓީމުގެ ކޯޗު، ތަޖުރިބާކާރު ކޯޗު މުހައްމަދު ނިޒާމް (ނިޒާމްބެ) ހަމަޖައްސައިފިއެވެ.\nމިއަދު އެކަމުގެ އެއްބަސްވުމުގައި ނިޒާމްބެއާއެކު ސޮއިކުރެއްވީ އެފްއޭއެމްގެ ރައީސް ބައްސާމް އަދީލް ޖަލީލެވެ. ކުރިން ޓީސީއާއެކު ފާހަގަކޮށްލެވޭ ކާމިޔާބީތަކެއް ހާސިލްކުރި ނިޒާމްބެއަކީ މިދިޔަ އަހަރު ރާއްޖޭގެ ޗެމްޕިއަންކަންވެސް އެ ކްލަބަށް ހޯދައިދިން ކޯޗެވެ. އޭގެ ކުރިން ބަންގާޅުގައި ބޭއްވި ޝެއިޚް ކަމާލް ކަޕްވެސް ޓީސީއަށް ކާމިޔާބުކޮށްދިނީ ނިޒާމްބެގެ މޭސްތެރިކަމުގެ ދަށުގައެވެ.\n"ޒުވާން ޖީލުތަކެއް ބިނާ ކުރުމުގެ މަސައްކަތަށް ވަރަށް ބޮޑު އުފަލެއް، އަދި އެ މަސައްކަތަށް ވަރަށް ބޮޑު ފުރިހަމަ ކަމެއް މި ލިބިގެންދިޔައީ. އަޅުގަނޑުމެންގެ ޒުވާން ޓީމުތަކަށް ފެންވަރު ރަނގަޅު ކޯޗުންތަކެއް އަންނަން ޖެހޭ. އަޅުގަނޑުމެން ނިމިދިޔަ މުބާރާތަށާއި، ޓީމުގެ ކުރިއެމަށްވެސް ބެލުމަށްފަހުގައި 16 އަހަރުން ދަށުގެ ޓީމުގެ ކޯޗަކަށް ނިޒާމްބެ މި ހަމަޖެއްސީ. ނިޒާމްބެއަކީ އިތުރު ތައާރަފެއް ބޭނުންވާނެ މީހެއް ނޫން. އަމަލުން ދައްކައިދީފި އޭނާއަކީ ކިހާވަރެއްގެ ކޯޗެއްކަން. ޓީސީ ޓީމަށް ގެނައި ބަދަލާ އޭގެ ކުރިންވެސް އެކި ޓީމުތަކުގައި ހޯދާފައިވާ ކާމިޔާބީތަކުން،" ނިޒާމްބެއާ ގުޅިގެން އެފްއޭއެމްފެ ރައީސް ބައްސާމް ވިދާޅުވިއެވެ.\nބައްސާމް ވިދާޅުވީ ނިޒާމްބެއާއެކު ޓީމު ކުރިއަށް ގޮސް، އައިއޯއައިޖީއަށް ތައްޔާރުވާއިރު، އެ މުބާރާތުގައި ރާއްޖެ ތަމްސީލުކުރާ ފުޓުބޯޅަ ގައުމީ ޓީމުގައި މައިގަނޑުކޮށް ހިމެނޭނީ މި ކުޅުންތެރިން ކަމަށެވެ.\n"ޓީމު ކުރިއަށް އޮތް ގަތަރު މުބާރާތަށް ދާއިރުވެސް ޓީމާ ހަވާލުވެގެންދާނެ ހަމަ. އެ ހިސާބުން މަސައްކަތް ފެށިގެންދާނެ. އެހެން ނަމަވެސް މައިގަނޑު ޓާގެޓަކަށްވާނީ 2023 ވަނަ އަހަރު ރާއްޖޭގައި މި ބޭއްވޭ އިންޑިއަން އޯޝަން އައިލެންޑް ގޭމްސްއަށް ޒުވާން ވަރުގަދަ ޓީމެއް ތައްޔާރުކުރުމަށް މަސައްކަތް ކުރުން. އެގޮތަށް މަސައްކަތް ކޮށްގެންވެސް ދެން ހަމަ އެ ދޭތެރެއަށް އަންނަ އޭއެފްސީއާއި ސާފްގެ މުބާރާތްތަކުގައި މި ޓީމް ބައިވެރިވެގެން އެ ހޯދަންވާ ކާމިޔާބީތަކާއެކީގައި ޓާގެޓްތައް ހާސިލް ކުރުން،" ބައްސާމް ފާހަގަކުރިއެވެ.\nބައްސާމް އިތުރަށް ވިދާޅުވީ ސްކޮޑު މަޑު ޖެހޭނީ މިހާރު އޮތް ކުޅުންތެރިންނާ އެކަނި އެކުގައި ނޫން ކަމަށާއި، ނިޒާމްބެގެ މަސައްކަތުގެ ތެރޭގައި ސްކައުޓިންގެ ގިނަ މަސައްކަތްތަކެއްވެސް ކުރިއަށްދާނެ ކަމަށެވެ. "އަޅުގަނޑުމެން ބޭނުން ވަނީ ދިވެހި ރާއްޖެ ތަމްސީލުކުރާ އެންމެ ވަރުގަދަ 16 އަހަރުން ދަށުގެ ޓީމެއް އުފެދިގެން ދިޔުން،" އެފްއޭއެމްގެ ރައީސް ބައްސާމް ވިދާޅުވިއެވެ.\nޓީމުގެ މަސައްކަތާ ގުޅިގެން ނިޒާމްބެ ބުނެފައި ވަނީ މިއީ ފުޓުބޯޅައިން ގައުމަށް ރީތި ނަމެއް ހޯދައިދޭން މަސައްކަތް ކުރަން އެންމެ ރަނގަޅު ވަގުތު ކަމަށް ގަބޫލު ކުރެވޭ ކަމަށެވެ.\n"ގަބޫލު މިކުރަނީ މިއީ އެންމެ ރަނގަޅު ވަގުތު ކަމަށް ގައުމީ ހިދުމަތަށް ފުޓުބޯޅައިގެ ތެރެއިން ނުކުމެ މަސައްކަތްތަކެއް ކުރުމަށް. ފުޓުބޯޅައިން ގައުމަށް ރީތި ނަމެއް ހޯދުމަށް މަސައްކަތް ކުރުމަކީ. ބޭނުންވާނެ ހުރިހާ ފަރާރްތަކުގެ އެއްބާރުލުމާއި އެހީތެރިކަން. ތަޖުރިބާއަކީ ވަރަށް މުހިއްމު އެއްޗެއް. ބައިނަލްއަގުވާމީ ގޮތުން ލިބިފައިވާ ތަޖުރިބާއަކީ ވަރަށް ބޮޑު ބުރަދަނެއް މިކަން ކުރުމަށް ފަހިވެގެންދާ. އަބަދުވެސް ތަށްޓަށް، ކާމިޔާބީއަށް މަސައްކަތް ކުރާނީ،" ނިޒާމްބެ ބުންޏެވެ.\nނިޒާމްބެ އިތުރަށް ފާހަގަކޮށްފައި ވަނީ އައިއޯއައިޖީއަށް ދިވެހި ފުޓުބޯޅަ ޓީމެއް ތައްޔާރު ކުރުމަކީ މިހާރު ދިވެހި ފުޓުބޯޅައިގައި އޮތް އެންމެ ވަރުގަދަ ޗެލެންޖް ކަމަށެވެ.\n"ޓާގެޓަކީ 2023 ވަނަ އަހަރު އައިއޯއައިޖީއަށް ދާ ޓީމެއް ބިނާކުރުން. އަދި މިއީ ހަމަ ފެށުމެއް، ހަވާލުވިއިރު، މިއޮތީ ވަރަށް ކައިރީގައި އޮތް މުބާރާތެއް. އަދި މާބޮޑު ކަންތައްތަކެއް މުބާރާތުގައި ނުވެދާނެ. އެކަމަކު ކުޅުންތެރިންނަށް އެންމެ ރަނގަޅު ތަމްރީނުތަކެއް ފޯރުކޮށްދެވޭތޯ. ތަފާތު ލެވެލްތަކުގައި ތަފާތު ގޮތްގޮތަށް މަސައްކަތް ކޮށްފައި މިހުރީ، އަބަދުވެސް ބަލާ އެއްޗަކީ ޗެލެންޖަށް ފޭސްކުރުން. މިހާރު މިއޮތް ޗެލެންޖަކީ މިވަގުތު ރާއްޖޭގެ ފުޓުބޯޅައަށް އޮތް އެންމެ ބޮޑު ޗެލެންޖް ކަމަށް މިބަލަނީ. އެއީ 2023 ވަނަ އަހަރު ރާއްޖޭގައި އައިއޯއައިޖީ ބާއްވާއިރު، އެޓީމުގެ ޕާފޮމަންސް ވެގެންދާނެ ރާއްޖޭގެ ފުޓުބޯޅައިގައި މިވަގުތު އޮތް އެންމެ ބޮޑު ޗެލެންޖަށް،" ނިޒާމްބެ ބުންޏެވެ.\nގައުމީ 16 އަހަރުން ދަށުގެ ޓީމުން ވަނީ ދާދިފަހުން އައްޑޫ ސިޓީގައި ބޭއްވި ޔޫއެފާ އެސިސްޓޤ މުބާރާތުގައި ކުޅެފައެވެ. ނަތީޖާ އެންމެ ރަނގަޅު ނޫން ނަމަވެސް ގިނަ ކުޅުންތެރިންތަކަށް ވަނީ ތަޖުރިބާ ލިބިފައެވެ. އޭރު ކޯޗަކަށް ހުރީ އިބްރާހީމް ހަލީމް (ޖަޑާ)އެވެ.


Imam Nawawi ge 40 Hadith ( Part 8 ) | #Dhiislam\nއިމާމް ނަވަވީގެ 40 ހަދީޘް (އަށްވަނަ ބައި)\n4 months ago |0comment| October 1, 2017\nﷲ އާ އާޚިރަތްދުވަހަށް ފުރިހަމަޔަށް އީމާންވާމީހާ ހެޔޮބަސް ބުނާ ހުށިކަމެވެ. ނުވަތަ ހަމަހިމޭނުން ހުންނަ ހުށިކަމެވެ. އަދި މާތް ﷲ އަށާއި އާޚިރަތްދުވަހަށް ފުރިހަމަޔަށް އީމާންވާމީހާ އަވަށްޓެރިޔާއަށް ކަމޭހިތާހުށިކަމެވެ. އަދި މާތް ﷲ އަށާއި އާޚިރަތްދުވަހަށް ފުރިހަމަޔަށް އީމާންވާމީހާ މެހެމާނާއަށް ކަމޭހިތާހުށިކަމެވެ.\nހަމަކަށަވަރުން މީހަކު ނަބިއްޔާ (صلى الله عليه وسلم)ގެ އަރިހުގައި ތިމަންނާއަށް ވަޞިއްޔަތެއްކުރައްވާށޭ ދެންނެވިއެވެ.\nއެކަލޭގެފާނު ހަދީޘްކުރެއްވިއެވެ. ”ތިބާ ރުޅިއަރައިނުގަންނާށެވެ.” އެމީހަކު (އިތުރު ވަޞިއްޔަތަކަށްއެދި) ތިމަންނާއަށް ވަޞިއްޔަތެއްކުރައްވާށޭ ތަކުރާރުކޮށް ދެންނެވިއެވެ. މިއިން ކޮންމެފަހަރަކުވެސް އިތުރު އެކަލޭގެފާނު ޖަވާބުގައި ހަދީސްކުރެއްވިއެވެ. ”ތިބާ ރުޅިއަރައިނުގަންނާށެވެ.”\nހަމަކަށަވަރުން މާތްﷲ ވަނީ ކޮންމެ އެއްޗަކަށްވެސް އިޙްސާންތެރިވުމަށް ތިޔަބައިމީހުންގެ މައްޗަށް ވާޖިބުކުރައްވައިފައެވެ. ތިޔަބައިމީހުން ޤަތުލުކުރަންޏާ ރިވެތިކޮށް ޤަތުލުކުރާށެވެ. ތިޔަބައިމީހުން އެއްޗެއް ކަތިލަންޏާ ކަތިލުން ރިވެތިކުރާށެވެ. ކަތިލުމަށްބޭނުންކުރާއެއްޗެއްގެ މިއަ ތިޔަބައިމީހުންގެ ކޮންމެ މީހަކުވެސް ތޫނުކުރާހުށިކަމެވެ. އަދި އެމީހަކު ކަތިލާ އެއްޗަކަށް އަރާމުލިބޭގޮތަށް ކަތިލާށެވެ.\nތިބާ ކޮންމެތާކުވިޔަސް ﷲއަށް ތަޤްވާވެރިވާށެވެ. ނުބައިކަމެއް (ފާފައެއް) ކުރެވިއްޖެނަމަ، އެކަމާއި ވިއްދައިގެން ހެޔޮކަމެއްކުރާހުށިކަމެވެ. ހެޔޮ ރިވެތި ޚުލްޤަކާއިގެން މީސްތަކުންނާއި އެކުވެރިވެ އުޅޭށެވެ.


ހައުސިން މިނިސްޓަރ މޯލްޑިވްސް ސްޓްރީޓް އާރޓް ފެސްޓިވަލް ގެ ފޮޓޯ އެގްޒިބިޝަން އިފްތިތާހު ކޮށްދެއްވައިފި\nމިރޭ ނޭޝަނަލް އާރޓް ގެލެރީގައި ފެށިގެންދާ މޯލްޑިވްސް ސްޓްރީޓް އާރޓް ފެސްޓިވަލް ގެ އާރޓް ގެލެރީ، މިނިސްޓަރ އޮފް ހައުސިން އެންޑް އިންފްރާ ސްޓްރަކްޗަރ މުޙައްމަދު މުޢިއްޒު އިފްތިތާޙު ކޮށްދެއްވައިފިއެވެ.\nމިނިސްޓަރ މުއިއްޒުގެ ވާހަކަފުޅުގައި ކުރެހުމުން، ވާހަކައިންނާއި ފިލްމް ތަކުން ދައްކުވައި ނުދެވޭކަންކަން ދެއްކިދާނެ ކަމާއި، މިފަދަ މަސައްކަތް ކުރުމަށް ބޭނުންވަނީ ހުޅުވިފައިވާސިކުނޑި ތަކެއްގެ ވެރިން ކަމާއި، މިގައުމުގެ ޒުވާނުންނަކީ ހުޅުވިފައިވާ ސިކުނޑިތަކެއްގެ ބައެއްކަމުގައި ލެއްވުމަށް އެދި ދުޢާދެންނެވިއެވެ.\nއަދި އޭގެ އިތުރުން ހޯމް މިނިސްޓަރ އަޙުމަދު ޒުހޫރުގެ ވާހަކަފުޅުގައި ޓުއަރިޒަމް ކުރިއަރާފައިވާ ގައުމެއްގައި މިފަދަ އާރޓް ބޭނުންކޮށްގެން ރަނގަޅު މުސްތަޤުބަލެއް ލިބިދާނެކަމާއި، ސަރުކާރުން މިފަދަ އާރޓް ކުރިއެރުވުމަށް އެއްބާރު ދެއްވާނެކަމަށް ވިދާޅުވިއެވެ.\nމޯލްޑިވްސް ސްޓްރީޓް އާރޓް ފެސްޓިވަލް އަކީ މިނިސްޓްރީ އޮފް ހޯމްއެފެއާޒްއާއި ފާރއަވޭ ހޮލިޑޭސް ޕވޓ ލޓޑ ގުޅިގެން މިއަހަރު މިނިވަންދުވަސް ފާހަގަ ކުރުމުގެ ގޮތުން ބޭއްވޭ އެންމެ ފުރަތަމަ ހަރަކާތެވެ. މިއީ މިފަދަ ހަރަކާތެއް ސަރުކާރުން އިސްނަގައިގެން ބޭއްވޭ ފުރަތަމަ ފަހަރެވެ.\nމިހަރަކާތް ފެށިފައިވަނީ މި ޖުލައި މަހު7ވަނަދުވަހު ޖުމުހޫރީ މައިދާނުގައި ބޭއްވުނު ޚާއްސަ ރަސްމިއްޔާތަކުންނެވެ.\nމިހަރަކާތުގެ ފޮޓޯ މައުރަޒު 22 ޖުލައި އާއި ހަމައަށް ނޭޝަނަލް އާރޓް ގެލެރީގައި އޮންނާނެއެވެ.


Maadhama in feshigen SMC clinic in doctor ah dhekkeyny online koh - AO News\nމާދަމާއިން ފެށިގެން އެސް.އެމް.ސީ ކްލިނިކުން ޑޮކްޓަރަށް ދެއްކޭނީ އޮންލައިންކޮށް\nގދ.ތިނަދޫގައި ހުނނަ ސަދަން މެޑިކަލް ސެންޓަރ (އެސް.އެމް.ސީ) ކްލިނިކުން އޮންލައިންކޮށް ޑޮކްޓަރަށް ދެއްކޭގޮތަށް ހަމަޖައްސައިފިއެވެ.\nއެކްލިނިކުން ބުނާ ގޮތުގައި އޮންލައިންކޮށް ޑޮކްޓަރަށް ދެއްކޭގޮތަށް ހަމަޖައްސާފައިވަނީ ތިނަދޫގައި ކޮވިޑް-19 ކޭސްތައް ގިނަވަމުންދާތީ ރައްކާތެރިކަމުގެ ފިޔަވަޅެއްގެ ގޮތުން ކަމަށެވެ. އެހެންކަމުން މާދަމާ (13 ޖޫން 2021) އިން ފެށިގެން އޯޕީޑީ ބަލިމީހުން ބެލުމަށް ހަމަޖެހިފައިވަނީ އޮންލައިންކޮށް ކަމަށާއި އެހެންނަމަވެސް ފާމަސީގެ ޚިދުމަތް ކުރިޔެކޭ އެއްގޮތަށް ކުރިޔަށް ދާނޭ ކަމުގައި އެކްލިނިކުން ވަނީ ހާމަކޮށްފައެވެ.\nއެ ކްލިނިކުން ވަނީ އެޕޮއިންޓްމެންޓް ހެއްދެވުމަށް ބޭނުންވާ މައުލޫމާތު 7210011 ވައިބާ ކުރައްވުމަށާއި ބޭންކް ޓްރާންސްފާ މެދުވެރިކޮށް ފައިސާ ދައްކަން ވަނީ އަންގާފައެވެ. އަދި ބަލިމީހާ ބަލަން ހަމަޖެހިފައިވާ ގަޑީގައި ޑޮކްޓަރު ގުޅާނެކަމަށްވެސް ކްލިނިކުން ވަނީ ހާމަކޮށްފައެވެ.\nރާއްޖޭގެ މަޝްހޫރު ކަށީގެ ޑޮކްޓަރު ޑރ. އަޙްމަދު އާޒިމް އަބްދުއްޝުކޫރު ފަރުވާދެއްވަމުން އަންނަ މިކްލިނިކަކީ ހުވަދުއަތޮޅުގެ ގިނަ އަދަދެއްގެ ރައްޔިތުންގެ ތަރުހީބު ލިބި، މިދެއަތޮޅުގެ(ގއ އަދި ގދ) އެންމެންގެ މެދުގައި މަޤްބޫލުކަން ހޯދާފައިވާ ތަނެކެވެ. މިކްލިނިިކުން އާސަންދައިގެ ޚިދުމަތް ލިބިގެންދާނެއެވެ.\nއިތުރު މައުލޫމާތު ހޯއްދެވުމަށް 6840001 ނަންބަރަށް ގުޅުއްވާ!


ރޯދައަށް ބޭނުމީ ރަށަށް ދާން | Jazeera\tރޯދައަށް ބޭނުމީ ރަށަށް ދާން - Jazeera\nރޯދައަށް ބޭނުމީ ރަށަށް ދާން\nއާމިނަތު އަޙުމާ April 30, 2019 72 views0\nރަމަޟާންމަހަކީ މުސްލިމުންނަށް އަންނަ އެންމެ ޚާއްސަ އެއް މައްސަރެވެ. އެއްގޮތަކަަށްވުރެ ގިނަ ގޮތްގޮތުން މި މައްސަރަކީ މުސްލިމުންނަށް މުޅި އަހަރުގައިވެސް އަންނަ އެންމެ އުފާވެރި އަދި ހިތްހަމަޖެހުން ލިއްބައިދޭ މަހެވެެ. ދިވެހިންނަކީ ސައްތައިން ސައްތަ މުސްލިމް ގައުމެއް ކަމުން ރަމަޟާން މަސް ނުވަތަ ރޯދަ މަސް ދިވެހިންނަށް ވެގެންދާނީ އެހެން މަސްތަކާއި ތަފާތުވާ، ހުރިހާ ގޮތަކުން ޚާއްސަވެގެންވާ ދުވަސްވަރަކަށް ކަން ޔަގީނެވެ. މި ހުރިހާ ގޮތަކުންވެސް ރަމަޟާންމަހުގެ އުފަލާއި ހިތްހަމަޖެހުން އެންމެ އެކަށީގެންވާ މިންވަރަށް ނުލިބޭނީ ރަށާއި ނުވަތަ އާއިލާއާއި ދުރުގައި ރޯދަމަސް ހޭދަކުރަން ޖެހޭ މީހުންނެވެ.\nއިޖުތިމާއީ ގޮތުން ވިސްނާނަމަ ރަމަޟާން މަހަކީ މުސްލިމުން އެއްބަޔަކު އަނެއް ބަޔަކާ ގުޅުން ބަދަހިކުރާ މަސްތަކުގެ ތެރެއިން އެެއް މަހެވެ. އޭގެ ތެރޭގައިވެސް ޚާއްސަކޮށް އާއިލާގެ މެންބަރުން އެއްބަޔަކު އަނެއް ބަޔަކާއި އޮންނަ ގުޅުން އެންމެ ވަރުގަދަވުމަށް މެދުވެރިކުރުވާ ދުވަސްވަރެއްކަމަށް ރަމަޟާން މަސްވެއެވެ. އޭގެ އެންމެ މައިގަނޑު ސަބަބަކީ ރަމަޟާން މަހުގައި އަބަދުވެސް އެންމެން އެއް ސުފުރާ މަތިން ބައްދަލުވެ ވާހަކަދައްކައި ހެދުމެވެ. ގިނަ ދިރާސާތަކުން ދައްކާގޮތުގައި އެއް ސުފުރާ މަތިން ކެއުމަކީ އާއިލާގެ މީހުންގެ ދެމެދުގައި އޮންނަ ގުޅުން ބަދަހިވާ ކަމެކެވެ. މި ހިތްހަމަޖެހުން އެންމެ ފުރިހަމަ ގޮތުގައި އަދާވާނީ އާއިލާ މީހުންގެ ކައިރީގައި ހުންނަ މީހަކަށް ކަން ޔަގީނެވެ.\nތަފާތުއެކި ސަބަބުތަކާއި ހުރެ ރަށުން ބޭރުގައި ނުވަތަ އާއިލާއާއި ދުރުގައި ރަމަޟާންމަސް ހޭދަކުރަން ޖެހިިފައިވާ މީހުންގެ އަދަދު ރާއްޖޭގައިވެސް ގިނައެވެ. މިފަދަ މީހުންގެ އެންމެ ބޮޑު އެއް އެދުމަކަށް ވާނީ ކުޑަ ދުވަސްކޮޅަކަށް ނަމަވެސް އާއިލާ މީހުންނާއެއްކޮށް ރޯދަ މަހުގައި ވަގުތުކޮޅެއް ހޭދަކޮށްލަން ރަށަށް ނުވަތަ އާއިލާ މީހުންގެ ކައިރިއަށް ދިޔުމަށެވެ. ނަމަވެސް ވަޒީފާގެ ކަންކަން ނުވަތަ ކިޔެވުމުގެ ކަންކަން ނުވަތަ މާލީ ހާލަތް އޮތް ގޮތުން މި ކަންތައް ހާސިލްނުވުމަކީ ލިބިގެންދާ ވަރަށް ބޮޑު ހިތްދަތިކަމެއްކަން ޔަގީނެވެ.\nޚާއްސަކޮށް އަމިއްލަ ގެއެއްގައި ނޫޅޭ ކޮންމެ މީހަކަށް އެނގޭނެ ފަދައިން ރަމަޟާން މަހުގައި ރަށުގައި ކަންކަން އޮންނަ ގޮތާއި އަމިއްލަ ނޫން ގޭގޭގައި ކަންކަން އޮންނަ ގޮތް ހާސްބައި ތަފާތެވެ. މީގެ އެންމެ ޢާންމު އެއް މިސާލަކީ ކެއުމުގެ ކަންކަން އޮންނަ ގޮތެވެ. ކޮންމެވެސް ހިސާބަކުން އެ ގޭގެ މީހަކަށް ނުވަތަ އެ އާއިލާގެ މީހަކަށް ނުވީތީ ތަފާތުކުރެވޭ ކަން ފާހަގަކުރެވޭނެއެވެ. މިގޮތުން ކެއުމަށް އިންސާފުކުރުމުގައި އެ ގޭގެ ކުދިންނަށް ނުވަތަ އެ އާއިލާއެއްގެ މެންބަރުންނަށް ޚާއްސަކޮށްގެން ވަކި ކާނާއެއް ނުވަތަ އެމީހުންނަށް ގިނައިން ކާނާ ތައްޔާރުކުރާ ފަހަރުވެސް މަދެއްނޫނެވެ.\nކިތައް މީހުންނަށް ކިތައް ފަހަރު މިފަދަ ހިތްދަތި ކަންކަން ދިމާވާނެ ހެއްޔެވެ؟ ނަމަވެސް އެކަންކަމާއި ބުނާނެ އެއްޗެއްވެސް، ކުރެވޭނެ ކަމެއްވެސް ނޯންނާނެއެވެ. އެއީ އަމިއްލަ ގެއެއް ނުވަތަ ތިމާގެެ އާއިލާ ނޫން ވީމައި އަބަދުވެސް އެ ތަފާތުކުރުން ހުންނާނެއެވެ. މި ތަނުން އެއްވެސް ކަމެއް ރަށުގައި އިހްސާސް ކުރާކަށް ނުޖެހޭނެއެވެ. އާއިލާގެ ކައިރިން އާއިލާ މީހުންނާއެއްކޮށް ކައިބޮއި ހަދައިގެން ރޯދަމަސް ވޭތުކޮށްލުމަކީ އާދަޔާ ޚިލާފު ހިތްހަމަ ޖެހުމެއް ލިބޭނެ ކަމެއްކަން ޔަގީނެވެ. މިފަހަރުވެސް ރޯދަޔަށް ރަށަށް ނުވަތަ އާއިލާ މީހުންގެ ކައިރިއަށް ނުދެވޭ މީހުން ތިބޭނީ ފުން ހިތާމައެއްގެ ތެރޭގައެވެ.


ދުޢާ 14 – Esfiya – Dhivehi Vaahaka Site\n- by aish noor - 76- September 16, 2018\nދާނިޔަލްގެ ލޮލުން ކަރުނަ ނީރާލީ އިޚްތިޔާރުން ބޭރުގައެވެ. އެތަން ފެނި އަރީފް ދާނިޔަލް ގައިގައި ބައްދާލިއެވެ. ދާނިޔަލްވެސް އުފަލާއެކު އަރީފްއަށް ޝުކުރު އަދާކުރީ އޭނާގެ ޙަޔާތަށް އެފަދަ ރަނގަޅު މީހަކު އައުމުން ﷲއަށް ޙަމްދުކުރާ ހާލުއެވެ.\n“ދެން ދޭ އަވަހަށް.. މިހާރު ޗެކިން ވާ ގަޑި އެ ޖެހެނީ..” އަރީފް ދާނިޔަލް އާއި ދުރުވެލަމުން ބުނެލިއެވެ. އެހިނދު ވަދާޢީ ސަލާމް ކޮށްލުމަށްފަހު ދާނިޔަލްވެސް އެތެރެއަށް ވަދެގެން ދިޔައެވެ. ފުރަތަމަ ފަހަރަށްވުމުން ދާނިޔަލްއަށް ކޮންމެވެސް ވަރެއްގެ ދަތިތަކާއި ކުރިމަތިލާން ޖެހުނެވެ. އެހެން ނަމަވެސް ކެތްތެރިކަމާއެކު އޭނާ ކުރިޔަށްދިޔައީ ދުނިޔޭގައި އުޅޭއިރު ދަތިތަކާއިވެސް ކުރިމަތިލާންޖެހޭނެކަން ހަދާނުގައި ބަހައްޓައިގެންނެވެ.\nކޮޓަރީގައި އާދައިގެ މަތިން ވާހަކަ ފޮތެއް ކިޔާލަން އާލާ އޮތެވެ. އޭނާ ވާހަކަ ކިޔަމުން ދިޔަ ވަރަކަށް އެ ފޮތުގައި އުޅޭ ފިރިހެން ކުއްޖާ ސިފަ ކުރެވެމުން ދިޔައީ ކުރިން ދުވަހެއްގައި ރަސްފަންނުން އޭނައަށް ފުރަގަހުން ފެނުނު ޒުވާނާ ފަދައިންނެވެ. ނަމަވެސް އޭނާއަށް ނުކުޅެދުނު ކަމަކީ އެކުއްޖާގެ މޫނު ސިފަކޮށްލާށެވެ. އެ ދުވަހު އޭނާއަށް އެކުއްޖާގެ މޫނު ނުފެނުމުން އާލާ ދެރަވީ އިންތިހާއަށެވެ. ދުވަހަކުވެސް ފިރިހެން ކުއްޖެއް ފެނުމުން ނުވާ އެތަށް ގޮތެއް އާލާއަށް އެދުވަހުގެ ފަހުން ވެއެވެ.\nއެދުވަހަށްފަހު އޭނާއަށް އެކުއްޖާ ނުވެސް ފެނުނެވެ. ރަސްފަންނަށް ދާ ދުވަހެއްގައިވެސް އެކުއްޖާއާއި ދިމަލެއް ނުވެއެވެ. ދިމާ ވިޔަސް އޭނާއަށް އިނގޭނީ ކިހިނެތް ހެއްޔެވެ؟ އެންމެ ކުޑަމިނުން އެކުއްޖާގެ މޫނުވެސް އޭނާއަށް ފެނުނީކީ ނޫން ވިއްޔާއެވެ. ފުން ޚިޔާލަށް ގެއްލިފައި އޮތް އާލާ ބޭއިޚްތިޔާރުގައި ހިނިތުންވަމުން ދިޔައެވެ. އެހެން އޮތުމަށްފަހު ކިޔަން ގެންގުޅުނު ފޮތް ބާއްވާލައިފައި ކޮޓަރީގެ ބެލްކަންޏަށް ނިކުތެވެ. ޖެހެމުންދިޔަ ފިނިފިނި ވައިރޯޅިތައް އާލާ އަޅައިގެންހުރި ކުޑަ ބުރުގަލަށް ގޯނާކުރަމުން ދިޔައެވެ. އެހެން ކަމުން އޭނާ ބުރުގަލުގައި ހިފަހައްޓާލީ ބުރުގާ ހިއްލެން އުޅޭތިއެވެ. އާލާގެ ކޮޓަރި ހުންނަނި ގޭގެ ފުރަގަހާއިވީ ފަރާތަށްކަމުން އޭނާއަކަށް މަގުމައްޗެއް ނުފެނެއެވެ. ނަމަވެސް ގޭގެ ބޮޑު ބަގީޗާ ފެންނަން ހުރުމުން އެ ހިތަށް ހަމަޖެހުން ގެނުވަމުން ދިޔައެވެ.\nދާނިޔަލް ފްލައިޓަށް އަރާ ގަޑިޖެހުމުން އަވަސްވެފައި ވާ ހިތަކާއެކު އެހެން މީހުންނާއެކު ގޮސް ފްލައިޓަށް އެރިއެވެ. އެޔަށްފަހު އޭނާއަށް ޚާއްސަކުރެވިފައވި ސީޓުގައި އިށީނދެ ހަމަޖެހިލިއެވެ. ދާނިޔަލްއަށް ލިބިފަ އޮތީ ކުޑަދޮރާއި ކައިރި ސީޓެއް ކަމުން އޭނާ އިނީ ވަރަށް ހިތްހަމަޖެހިލައިގެންނެވެ. ދަތުރުމައްޗަށް އަރަމުން ކިޔާ ދުޢާ ކިޔާލުމަށްފަހު ގޮނޑީގައި ހަމަޖެހިލިއެވެ. އެހިނދު ބޯޓުގެ ކެބިން ކްރޫއިން ކަންތައްކުރަންވީ ގޮތް ކިޔައިދެމުން ދިޔައެވެ. އެމީހުން ދެމުންދިޔަ އިރުޝާދާއި އެއްގޮތަށް ދާނިޔަލްވެސް އަމަލުކުރަމުން ދިޔައެވެ. ބޯޓު ނައްޓާލަން ތައްޔާރުވުމުން ދާނިޔަލް އިނީ ނޭވާ ހިފަހައްޓާލައިގެންނެވެ.\nއޭގެ ކުޑަ އިރުކޮޅެއް ފަހުން މަޑުމަޑުން ދަމުން ދިޔަ ބޯޓުގެ ސްޕީޑް ބާރުވަމުންގޮސް ވައިގެތެރެއަށް އަރައިގެން ދިޔައެވެ. ފިއްތާ ބާރުކޮށްގެން އިން ދެލޯ ދާނިޔަލް ހުޅުވާލި ވަގުތު ދިއްލާ އަޅައިފައި އޮތް ހުޅުލެ ފެނުމުން ތަޢުރީފުގެ ބަސްތަށް ދުލުން ބޭރުވީ ބޭއިޚްތިޔާރުގައެވެ. ރޭގަނޑުގެ ވަގުތު މުތީތަކެއް ފަދައިން ދިއްލިފައިވާ ބޮކިތަށް ފެންނަލެއް ވަރަށްވެސް ޗާލެވެ. ހީވަނީ ރޭގަނޑުގެ ކަޅު އަނދިރިކަމުގެ ތެރެއިން ފެންނަ ކުދި ކުދި ތަރިތަކެއް ހެންނެވެ. ބޭރުބަލަން އިން ދާނިޔަލް އެހެން އިންދާ ވަރުބަލިވެގެން ގޮސް ނިދީގެ ފުންކަނޑަށް ޣަރަޤުވެގެން ދިޔައީ ކުޑަ ހިނދުކޮޅެއްގެ ތެރޭގައެވެ.\nއެތަކެއް ގަޑިއިރުތަކަކަށްފަހު ދާނިޔަލްއަށް އޭނާގެ މަންޒިލަށް އާދެވުނެވެ. އޭނާގެ މޫނުމަތިން ފެންނަނީ ހިތްހަމަޖެހުމެވެ. ޙަޤީގަތުގައި އޭނާ ހިތްހަމަ ޖެހިފައި އެހުރީ ވަކި ރަޝިޔާއށް އާދެވުމަކުން ނޫނެވެ. ފުރަތަމަ ފަހަރަށް ކުރި ދަތުރުގައި އެ ދަތުރުމަތީގައި ނަމާދު ކުރެވުމުންނެވެ. ނަމާދުކުރުމުން އެ ލިބޭ ހިތްހަމަޖެހުމަކީ ބަޔާންކުރެވޭ ވަރަށްވުރެ މާ ބޮޑު އުފަލެކެވެ. ބައެއް މީހުން ޤަބޫލު ކުރާ ގޮތުގައި ދަތުރުމަތީގައި އުނދަގޫ ކަމުން ނަމާދެއް ނުކުރެވެއެވެ. ނަމަވެސް ދާނިޔަލްގެ ޚިޔާލު އެޔާއި މުޅިން ތަފާތެވެ.\nދާނިޔަލްއަށް ބޯޓުން ފޭބުމަށްފަހު ރަޝިޔާގެ ފަސްގަނޑުގައި ފުރަތަމަފަހަރަށް ފައި ޖައްސާލި ހިނދު ކުރެވިގެން ދިޔައީ މުޅިން ތަފާތު އިޙުސާސެކެވެ. މިހުރެވުނީ އަމިއްލަ ޤައުމާއި އެތަށް ހާސް މޭލެއް ދުރުގައޭ އެތަށް ފަހަރަކު ހިތަށް އެރިއެވެ. ނަމަވެސް އޭނާ ﷲގެ އިރާދަފުޅުން ހިތްވަރު އެލުވައެއް ނުލާނެވެ. އެ ހުރި ގަދަ ޢަޒުމާއި އެކު ހަރުފަތަކަށްފަހު ހަރުފަތެއް މިހާރުވެސް އެދަނީ ގިރާކުރަމުންނެވެ.\nދާނިޔަލްއަށް އިނގިރޭސި ބަސް ދަންނަ ކަމީ އޭނާގެ ނަސީބު ކަންނޭނގެއެވެ. އެހެން ނޫންނަމަ އެޔޮށް ބޮޑު އެއާޕޯޓުތެރޭ އޭނާ އުޅޭނެ ގޮތް މީހަކަށް ތަސައްވުރުވެސް ނުކޮށްލެވޭނެއެވެ. ދާނިޔަލް މާތް ﷲގެ ޙަޟްރަތުގައި ހިތާހިތުން ދުޢާ ކުރަމުން ދިޔައީ އަވަހަށް އެތަނުން ނިކުމެވޭނެ ގޮތް އޭނާއަށް މިންވަރު ކޮށްދެއްވުން އެދިއެވެ. އޭނާއަށް އެތަނުން ނިކުމެވިއްޖެއްޔާ އެވީ ވަރަށް ބޮޑު ލުތްވެކެވެ. އަރީފް ބުނި ގޮތުން ވިއްޔާ އޭނާ ދާނިޔަލްއަށް ހަމަޖެއްސި އެޕާޓްމެންޓްގައި އެހެން މީހަކު އުޅޭނެއެވެ. އަދި އޭނާ ދާނިޔަލް ބަލައި އަންނާނެ ކަމުގައި ބުންޏެވެ.\nވަރަށް ހާލުން ދާނިޔަލްއަށް އެއާޕޯޓު ތެރެއިން ނިކުމެވުނެވެ. އެއީވެސް އެމީހާ ހޯދައިގެންނެވެ. ހިތާހިތުން ﷲއަށް ޙަމްދުކުރަމުން އޭނާ ދިޔައީ އެހާ ބޮޑު އެއާޕޯޓެއް ތެރެއިން އެޙާލުންވެސް ސަލާމަތްވެވުމުންނެވެ. އެ ފިރިހެން މީހާ އާއެކު ދާނިޔަލް ގޮސް ކާރަށް އެރިއެވެ. އެޔަށްފަހު އެމީހާ ކާރު ދުއްވާލުމުން ދާނިޔަލްގެ ނަޒަރު ބިއްލޫރިގަނޑުން ބޭރަށް ހުއްޓުނެވެ.\n“ދުވަހަކުވެސް ކަމެއް ރަނގަޅަށް ކުރާކަށް ނޭނގޭނެ މީނާއަކަށް.. ކޮންމެވެސް އެއްޗެއް ހަލާކުކޮށްލާނެ.. އެހެން ނުނީ ކޮންމެވެސް ތަނެއް ހަޑިކޮށްލާނެ..” އާލާ އެއްޗެހިކިޔަމުން ދިޔައީ އެގެއަށް އަލަށް އައި ނޯކަރާއި ދިމާލަށެވެ. ބަލާބެލުމަށް އޭނާއަށް އަދި ވާނީ އުމުރުން ސަތާރަ ވަރަކަށް އަހަރެވެ. ނަމަވެސް ދިގު އިސްކޮޅުގެ ސަބަބުން އޭނާ އެޔަށްވުރެ އުމުރުން ދޮށީކަމަށްވެސް ދައްކައެވެ. އެ ފިރިހެން ކުއްޖާ އިސްދަށަށް ޖަހާލައިގެން ހުރި އިރު އޭނާ ހުރީ ބިރުން ވިރިވިރިއެވެ.\nއޭނާ އަތުން އާލާއަށް ގެނެސްދިން ޖޫސްތަށި އާލާގެ އުނގަށް އެޅުނީއެވެ. އެހިނދު ހީވީ އާލާގެ ރުޅިގަނޑު ބޮމެއްގެ ސިފައިގައި ގޮށްވާލިހެންނެވެ. “ހަމަ މިހާރު މިތަން ސާފުކުރޭ.. މީގެފަހުން މަށަށް ތިވައްތަރަށް ޖެއްސުން ނުކުރާތި..” ޝަހާދަތް އިނގިލިދިއްކޮށްލައިފައި އަނެއްކާވެސް އާލާ ހަޅޭތް ލަވައިގަތެވެ. އެޔަށްފަހު ބާރުބާރަށް ހިނގާލައިފައި ގޮސް އެކޮޓަރީގައި ހުރި ފާޚާނާއަށް ވަނެވެ.\n“ކޮންކަހަލަ އަންހެން ކުއްޖެއްތަ މީ.. ތިމާގެ ޚިދުމަތުގައި ސައުވީސް ގަޑިއިރު ހޭދަ ކުރާ މީހުންނަށް އެއްވެސް ވަރަކަށް އިޙްތިރާމެއް ނުކުރޭ.. އޭނާއަށްވެސް މިހެން ވީމަ އިނގޭނެ ހިތަށް ކުރާ އަސަރު.. މީހުން އެއްޗެހި ކީމަ ތިމާގެ ހިތުގައި އަޅާ ވޭން.. ސާހިބު މީހުންނަށް އެކަން ނޭނގެނީ ކީއްވެތަ؟ އަހަރެމެން މީ ނޯކަރުންނަށް ވީމަ ހަމަ އެހާ ދަށު ދަރަޖައަކަށް ވެއްޓެނީތަ؟” އެ ފިރިހެން ކުއްޖާ ހުރި ތަނަށް ތިރިވެލައިފައި ބިންމައްޗަށް ވެރިފައި ހުރި ޖޫސްތަށް ސާފުކުރަމުން އާލާގެ މިޒާޖަށް ކުދި ކިޔާލިއެވެ. އޭނާއަށްވެސް ކެތްކުރެވޭނީ ވަކި ވަރަކަށް ނޫންހެއްޔެވެ؟ އެއީވެސް އިންސާނެކެވެ. އޭނާ މަޑުން އެހެން އެއްޗެހި ބުނެލިޔަށް އާލާ ނުވަތަ ޝަޒިއްޔާ އެގޮތަށް ހަޅޭތް ލަވައި ގަންނައިރު ހުންނަނީ ބިރުންގޮސް ހަލާކުވާ ހިސާބުގައެވެ. އޭނާއަކީ ރާއްޖެތެރެއިން ހަމަ ދާނިޔަލްގޮތަށް އަރީފް ގެނެސްފައި ހުރި ކުއްޖެކެވެ. އޭނާ ބުނި ގޮތުގައި އޭނާ ވަނީ އޯލެވެލް ހަދައި ނިންމައިފައެވެ.\nއައިސްފައި ހުރި ރުޅިގަނޑު ފިނިކުރުމަށްޓަކައި ފާޚާނާއިން ނިކުތް ގޮތަށް އާލާ ބެލްކަންޏަށް ނިކުތެވެ. އެޔަށްފަހު ރެއިލިންގައި ބާރު ބާރަށް ޖަހާލިއެވެ. “އައުޗް..” ޖެހުނުލެއް ބާރުކަން އިޙުސާސްވި އާލާގެ އަތަށް ތަދުވުމުންނެވެ. އެޔަށްފަހު އަތް ތިލައަށް ނުރުހުމުގެ ނަޒަރަކުން އާލާ ބަލައިލިއެވެ. އެ ނަޒަރުންވެސް ހީވަނީ އަތާއި ދިމާލަށްވެސް އެތަކެއް އެއްޗިއްސެއް ގޮވާހެންނެވެ. އާލަ އެހާ ރުޅިގަދަވެފަ އެހުރީ އޭނާ މިއަދު އަލަށް ލީ ހެދުމަށް އެކުއްޖާ ޖޫސްތަށި ވަރާލުމުންނެވެ. އޭނާއަށް އެންމެ ރީތި ހެދުން ލައިގެން ބޭރަށް ހިނގާލަންވެސް ނުދެވުނެވެ. މިވީގޮތުން އެކަކަށްވެސް އެހެދުމުގައި އާލާގެ ރިތިކަން ނުފެނުނީއެވެ. ހިތަށް އަރާ ފައިބަމުންދިޔަ ކަންތައްތަކުން އާލާގެ ރުޅި ދިޔައީ އިންތިހާއަށް ގަދަވަމުންނެވެ.\nއެ ރުޅިގަނޑުގައި ހުއްޓާ ކުރިން އޭނާގެ މަންމަ ދާނިޔަލް އާއި ގުޅުވައިގެން ބުނި ވާހަކަ ހަނދާން ވުމުން އައިސް ހުރި ރުޅި ހައްތަހާ ވީ ގަދައެވެ. “ހުރެބަލަ.. މަވެސް ކިޔަވާނީ ދެން މެޑިސިން.. ކަލެއަކަށްވެސް ބައްޕަގެ ހިތަކުން މަގޭ ޖާގައެއް އަތެއް ނުލެވޭނެ..” އާލާ އެހެން ބުނެލި އިރުން ލޮލުން ފެން އައިސްފައި ހުއްޓެވެ.\nގެއަށް އައުމަށްފަހު ދާނޔަލް މުޅި އެޕާޓްމެންޓް ތެރެއަށް ނަޒަރު ހުއްޓާލިއެވެ. ބޮޑު އެޕާޓްމެންޓެކެވެ. ވައަތް ފަރާތުގައި ސިޓިންގް ރޫމު އިން އިރު ސިޓިންގް ރޫމާއި ބަދިގޭގެ އިތުރުން ކާބައި އިނީ ފާރެއްގެ އެހީގައި ދެބައި ކޮށްލައިފައެވެ. ނަމަވެސް ސިޓިންގް ރޫމާއި ބަދިގެ ވަކި ކޮށްފައި އިން ފާރުގެ މެދާކަށް ހަމައިން ބަދިގޭގަ ހުއްޓަސް ސިޓިންގް ރޫމް ފެންނަ ގޮތަށް ވަނީ ހަތަރެސްކަން ބައްޓަމަށް ބޮޑުކޮށް ކަނޑައިފައެވެ. ބަދިގެ އިން ފަޅީގައި ކާމޭޒު ބަހައްޓައިފައި ހުއްޓެވެ.\nފިލާގައި ހުންނަ ކުރެހުން އިން މޭޒު ވަރަށްވެސް ބަލައިލަން ރިއްޗެވެ. ހަތަރު ގޮނޑި އެ މޭޒު ވަށައިގެން ބަހައްޓައިފައި ހުރި އިރު މޭޒު ބަހައްޓައިފައި އިން ހިސާބުގައި ހަމަ ފިލާގޮތަށް އެ ކުރެހުން ހުރި ކާޕެޓެއް އަޅައިފައި އޮތެވެ. ފާރުގައިވެސް ދިގަށް ވާގޮތަށް އެތަންކޮޅުގައި ހަމަ އެ ކުރެހުމުގެ ވޯލްޕޭޕަރ ތަތްކޮށްފައި ހުރުމުން ހިތްގައިމު ގޮތެއް ހުއްޓެވެ.\nސިޓިންގް ރޫމުގައި އަޅި ކުލައިގެ އެންމެ މިހާރުގެ ސޯފާސެޓެއް ބަހައްޓައިފައި ހުރި އިރު މެދުގައި ބިސް ބުރަށް އިން ބޮޑު ބިއްލޫރި މޭޒެއް ހުއްޓެވެ. ސޯފާސެޓާއި ހިސާބުން ވަށް މޭޒު އެކުލެވޭގޮތަށް އަޅިކުލައިގެ ބޮޑޫ ކާޕެޓެއް ބާއްވައިފައި އޮތުމުން އެތަނަށް އިތުރު ފުރިހަމަ ކަމެއް ގެނެސްދެއެވެ. ކުރިމަތިން ފެންނަން އޮތީ ފާރުގެ ދިގަށް ހުރި ބޮޑު ބެލްކަންޏެވެ. ހަމަ އެފަދައިން ބެލްކަންޏަށް ނިކުމެވޭގޮތަށް އިނީ ބިއްލޫރި ދޮރެކެވެ. އެތަނުގައި ފާރުގެ ބަދަލުގައި އެއްކޮށް އިނީ ބިއްލޫރި ދޮރެކެވެ. އެހެން ކަމުން ސިޓިންގް ރޫމުގައި ތިބޭ އިރުވެސް ބޭރު ވަރަށް ރީއްޗަށް ފެނެއެވެ. އުސް އިމާރާތްތަކާއި ބޮޑެތި މަގުތަކެވެ. ގުދުރަތީ ރީތި މަންޒަރުތަކެވެ.\nމުޅި ޖުމުލަ ތިން ކޮޓަރި އެ އެޕާޓްމެންޓްގައި ހުއްޓެވެ. ކަނާތް ފަރާތުގައި ދެ ކޮޓަރި އިން އިރު ގޭގެ ވައަތް ފަރާތުގައި އަނެއް ކޮޓަރި ހުއްޓެވެ. ތަނުގެ ރީތިކަމުން ދާނިޔަލްއަށް ހުރެވުނީ ބަލަހައްޓައިގެންނެވެ. ދުވަހަކުވެސް އެހާ ރީތި އެޕާޓްމެންޓެއް ދާނިޔަލްގެ ލޮލުން ދެކެފައި ނުވެއެވެ. “ރޫމް..” އޭނާ ދާނިޔަލްއަށް ދައްކާލީ އެތަނުން ކަނާތް ވަރާތުގައި ދެވަނައަށް އިން ކޮޓަރިއެވެ. އެހެން ކަމުން ރީތި ހިނިތުންވުމެއް ހަދިޔާ ކޮށްލުމަށްފަހު ދާނިޔަލް ފޮށި ދަމަމުން އޭނާގެ ކޮޓަރިއަށް މިސްރާބު ޖެހިއެވެ.\nކޮޓަރީގެ ދޮރު ހުޅުވާލިތަނުން ބޭއިޚްރިތާޔުރުގައި ދާނިޔަލްގެ އަނގަ ހުޅުވިގެން ދިޔައެވެ. އެހާ ބޮޑު ކޮޓަރިއެއް އޭނާ ދުށް މިއީ ފުރަތަމަ ފަހަރެވެ. އޭނާގެ އަމިއްލަ ގޭގެ ސިޓިންގް ރޫމުވެސް އެތަނަށްވުރެ ކުޑަވާނެކަން ގައިމެވެ. މުޅި ކޮޓަރީގެ ތިން ފާރުގައި އަޅި ކުލައިގެ ފިލާގައި ހުންނަ ފާޑުގެ ޑިޒައިނަކަށް ރީތިކޮށްފައި ހުރި އިރު އެއް ބިތް އެކޮށް އިނީ ބިއްލުރިންނެވެ. އެހެން ކަމުން މުޅި އެސަރަހައްދު އެ ބިއްލޫރިގަނޑުގެ ބޭރުން ފެނެއެވެ. ދިގު ދިގު ދޮރުފޮތި އެއްފަރާތަކަށް އިނީ ކަހާލައިފައެވެ.\nކިންގް ސައިޒްގެ ބޮޑު އެނދު ވައަތް ފަރާތު ބިތުގެ މެދާކަށް ހަމައިން ބައިންދައިފައި ހުރި އިރު ގޮދަޑި ފާރާއި ޖައްސައިފަ އިން ހިސާބުން ހެޑްބޯޑުގެ މަތިން އެނދު އިން ފުޅާމިނަށް ބޮޑު ކުރެހުމެއް ބަހައްޓައިފައި ހުއްޓެވެ. އަޅި ކުލައިގެ އެ ކުރެހުމުގައި ވަނި ކަޅު ކުލައިން ކުރަހައިފައި އިން ހުސް އޮފި ހުރި ގަހެކެވެ. އެ ބޮޑު ގޮދަޑި އަޅިކުލައިގެ ބެޑުކަވަރަކުން ފޮރުވާލައިފައި ވާއިރު މަތީގައި އެނދު ހުރަހަށް ވާގޮތަށް އަޅިކުލައިގެ ބޯ ބެޑުޝީޓު ބާއްވާލައިފައި އޮތެވެ. ހަމަ އެޔާއެކު އަޅި ކުލައާއި ގަދަ ނޫކުލައިގެ ކަވަރު ތަކުން ފޮރުވާލައިފައިވި ބާލީސްތަށް އެނދުގެ ހެޑްބޯޑު ކައިރީގައި އަތުރާފައި ހުއްޓެވެ.\nބިންމަތީގައި މުޅި ކޮޓަރީގައި އެއްކޮށް އަޅިކުލައިގެ ކާޕެޓެއް އަޅައިފައި ވާއިރު އެނދާއި ދިމާލުން ކުރިމަތީގައި މަޑު މަހުމަލުގެ މެޓެއް ބާއްވައިފައި އޮތެވެ. އެނދުގެ ކަނާތް ފަރާތުގައި ސައިޑް ޓޭބަލް އެއް ބަހައްޓައިފައި ހުރި އިރު އެނދުގެ ވައަތް ފަރާތާއި ބިއްލޫރި ފުޅާ ބިތާއި ދޭތެރޭ ދާނިޔަލްގެ އަތުގެ އުޅަންބޮއްޓާއި ހަމައަށް އަރާ ވަރުގެ ބެޑް ލައިޓެއް ސްޓޭންޑެއްގެ އެހީގައި ބައިންދައިފައި ހުއްޓެވެ. ބެލް އެއް އިންނަ ކަހަލަ ޑިޒައިނަކަށް އިން ކަރުދާސް ކަހަލަ ބޯ އެއްޗަކުން ހަދާފައި އިން ކަވަރެއް ބޮކީގެ ބޭރުން އަޅުވައިފައި އިނުމުން އެ ލޭމްޕް ވަރަށްވެސް ފުރިހަމައެވެ. އެ ބޮކިން ކުރަމުން ދިޔައީ ރަތް އައްޔެކެވެ.\nހަމަ އެކަހަލަ އެޔަށްވުރެ ކުޑަ ބެޑްލައިޓެއް ސައިޑް ޓޭބަލް މަތީގައި ބައިންދައިފައި އިނެވެ. ކޮޓަރިއަށް ވަންނަ ދޮރު ކައިރީ ވައަތް ފަރާތުގައި ދިގު ސޯފާއެއް ބައިންދައިފައި އިނެވެ. އޭގައި މަހުމާ ފާޑުގެ އަޅިކުލައާއި ހުދު ކުލައިގެ މަޑުމަޑު ކަވަރު ތަކަކުން ފޮރުވައިފާއި ކުޝަން ތަކެއް ބަހައްޓައިފައި ހުއްޓެވެ. ހަމަ އެއާއެކު ކޮޓަރީގެ ދޮރުގެ ކަނާތް ފަރާތުގައި ދެން އިން ބިތުގައި އިނީ ދޮރެއް ކަނޑައިފައެވެ. ނަމަވެސް ދޮރުފަތެއް ނެތެވެ.\nދާނިޔަލް ގޮސް އެތާ އެތެރެއަށް ވަނެވެ. އެހިނދު އެތަނުގެ ތެރެއަށް ނަޒަރު ހިންގާލިވަގުތު ދާނިޔަލްގެ ލޮލުގައި އަޅައިގަތީ ސްވިޗެކެވެ. އެ ސްވިޗަށް ފިއްތާލިތަނުން މުޅި އެތަން އަލިވެގެން ދިޔައެވެ. ހެދުން އަޅުވާ އަލަމާރީގެ ބަދަލުގައި ހެދުން އެޅުވޭގޮތަށް އެތަން ހުރީ ފަރުމާކޮށްފައެވެ. ހަމަ އެޔާއެކު އެތާ އެތެރެއިން ހުރީ ފާޚާނާއަށްވެސް ވަދެވޭގޮތް ހަދައިފައެވެ. “މާޝާ ﷲ..” އެހާ ފުރިހަމަ ތަނެއް ދާނިޔަލްގެ ޙަޔާތުގައި ދެކުނު މިއީ ފުރަތަމަ ފަހަރު ކަމުން އޭނާ ވެފައި ހުރި ހައިރާންކަމާއި އެއްވަރަށް އެތަނަށް ދިޔައީ ތަޢުރީފްގެ ބަސްތައް ވެސް އޮއްސަމުންނެވެ.\nދާނިޔަލް ހައިރާން ކަމާއެކު ތަންތަން ބަލަމުން އައިސް ފުޅާ ބިއްލޫރި ބިތް ކައިރީ ހުއްޓިލިއެވެ. އެ ކޮޓަރީގައި ބެލްކަންޏެއް ނެތް ނަމަވެސް ނުހަނު ފުރިހަމައެވެ. ބިއްލޫރި ބިތް ހުޅުވޭ ގޮތަށް ނެތީވެސް އެކޮޓަރީގައި ބެލްކަންޏެއް ނެތުމުންނެވެ. ދާނިޔަލް އެތާ ހުއްޓިލުމަށްފަހު ދެޖީބަށް އަތް ޖަހާލިއެވެ. އެޔަށްފަހު ދިއްލާ އަޅައިފައި އޮތް ރަޝިޔާގެ އެ މާހައުލަށް ބިމާއި އެތަށް ފޫޓެއް މަތީގައި ހުރި އެ އިމާރާތުގެ ފަނަރަ ވަނަ ބުރީގައި ހުރެ ބަލައިލިއެވެ.\nބޮކި ތަކުން އެކި އިމާރާތްތަށް ދިއްލާލައިފައި ހުރި އިރު އިރު ދިޔައީ އޭގެ ވާޖިބު އަދާކުރުމަށްފަހު ހަނދަށް އޭގެ ވަޒީފާ އަދާކުރުމަށް ފުރުސަތު ދެމުންނެވެ. މުޅި އުޑުމަށްޗަށް ރަތްކުލަ ވެރިވެފައި ވާއިރު މަގުތަކުގައި ދުއްވާއެޗެހި ހަރަކާތްތެރިވަމުން ދިޔައިރު ހީވަނީ ކުދި އަލި ކޮޅުކޮޅު ދަތުރުކުރާހެންނެވެ. ބަލާފޫހިނުވާނެއެވެ. ކުއްލިޔަކަށް ކަމެއް ހަނދާން ވީ ފަދައަކުން ދާނޔަލް ފޯނު ނެގިއެވެ.\nއެޔަށްފަހު ފޯނުގެ ގަޑި ރަޝިޔާގެ ގަޑިއާއި ހަމަކޮށްލިއެވެ. އަދި ނަމާދު ގަޑިތައް އަންގައިދެ އެޕު ވެސް ސެޓިންގް ހެދުމަށްފަހު ރަޝިޔާގެ މޮސްކޯއަށް ބަދަލު ކުރީ އޭނާ ހުރީ އެ ސިޓީގައި ކަމުގައިވާތީއެވެ. ދާނިޔަލް ބަލައިލި ނަމާދު ވަގުތު ޖެހެން އޮތީ ކޮން އިރަކުތޯއެވެ. އެހިނދު އޭނާ އަވަސް އަވަހަށް ފާޚާނާއަށް ދިޔައީ މީގެ ފަނަރަ ވަރަކަށް މިނެޓު ކުރިން އިޝާ ނަމާދު ވަގުތު ޖެހިފައި ވާތީއެވެ.\nއަވަހަށް އައިސް ދާނިޔަލް ލަސްލަހުން ނަމާދު ކުރަމުން ދިޔައެވެ. އެޔަށްފަހު ދެއަތް އުފުލާލުމަށްފަހު އޭނާއަށް މިންވްރު ކޮށްދެއްވި ހުރިހާ ނިޢުމަތަކަށް ޝުކުރުވެރިވިއެވެ. އެތަށް ފަހަރެއްގެ މަތިންނެވެ. “އަޅުގެ ވެރިރަސްކަލާކޯއެވެ! ކުޑަކުއްޖެއް ކަމުގައި މިއަޅާވީދުވަހު، އެދެމީހުން މިއަޅާ ބަލައިބޮޑުކުރި ފަދައިން، އެ ދެމީހުންނަށް رحمة ލައްވައިފާންދޭވެ!” އެ ދުޢާ ދާނިޔަލް ކީ ހިނދު އޭގެ މާނަ ވިސްނި އޭނާގެ ލޮލުން ކަރުނަ އޮހޮރުނި ބޭއިޚްތިޔާރުގައެވެ. މަންމައާއި ބައްޕަ އޭނާއަށްޓަކައި ވީ ޤުރުބާނީތަށް ލޯމައްޗަށް ސިފަވަމުން ދިޔައެވެ. އެދެމީހުން އޭނާއަށް ދިން ނަސޭޙާތްތަށް ދެކަންފަތަށް އަޑުއިވެމުން ދިޔައެވެ. އެގޮތުގައި ކަރުނަ އޮހޮރަށް އިނުމަށްފަހު ނަފްސު ހަމަޔަކަށް އަޅުވާލަމުން ދާނިޔަލް އިން ތަނުން ތެދުވެލިއެވެ.\nދާނިޔަލް ދެން މިސްރާބު ޖެހީ ކޮޓަރީގަ ހުރި ސޯފާ ކައިރީ ބަހައްޓައިފައި ހުރި އޭނާގެ ފޮށްޓާއި ދިމާލަށެވެ. އެޔަށްފަހު ފޮށި ބިންމަތީގައި ބާއްވާލުމަށްފަހު އޭގެ އެތެރެ ހުޅުވާލިއެވެ. އަދި އެތެރޭގައި ހުރި އެއްޗެހި ނެގުމަށްފަހު ތަރުތީބު ކުރަމުން ދިޔައެވެ. ހެދުންތައް އެޅުވުމަށްފަހު ދާނިޔަލް ދެން ހުރި ސާމާނުތައްވެސް އެކި ކަބަޑުތަކަށް އަޅަމުން ދިޔައެވެ. އޭނާ ގެންގުޅޭ ކުޑަ ފޮށިވެސް ކޮޓަރީގެ ކަނާތް ފަރާތުގައި ހުރި ބޮޑު ފޮތް ހަރުގަނޑާއި ޖެހިގެން ހުރި ކަބަޑު ބަރިން ކަބަޑެއް ހުޅުވާލުމަށްފަހު އެތާ ތެރެއަށް ލިއެވެ. އެޔަށްފަހު ދާނިޔަލް އޭނާގެ ފޮށި ހެދުން އަޅުވައިފަ ހުންނަ ކުޑަ ކޮތަރިތެރެއަށް ލައިފައި ކޮޓަރިން ނިކުމެގެން ދިޔައެވެ.\nދާނިޔަލް ކޮޓަރިން ނިކުތް އިރު ގޭގައި އުޅޭ ޒުވާނާ ބަދިގެތެރޭގައި އުޅެއެވެ. ދާނިޔަލް އަދި އޭނާއާއި ރަނގަޅަށް ވާހަކަވެސް ދައްކާނުލެވޭތީ އޭނާ ގާތަށް ދިޔައެވެ. “ކޮން ނަމެއްތަ ކިޔަނީ؟” ދާނިޔަލް އެ ފިރިހެން މީހާ ކައިރިއަށް ގޮސްފައި އިނގިރޭސިބަހުން އަހާލިއެވެ. އެހިނދު އޭނާ ހިނިތުންވެލިއެވެ. “ސައިފް..” އޭނާ ޖަވާބު ދިނީ މަޑޫމައިތިރި ކަމާއެކުއެވެ. އެހިނދު ދާނިޔަލްއަށް ލިބުނީ ހައިރާން ކަމެވެ.\n“މުސްލިމް ތަ؟” ދާނިޔަލް އަނެއްކާވެސް ސުވާލު ކޮށްލިއެވެ. އެހިނދު އޭނާ އުފަލާއެކު ބޯ ޖަހާލިއެވެ. “އަހަރެން ކުރީގަ މިއީ މުސްލިމެއް ނޫން.. އެކަމަކު ﷲގެ އިރާދަފުޅުން އަހަންނަށް ހިދާޔަތް ލިބިއްޖެ.. އަލްޙަމްދުލިއްލާހް.. އަހަންނަށް އިސްލާމް ދީން ފުރަތަމަ އަޑު އިވުނީވެސް ބޮސްގެ ފަރާތުން.. އެއީ އަރީފް.. އަހަންނާއި ބޮސް އާއި ފުރަތަމަ ދިމާވީ ބޮސް މިކޮޅަށް ވިޔަފާރި ދަތުރެއްގަ އައިސް އުޅެނިކޮށް.. އަހަންނަކީ ވަރަށް ފަޤީރު ޢާއިލާއަކަށް ނިސްބަތް ވާ މީހެއް..\nއަހަރެންގެ އެއްވެސް މީހެއް މިދުނިޔޭގަ ނެތް.. އުޅޭނެ ތަނެއްވެސް ބޯ ހިޔާކޮށްލާނެ ތަނެއްހާ ހިސާބުވެސް ނެތް.. އެކަމަކު އަހަރެންގެ ނަސީބު ކަންނޭނގެ އެއީ ކުޑައިރު ސްކޫލަށް ދެވުމުގެ ސަބަބުން އިނގިރޭސި ދަސްވެފަ ހުރިކަން.. އަހަންނަށް މާ މައްޗަކަށް ނުވެސް ކިޔެވޭ.. އިނގިރޭސި ދަސްވެފަ ހުއްޓަސް މާ ބޮޑަކަށް ނޭނގޭ..\nއަހަންނަށް ވަޒީފާއެއްވެސް ނުލިބުނު އަހަރެންގެ ޙާލަތުގެ ގޮތުން.. އެތަށް ފަހަރަކު އެތަކެއް މަސައްކަތް ކުރެވުނު.. އެކަމަކު ނުލިބުނު.. ދެން ނިދަނީވެސް އެކިފަހަރު އެކިތާ.. ބައެއްފަހަރު މަގުމަތީގަ.. އަނެއްބައި ފަހަރު ބައެއް ޕާކުތަކުގަ ވެސް އޮންނަށް.. އެކަމަކު އެތަން ތަނުންވެސް ބައެއްފަހަރަށް ނެރޭ..\nދެން އެގޮތުން އެއްދުވަހަކު އަހަރެން ރެސްޓޯރަންޓެ އެއް ކައިރީ މަގުމަތިގަ އިނީ.. އިންދާ އަހަރެން ކުރިމަތީ ހުއްޓުނީ މީހަކު.. އެމީހާ ހުއްޓުނީމަ އަހަރެން މަތި ބަލައިލީ.. ހުރީ ބަލާބެލުމަށް ޤަދަރުވެރި މީހެއް.. ކޯޓު ފަޓުލޫނުގަ ހުރީ.. އެކަމަކު މޫނުމަތިން ވަރަށް ހިތްހެޔޮ ވައްތަރު ޖަހާ.. އެމީހާ އަހަންނަށް ހިނިތުން ވެލި.. އެޔަށްފަހު އަހަންނާއި ވާހަކަ ދައްކަން ފެށި.. ފުރަތަމަ އަހަރެންގެ ނަން އެހި.. ދެން އަހަރެން ނަން ބުނިން..\nއެގޮތަށް އެކި ވާހަކަ ދައްކަމުން ދިޔަ.. ދެން ބުނީ ތިމަންނަގެ އެޕާޓްމެންޓްގަ ހުރެވޭގޮތް ހަދައިދޭނަމޭ.. އެއީ ބޮސް.. އަރީފް.. މިއަދާ ޖެހެންދެންވެސް ބޮސް އަހަންނަށް ވަރަށް ރަނގަޅު.. ދެން އަހަރެން ބޮސް އާއެކީ މިތަނަށް އައީ.. ބޮސް އާއެކީ އުޅުނު ވަރަކަށް އަހަންނަށް ބޮސްގެ ފަރާތުން ތަފާތު ކަންކަން ފެނުނު.. މީގެ ކުރިން ދުވަހަކުވެސް ނުފެންނަ ކަންކަން.. ވަރަށް ގިނައިން ބޮސް އިންނާނެ މިތާ ސިޓިންގް ރޫމުގަ ބޯބޯ ފޮތެއް ހިފައިގެން.. އަހަރެން ވަރަށް ބަލަން އެޔަށް.. ދުވަހަކުވެސް އެކަހަލަ ފޮތެއް އަހަންނަށް ފެނިފަ ނުވޭ..\nދެން އެއްދުވަހަކު އަހަރެން ބޮސް ކައިރީ އެހީ އެއީ ކޮން ފޮތެއްތޯ.. އެހީމަ ބުނީ އެއީ ކިރިތި ޤުރުއާން އޭ.. މުސްޙަފް އޭ.. އެއީ ތިމަންނަމެން މުސްލިމުން ކިޔަވާ ފޮތޭ.. މާތް ﷲގެ ވަހީ ބަސްފުޅޭ އެއީ.. އަދި އިސްލާމް ދީން ޤަބޫލު ކުރުމަށްފަހު އީމާންވާން ޖެހޭ ފޮތެކޭ.. ދެން އަހަރެން ސުވާލު ކުރީ އިސްލާމް ދީނާއި މާތްﷲ އާއި ގުޅޭ ގޮތުން..\nއެއީ އަހަންނަށް އަދި އަލަށް އިވުނު ދެ ލަފްޒަށް ވާތީ.. ދެން ބޮސް ކިޔައިދިނީ މާތް ﷲއަކީ އަހަރެމެންގެ ޚާލިޤު ކަމާއި މުޅި ދުނިޔޭގައި ވާހާއެއްޗެއް ހެއްދެވި ކަލާނގެއަކީ އެއި ކަމާއި އަހަރެމެން އީމާން ވާންޖެހޭ ފަރާތަކީ އެއީކަން.. ދެން އިސްލާމްދީނަކި އަހަރެމެން ތަބާވާން ވީ ދީންކަންވެސް.. އަހަރެން ބޭނުންވެގެން ދެން ބޮސް ދިނީ ޤުރުއާނުގެ ރަޝިއަން ކޮޕީއެއް.. މިބުނީ އަހަރެމެންގެ ބަހަށް ތަރުޖަމާކޮށްފަ އޮތް ޤުރުއާނުގެ ކޮޕީއެއް..\nއަހަރެން އެ ކިޔަމުން ދިޔަ ވަރަކަށް މާތް ﷲއާއި ޤުރުއާނަށާއި އިސްލާމް ދީނަށް ލޯބިޖެހުނު.. ދެން ބޮސް ގާތު ބުނެގެން އެގޮތަށް އުޅެމުންގޮސް ޝެއިޚަކާއި ބައްދަލުކޮށްގެން އެކަހަލަ ގޮތަކަށް އިސްލާމް ވީ.. އެޔަށްފަހު އަހަރެންގެ ނަން ވެސް ބަދަލު ކުރީ.. އަހަރެން މުސްލިމް ވީދުވަހު ނޭނގެ ކުރެވުނު އިޙުސާސް ބުނެދޭންވެސް.. އެހާވެސް އުފާވި އެދުވަހު.. ހުރިހާ ޝުކުރެއް އަހަންނަށް ހިދާޔަތް ދެއްކެވި މާތް ﷲ ސުބްޙާނަހޫ ވަތަޢާލާއަށް.. އަލްޙަމްދުލިއްލާހް.. އެޔަށްވުރެ އުފާވި ދުވަހެއް ނާދޭ އަހަރެންގެ ޙަޔާތުގައި ވެސް..”\nސައިފް އޭނާގެ ވާހަކަ ކިޔައިދިން އިރު ދާނިޔަލްއަށް ހުރެވުނީ ހިނިތުންވެފައެވެ. ﷲގެ ކުލަދުންވަންތަކަން ނިކަން ދެކިބަލާށެވެ. އެކަލާނގެ ހިދާޔަތް ދައްކަވަން އިރާދަކުރައްވައިފި އަޅަކު ކޮންމެ ގޮތެއް ވިޔަސް ހިދާޔަތް ލިބެއެވެ. އެތަކެއް ހުރަސްތަކެއް ގިރާކުރަން ޖެހުނު ނަމަވެސް ވެހެވެ. ދާނިޔަލް އާއި ސައިފް އެކުވެރިންނަށް ވީ ކުޑަ ހނދު ކޮޅެއްގެ ތެރޭގައެވެ. ދެމީހުންގެ އުމުރުގައިވެސް މާބޮޑު ފަރަގެއް ނެތުމުން ކަމަށް ވެދާނެއެވެ. ދާނިޔަލް އަށް މިއަހަރު އެވީ އަށާރައެވެ. ސައިފް އަށް ވީ ސައުވީސް އަހަރެވެ.\nދާނިޔަލް ސައިފް އާއެކީ ބަދިގޭގައި ކާއެއްޗެއް ތައްޔާރުކުރަން އުޅުނީ ރޭގަނޑުގެ ކެއުމަށް އިންސާފުކުރުމަށްޓަކައެވެ. ސައިފް ހުރިކަމުން ދާނިޔަލްއަށް ވަރަށް ބޮޑުތަން ފަސޭހަވިއެވެ. އޭނާ އެކަނިވެރި ނުވާނެ ގޮތްވެސް ވީއެވެ. “އަހަރެން މިއީ ހަމައެކަނި ބޮސްގެ މުވައްޒިފެއްވެސް ނޫން.. މިހާރު ދަން ކޮލެޖަށް.. ބޮސް ބޭނުން ނުވީ އަހަރެން މިގޮތަށް ހުންނަން.. އެހެންވެ މިހާރު ކޯހެއްވެސް ހަދަނީ މީ..” ސައިފް ދާނިޔަލް އަށް ބުނެލިއެވެ. އެހިނދު ދާނިޔަލް ހިނިތުންވެލިއެވެ. އަދި ހިތާހިތުން އަރީފްގެ ހެޔޮކަމަށް ތަޢުރީފް ކޮށްލިއެވެ.\nސައިފް ވާހަކަ ދައްކަމުން ގޮސް ދާނިޔަލް ގާތު އޭނާގެ ކޯސް ފެށެނީ ކޮން ދުވަހަކު ތޯ އަހާލިއެވެ. “މި ފެށޭ ހަފްތާ، އިން ޝާ ﷲ..” ދާނިޔަލް ހިނިތުންވަމުން ބުނެލިއެވެ. ދެމީހުން ފަސޭހަ އެއްޗެއް ތައްޔާރު ކޮށްލުމަށްފަހު ރޭގަނޑުގެ ކެއުމަށް އިންސާފު ކުރަމުން ދިޔައީ ހިތްހަމަ ޖެހުމާއެކުއެވެ. ދާނިޔަލްގެ މޫނުމަތިންވެސް އިހުގައި ހުރި ނުތަނަވަސްކަން ފިލާފައިވެއެވެ.\nWaiting for the next part.. keep it up dear 😊😊😊\n15 vana bai mihaaru up vefa ingey innaanee lotus dear.. 🙂 jazakillah khairan dear.. 🙂\nkithah part innaane……..waiting\nhehe.. thihen neynge adhi noor ah bunaakah hama ehgothakah ves.. dear, noor nuves gunamey baakee huri part thakeh.. haha.. 🙂 up vefa innaane ingey mihaaru 15 vana bai.. 🙂 jazakillah khairan Rihooo dear.. 🙂\nfor the nxt part\nMa sha Allah… Varah varah reethi… Keep it up..and jazak Allah khairan for the gud work.. 😘😘😘😍😍😍Its entertaining and benifitial at the same time. 💓💓💓💖❣💗\nMaasha allah……v v v v v rythi mi part vx……whn next😘😘😘\njazakillah khairan Hudher dear.. 🙂 al’hamdhulillaah, up vefa innaane mihaaru 15 vana bai.. 🙂\nMasha allah mi part ves vvv salhi..when next???..curiously waiting for the next part…\njazakillah khairan Reen.. 🙂 dear mihaaru innaane ingey dhn oiyy bai pyblish kohfa.. 🙂\nmasha allah sis mi bai ves varah furihama . may allah give you more ideas and help you to make stories like this 🙂\n🙂 alhey.. jazakillah khairan sis.. 🙂 🙂 🙂 vrh vrh vrh ufaavehje.. 🙂 maaiyy allah thibaa ah heyo rahmaiyy lavvaa thibaage faafa fussavaashi.. aameen.. 🙂\nVarah reethi…ishaa namaadhu vaguthu 15minits kurin..fahun bunefa iny maquri kohlee\nIshaa vaguthu vaan ulheythy\ni think that isaslight mistake. flight ah ehri iru aee iruossemun dhaa vaguthu kamah vaahakaiga bunehfa in so that means fight ga magrib namaadhu kuraany. and since Maldives is two hours ahead of Moscow Russia. and flight duration is 8 to9hours approximately, so geah gossa isha namaadhu kuraany. ehenvyma fahun dhevana faharah namaadhu kuraa vaahaka in thankolhu aeee mistake. ehbai cut kohlyma hamajeheyne\njazakillah khairan ibsha dear.. 🙂 yeah, aee mistake eh.. hehe.. noor eiru publish kurumuge kurin proof read kohli iruves ethankolhu alhaeh nugaiyy.. dear mne bunelyma aslu bodah faahaga vee. jazakillah khairan ekanthah bunedhinyma ingey.. vrh ufaavehje.. 🙂 yess anonymous dear.. 🙂 anonymous bunefa eyothee hama ehkoh ves rangalhah.. hehe.. 🙂 ekam mihaaru publish kohfa maa gina iru vefa inyma noor ah edit nukurevey.. ehnve ebai rangalhu koh nulevuny.. 🙁\nMasha Allah varah reethi mi part ves 💚💚\njazakillah khairan saba dear.. 🙂 mihaaru up vefa innaanee ingey kuriyah oiyy bai.. 🙂\nYou ratalented writer.. story liyumuge hunaru ebahuri but fahaka ais gina episodes thakugai kiyaadhinumai bai thankolhe bodee.. dhiguvaahaka v ma sifakurun gina vaane but I feel that now itsabit too much.. kiyaa dhinumuge bai maa boduvanyya readers foohivaane.. hope u will take my opinion positively 😊\nNot being rude ingey. Thihen bunelaafa ineema hama bunelaa hiyhvee. Someone gaboolu kuraa gothugai sifa kurun thakakee vaahaka kiyuntheriyaage sikundi ah picture kuran adhi naga gannan emme faseyha goiy. Meehun bune ehnu dhwevaahaka kiyaafa heevee thimanna lolu kurimathee ekameh vee henney. Egothah. Dhen okay. Baeh readers ah heevedhaane maa bodah gina vefa ey ehuree sifa kurunthah. I respect their and your opinion too. Hope you’ll respect mine too. Anyway, ma sha allah vrh reethi story eh mee. Kiyaa foohi nuwey. Waiting for the next part❤😚\nI respect all opinions. Different people have different tastes.\nThibunee ragalhu vaahaka eh boda sifakohdhinumun manzarutha lola sifavey and I also like those writings but everything hasalimit n I felt that mihaaru maa bodee ey kiyaadhinumuge bai ehenve bunelee.. ehgothaka vx story adhi writings hadeekee noon. 😊\nYeah I also didn’t mean it like story hadee ey. I was just saying my opinion ehen bunelaafa ineema. So we on good terms, right?❤\njazakillah khairan waiting dear.. 🙂 yeah, dear thihen bunelyma noor ves anehkaa alun ebai kiyaalaifin.. noor ah ves eba heevey sifa kurun mihaaru maa bodu vefa in hen.. hehe.. kuriyah oiyythaa ebai rangalhu kureveytho masahakaiyy kuraanan, in sha allah.. 🙂 hehe.. positive koh hama mi negy dear ge opinion ehkoh ves.. noor hageegathuga ufaavefa mihury dear ekan point out kohlyma.. eirah noor ah kuriyah oiyythaa ebai rangalhu kohleveynethaa dhw? 🙂 and jazakillah khairan someone dear.. 🙂 hehe.. yeah.. noor ves aslu ehaa bodah sifakurun genessa ehury ehnve kanneynge.. ekam mifaharu noor ah ves bodah bura veveynee heevaagothun waiting ge kolhah.. sorry ingey dear.. noor mihen bunelyma dhera nuvaathi.. dhekudhinge khiyaal ves noor ufalaaeku balai ganefin.. dhekudhinge khiyaal ves goaheh noon.. hama baraabaru.. varah ufaavehje aslu dhekudhin noor ah ekanthah bunedhinyma.. 🙂 khiyaal faalhukohlyma.. 🙂 jazakillah khairan dear.. vrh ufaavehje dear ah story kamudhaakan ingunyma.. 🙂 and yeah, vrh ufaavefa mihury dhekudhinves ekaku anekakaa ehaa reethikoh ekuverikamaaeku adhi madumaithiri koh vaahaka dhakkaalyma.. 🙂 jazakumullah khairan.. 🙂 <3\nSomeone ge hithuga neiy Noor aa dheytherey bura kameh. Dhera eh nuwey don’t worry. Haha. Someone ah story ga shauguverikan ithuru vanee sifakuruntha gina veema bcs i read stories to get lost in it ey eh gothakah buneveyynee. and someone ves gabool kuran different opinions hunnaane kan. So gina meehun ge opinion inna kolhah buraveema hen someone ah heevanee rangalhu vaanee❤\nSifa kurun maa gina! Thankolheh mafhu kollaifinama v reethi vaane! Anyway story hama habeys…..😘😘😘💙💙💙💙💙\nyeah, noor ah ves ekan faahaga v dear mn ekan point out kohlyma.. hehe.. jazakillah khairan dear.. 🙂 vrh ufaavehje.. 🙂\nmaasha allah..vrh vrh furihama..keep it up..ly siss\njazakillah khairan Kokee.. 🙂 vrh ufaavehje dear thihen bunelyma.. 🙂 aww.. <3<3<3<3<3\nMasha Allah vvvv reethi mi part 😍😍😍😍\nWaiting for next part😍😍😍😍😍


SunOnline: މުސާރަ ނުދީގެން އަލިދޫ ރިސޯޓުގެ މުވައްޒަފުން ހަޅުތާލު ފަށައިފި\nމުސާރަ ނުދީގެން އަލިދޫ ރިސޯޓުގެ މުވައްޒަފުން ހަޅުތާލު ފަށައިފި\nއާމިނަތު ނިޔާޒާ 18 Sep 2011, 12:34\nއޯގަސްޓް މަހުގެ މުސާރަ ނުލިބިގެން ހއ. އަލިދޫ ރިސޯޓުގެ މުވައްޒަފުންތަކެއް މުޒާހަރާ ކުރަމުން އެބަދެ އެވެ.\nސަން އަށް މައުލޫމާތު ދެމުން ނަންހާމަ ނުކުރުމަށް އެދި މުޒާހަރާގައި ބައިވެރިވާ މުވައްޒަފަކު ބުނީ އެ ރިސޯޓުގެ އެއްވެސް މުވައްޒަފަކަށް އޯގަސްޓް މަހުގެ މުސާރަ ނުލިބޭ ކަމަށާއި އަދި މިއަދު 11:30 އެހާކަންހާއިރުން ފެށިގެން އޯފް ޑިއުޓީގައި ތިބި 50 ހަކަށް މުވައްޒަފުން ބޯޑުތައް ހިފައިގެން ނުކުމެ މުޒާހަރާ ކުރަމުންދާ ކަމަށެވެ.\nމަޝްހޫރު ވިޔަފާރިވެރިޔާ އަދި އެމްޑީޕީގެ ފަންޑް ރެއިޒިން ކޮމެޓީގެ ޗެއާމަން އަބްދުﷲ ޖާބިރުގެ އަލިދޫ ރިސޯޓުގެ މުޒާހަރާގައި ބައިވެރިވާ މުވައްޒަފު ބުނީ މުސާރަ ނުދީ ލަސްވަނީ ކީއްވެގެންކަން މެނޭޖްމަންޓަށް ބުނެދެވިފައި ނުވާ ކަމަށެވެ. އޭނާ އަދި ބުނީ މުވައްޒަފުންނަށް މުސާރަ ދެވޭނެ ދުވަސް މެނޭޖުމަންޓުން ބުނެދިނުމުން ހަޅުތާލު ހުއްޓައިލާނެ ކަމަށެވެ.\nއަލިދޫގައި ހަޅުތާލު ކުރާ މީހުންގެ ތެރެއިން ވާހަކަ ދެއްކި ބައެއް މީހުން ބުނީ ޖޫން މަހުގެ މުސާރަ ވެސް ލިބުނީ ހަޅުތާލުކޮށްގެން ކަމަށާއި އެފަހަރު 12 މުވައްޒަފަކު ވަޒީފާއިން ވަކިވެސް ކުރި ކަމަށެވެ.\n"އެފަހަރު ވަޒީފާއިން ވަކި ކުރީ ޑިއުޓީއަށް ނުނުކުމެގެން ކަމަށް ބުނެ. އެހެންވެ މިފަހަރު މުޒާހަރާ ކުރަނީ އޯފްޑިއުޓީގައި ތިބި ކުދިން. އެކަމަކު މިހާރު ވެސް ބައެއް މުވައްޒަފުންނަށް ވަޒީފާއިން ކަނޑާލާނެ ކަމުގެ އިންޒާރު ދީފައި ވަނީ،" ހަޅުތާލުގައި ބައިވެރިވާ މީހަކު ބުންޏެވެ.\nއަލިދޫ މެނޭޖްމަންޓުގެ އިސް ބޭފުޅަކު ވިދާޅުވީ އެ ރިސޯޓުގައި މުޒާހަރާ ކުރާކަން އެނގިވަޑައިގެންފައި ނުވާ ކަމަށެވެ. އަދި ވިދާޅުވީ މުވައްޒަފުންނަށް މިދިޔަ މަހުގެ މުސާރަ ދެވިފައިނުވަނީ އިދާރީ ގޮތުން ހަމަޖައްސަން ޖެހޭ ބައެއްކަންކަން ހަމަނުޖެހޭތީ ކަމަށެވެ. ނަމަވެސް މުސާރަ ދޭނެ ދުވަހެއް ވިދާޅެއް ނުވެއެވެ.\nމިދިޔަ ޖޫން މަހު ޖޭ ރިސޯޓުގައި ކުރި މުޒާހަރާ އާ ގުޅިގެން 12 މުވައްޒަފަކު ވަޒީފާ އިން ވަކިކުރީ ކުންފުންޏަށް ދިމާވި ދައްޗެއްގައި މުސާރަ ނުލިބިގެން ރިސޯޓުގައި މުޒާހަރާ ކުރަން ފެށުމުން ރިސޯޓަށް ގެއްލުންވެ އެ މުވައްޒިފުންނާ މެދު އިތުބާރު ގެއްލުމުން ކަމަށް އެ ރިސޯޓުން އެފަހަރު ވަނީ ބުނެފަ އެވެ.


Maldives toursim bulletin majahlaa Raees neredhehvaifi\nމޯލްޑިވްސް ޓޫރިޒަމް ބުލެޓިން މަޖައްލާ\n"މޯލްޑިވްސް ޓޫރިޒަމް ބުލެޓިން،"މަޖައްލާ ރައީސް ނެރެދެއްވައިފި\n01 ޖެނުއަރީ 2021 - 16:56:06\n"މޯލްޑިވްސް ޓޫރިޒަމް ބުލެޓިން" ގެ ނަމުގައި މިނިސްޓްރީ އޮފް ޓޫރިޒަމްއިން ޝާއިއުކުރާ މަޖައްލާއެއް ރައީސުލްޖުމްހޫރިއްޔާ އިބްރާހީމް މުހައްމަދު ސޯލިހް ނެރެދެއްވައިފިއެވެ.\nމި މަޖައްލާގެ ފުރަތަމަ އަދަދު ނެރެދެއްވުމުގެ ގޮތުން ކުރެއްވި ޓުވީޓެއްގައި ރައީސް ވިދާޅުވީ، މިއީ ފަތުރުވެރިކަމުގެ ދާއިރާއާ ގުޅުންހުރި ހުރިހާ ފަރާތްތަކާއި، ހާއްސަކޮށް ފަތުރުވެރިންނާއި ކިޔަވާކުދިންނަށް މުހިންމު މައުލޫމާތުތަކެއް ލިބިގެންދާނެ މަޖައްލާއެއް ކަމުގައި ދެކެވަޑައިގަންނަވާކަމަށެވެ.\nމި މަޖައްލާގެ ފުރަތަމަ އަދަދުގެ އިސްބަހުގެ ގޮތުގައި ރައީސުލްޖުމްހޫރިއްޔާގެ ބަސްފުޅެއް ހިމަނާފައިވެއެވެ. އޭގައި ރައީސް ވަނީ ކޮވިޑް-19ގެ ސަބަބުން ރާއްޖޭގެ ބޯޑަރުތައް ބަންދުކުރަންޖެހުމާއި ގުޅިގެން ކުރިމަތިވި ދަތިތަކުގެ މައްޗަށް އަލިއަޅުއްވައިލައްވާފައެވެ.\nނަމަވެސް ކަމާގުޅޭ އިދާރާތައް ގުޅިގެން ކުރި މަސައްކަތުން މިހާރު އަލުން ފަތުރުވެރިން ރާއްޖެ އަންނަން ފަށައި ރާއްޖެއަކީ ފަތުރުވެރިންނަށް ރައްކާތެރި މަންޒިލެއްގެ ގޮތުގައި ބަދަލުކުރެވިފައިވާކަން ރައީސް ވަނީ ފާހަގަކުރައްވާފައެވެ. އަދި މި އަހަރުގެ ތެރޭގައި ގައުމުތަކަށް މިބަލިމަޑުކަމުން އަރައިގަނެވި، ރާއްޖޭގެ ފަތުރުވެރިކަމަށް އިތުރު އާރޯކަމާއި ދިރުން ލިބިގެންދާނެކަމަށް ގަބޫލުފުޅު ކުރައްވާ ކަމަށް އެމަނިކުފާނު ވިދާޅުވިއެވެ.\nރައީސުލްޖުމްހޫރިއްޔާ މިއަދު ނެރެދެއްވި "މޯލްޑިވްސް ޓޫރިޒަމް ބުލެޓިން" ގެ ފުރަތަމަ އަދަދު ޓޫރިޒަމް މިނިސްޓްރީގެ ވެބްސައިޓުގައިވާ ލިންކުން ފެނިވަޑައިގަންނަވާނެއެވެ.


10 aharu kureege huvafenugai Hampu kula jessee mihen\n10 އަހަރުގެ ހުވަފެނުގައި ހަމްޕު ކުލަޖެއްސީ މިހެން!\nހަމްޕް ގައުމީ ޖޯޒީގައި ތައްޓާއެކު، ފޮޓޯ: އިމޭޖަސްއެމްވީ، | ހަމްޕް ކުޑަކުއްޖެއްގެ ގޮތުގައި ތަށީގައި ބިހިލަނީ ފޮޓޯ: ޝިވާޒް\nސާފް ޗެމްޕިއަންޝިޕްގެ ފުރަތަމަ ކާމިޔާބު މީގެ 10 އަހަރު ކުރިން ރާއްޖެއިން ހޯދުމަށް ފަހު އެކަން ފާހަގަ ކުރުމަށް ރާއްޖޭގެ ހުރިހާ ރަށްތަކަށް ތަށި ގެންދިޔަ އެވެ. ބ. އޭދަފުއްޓަށް، ތަށި ގެންދިޔައިރު ތައްޓަށް މަރުހަބާ ކިޔުމަށް ގޮސް ހުރި ފުރާވަރު އުމުރުގެ ކުއްޖެކެވެ. އޭރު ގައުމަށް ތަށި ހޯދައިދިން ބަތަލުންގެ ކާމިޔާބުގެ ރަމްޒުގައި ބީހިލަން ފުރުސަތު ލިބުމަކީ އޭނާއަށް ވަރަށް ހާއްސަ އުފަލެކެވެ. އެ ފުރާވަރު އުމުރުގެ ޒުވާނަކީ، މިއަދު ގައުމީ ޓީމުގެ 10 ނަންބަރު ޖޯޒީގައި ކުޅެމުންގެންދާ ހަމްޒާ މުހައްމަދު 'ހަމްޕު' އެވެ.\nބ. އަތޮޅު ތައުލީމީ މަރުކަޒުގައި ކިޔަވަމުން ދިޔަ ހަމްޕުއަކީ، ސްކޫލުގެ ފުޓްބޯޅަ މުބާރާތުގައި އެންމެ ވިދުންގަދަ ތަރި އެވެ. އޭރު އޭނާ ހިމެނުނު ހައުސްތަކަށް ކާމިޔާބު ހޯދައިދިނުމުގައި އެންމެ މުހިންމު ދައުރެއް އަދާ ކުރި ކުޅުންތެރިޔަކީ އޭނާ އެވެ. އިންޓަ ސްކޫލް ފުޓްބޯޅަ މުބާރާތުން ފާހަގަވެ، ރާއްޖޭގެ ފުރަތަމަ ޑިވިޝަނަށް އޭނާ ނިކުތީ ނިއު ރޭޑިއަންޓްގެ ދޮރުންނެވެ.\nބ. އޭދަފުއްޓަކީ އަބަދުވެސް ގައުމީ ފުޓްބޯޅަ ޓީމަށް ފަހި ރަށެކެވެ. ރާއްޖޭގެ ނެޗުރަލް ޓެލެންޓް އެންމެ ބާރަށް އުފެދޭ އެއް ރަށަކީ އޭދަފުއްޓެވެ. ސާފް ޗެމްޕިއަންޝިޕްގެ ފުރަތަމަ ކާމިޔާބު 10 އަހަރު ކުރިން ހޯދިއިރުވެސް އެ ކާމިޔާބުގައި އޭދަފުށީގެ ހިއްސާ އޮތެވެ. އޭރު ޓީމުގެ މައި ޑިފެންސާއި މިޑްފީލްޑު ލައިންގައި އޭދަފުށީގެ، މުހައްމަދު ޖަމީލް އާއި މުހައްމަދު ޝިފާން 'ކުޑައްޓޭ' އެވެ. އަލުން 10 އަހަރު ފަހުން އިއްޔެ މުބާރާތް ކާމިޔާބު ކުރިއިރުވެސް އޭދަފުށީގެ ކުޅުންތެރިންގެ ހިއްސާ އޮތެވެ. ފައިނަލުގައި އިންޑިއާ ކޮޅަށް ލަނޑު ޖެހީ، އޭދަފުށީގެ ކޮމްބިނޭޝަންއިން އުފެއްދި ހަމަލާއިންނެވެ.\nރާއްޖޭގެ ދެ ވަނަ ލަނޑު އޭދަފުށީގެ އަލީ ފާސިރު 'ސެންޓޭ' ކާމިޔާބު ކުރީ، ހަމްޕު ދިން ހިތްގައިމު ޕާހަކުންނެވެ. އެންމެ ރަނގަޅު ވަގުތުގައި، ވަރަށް ބަލާލާފައި ހަމްޕު ދިން ޕާސް ސެންޓޭ ގޯލްތެރެއަށް ވައްދާލީ އިންޑިއާގެ ކީޕަރަށްވެސް ފުރުސަތު ނުދީ އެވެ.\nހަމްޕުގެ ގައުމީ ޓީމުގެ ދަތުރު ފެށުނީ، 2014 ވަނަ އަހަރު، ރާއްޖޭގައި ބޭއްވި އޭއެފްސީ ޗެލެންޖު ކަޕުގެ ސްކޮޑުންނެވެ. ގައުމީ ޓީމުގެ އޭރުގެ ކޯޗު ކްރޮއޭޝިއާގެ ޑްރާގޯ މަމިޗް ފުރަތަމަ ނެގި ސްކޮޑުގައި ހަމްޕު އެއް ނުހިމެނެ އެވެ. ހަމްޕު ސްކޮޑަށް ނެގުމަށް މަމިޗް ނިންމީ އޭއެފްސީ ކަޕުގައި، އިންޑޮނޭޝިއާ ޕެރްސިޕޫރާ ޖަޔަޕޫރާ ދެކޮޅަށް ނިއު ރޭޑިއަންޓު ކުޅުނު މެޗު ބެލުމަށް ފަހު އެވެ. އޭގެ ފަހުން ހަމްޕު ދަނީ، ގައުމީ ޓީމުން ބަރާބަރަށް ޖާގަ ހޯދަމުންނެވެ.\nމިއަހަރު ސާފް ސުޒުކީ ކަޕުގައި، ރާއްޖެއިން ކުޅުނު ހުރިހާ މެޗެއްގައި ހަމްޕު ވަނީ ފުރަތަމަ 11 ގައި ކުޅެފަ އެވެ. މުބާރާތުގައި އެންމެ ގިނައިން ޕާސް އުފެއްދި މިޑްފީލްޑަރުންގެ ތެރޭގައި އޭނާ ހިމެނެ އެވެ. އޭނާގެ އެންމެ މުހިންމު ޕާހަކަށް ވަނީ އިއްޔަ ސެންޓޭއަށް ތަނަވަސްކޮށްދިން ބޯޅަ އެވެ. އެއީ އޭނާގެ މުޅި ކެރިއަރުގައިވެސް އުފެއްދި އެންމެ ޝަރަފުވެރި ޕާހެވެ.\nއޭރު އުމުރުން 13 އަހަރުގައި ފުރާވަރު އުމުރު ގުނަމުން ދިޔަ ޒުވާނާ މިއަދު ތަށީގައި ބިހިލީ އެ ކާމިޔާބުގައި އޭނާގެ ބޮޑު ހިއްސާއެއް އޮވެގެންނެވެ. މާދަމާ ގައުމީ ޓީމަށް ކުޅެން އުންމީދު ކުރާ މިއަދުގެ ކުޑަކުދިންނަށް ހަމްޕުގެ ވާހަކައިން ގިނަ ފިލާވަޅުތަކެއް ނެގޭނެ އެވެ. އެދުވަހު ޝަރަފުވެރި ތައްޓަށް މަރުހަބާ ކިޔަން އޭނާ އައިސް ހުއްޓެވެ. މިއަދު އެ ތަށި ރާއްޖެއަށް ހޯދައިދިނުމުން އޭނާއަށް މަރުހަބާ ކިޔަން މުޅި ގައުމު އޮތީ ތައްޔާރަށެވެ.\nއިއްޔެގެ ކާމިޔާބަށް ފަހު ހަމްޕު އޭނާގެ ފޭސްބުކް ޕޭޖުގައި ބުނެފައި ވަނީ މީހެންނެވެ.\n"އަހަރެން ދެކެމުން އައި އެއް ހުވަފެން މިއަދު ހަގީގަތަކަށް ވެގެން މިދިޔައީ،" ހަމްޕު ބުންޏެވެ.\n"ގައުމީ ޓީމަށް ކުޅުމަކީ ލިބޭ ވަރަށް ބޮޑު ޝަރަފެއް، ހުރިހާ ސަޕޯޓަރުންނަށާއި ހުރިހާ ފަރާތްތަކަށް ޝުކުރު އަދާ ކުރަން، އިންޝާﷲ އިތުރު ކާމިޔާބަށް އުންމީދު ކުރަން."


ފ. ނިލަންދޫ އަދި ދ. މީދޫ އަންހެނުންގެ ތަރައްޤީއަށް މަސައްކަތްކުރާ ކޮމިޓީގެ ބައި-އިލެކްޝަން\nފ. ނިލަންދޫ އަދި ދ. މީދޫ އަންހެނުންގެ ތަރައްޤީއަށް މަސައްކަތްކުރާ ކޮމިޓީގެ ބައި-އިލެކްޝަން ބޭއްވުން\nޤާނޫނު ނަންބަރު: 2010/7 (ދިވެހިރާއްޖޭގެ އިދާރީ ދާއިރާތައް ލާމަރުކަޒީ އުޞޫލުން ހިންގުމުގެ ޤާނޫނު) އަށް 8 ވަނަ އިޞްލާޙު ގެނައުމުގެ ޤާނޫނުގެ 56-6 ވަނަ މާއްދާގެ (އ) ގައި ބަޔާންކޮށްފައިވާގޮތަށް، ފ. ނިލަންދޫ އަދި ދ. މީދޫ އަންހެނުންގެ ތަރައްޤީއަށް މަސައްކަތްކުރާ ކޮމިޓީ އިން ހުސްވެފައިވާ ގޮނޑިއަށް މެންބަރަކު އިންތިޚާބު ކުރުމަށް ބާއްވާ ބައި-އިލެކްޝަން، 2022 މާރިޗު 26 ވާ ހޮނިހިރު ދުވަހު ބާއްވާގޮތަށް ހަމަޖައްސައިފީމެވެ.\nއަންހެނުންގެ ތަރައްޤީއަށް މަސައްކަތްކުރާ ކޮމިޓީއަށް އިންތިޚާބު ކުރަންޖެހޭ މަޤާމަށް ކުރިމަތިލުމަށް އެދޭ މީހުންނަށް އެ ފުރުޞަތު، 2022 ފެބުރުވަރީ 08 ވާ އަންގާރަ ދުވަހުގެ 09:00 ން ފެށިގެން،2022 ފެބުރުވަރީ 24 ވާ ބުރާސްފަތި ދުވަހުގެ 13:00 ގެ ނިޔަލަށް ހުޅުވާލައިފީމެވެ.\nއިންތިޚާބަށް ކުރިމަތިލާ މީހާގެ ދަރަނީގެ ރެކޯޑާއި، ކުށުގެ ރެކޯޑަކީ 2022 ފެބުރުވަރީ 07 މި ތާރީޚުގެ ފަހުން ސާފުކޮށްފައިވާ ރެކޯޑަކަށް ވާންވާނެއެވެ. އަދި އިންތިޚާބަށް ކުރިމަތިލާ މީހާގެ ދަރަނީގެ ރެކޯޑާއި، ކުށުގެ ރެކޯޑް ފޯމަކީ، އިލެކްޝަންސް ކޮމިޝަނުން ތައްޔާރުކޮށްފައިވާ ފޯމަކަށް ވާންވާނެއެވެ.\nމި އިންތިޚާބަށް ކުރިމަތިލުމަށް އެދޭ ފަރާތްތަކުގެ އެޕްލިކޭޝަން ފޯމު ބަލައިގަތުމަށް ހަމަޖެހިފައިވަނީ، 2022 ފެބުރުވަރީ 08 ވާ އަންގާރަ ދުވަހުގެ 09:00 ން ފެށިގެން،2022 ފެބުރުވަރީ 24 ވާ ބުރާސްފަތި ދުވަހުގެ 13:00 ގެ ނިޔަލަށް އީމެއިލް މެދުވެރިކޮށެވެ. އިންތިޚާބަށް ކުރިމަތުލިމަށް އެދޭ ފޯމު މެއިލްކުރާނީ މި ކޮމިޝަނުގެ [email protected] މެއިލަށެވެ. އަދި އިންތިޚާބަށް ކުރިމަތިލުމަށް ހުށަހެޅި ހުށަހެޅުމާމެދު ނިންމިގޮތާއި ކެންޑިޑޭޓުންނަށް އަންގަންޖެހޭ އެންގުންތައް އިލެކްޝަންސް ކޮމިޝަނުން އަންގާނީ އެޕްލިކޭޝަން ފޯމުގައި އެފަދަ އެންގުންތައް ފޮނުވުމަށް ކެންޑިޑޭޓުން ބަޔާންކޮށްފައިވާ މެއިލަށެވެ.\nފ. ނިލަންދޫ އަދި ދ. މީދޫ އަންހެނުންގެ ތަރައްޤީއަށް މަސައްކަތްކުރާ ކޮމިޓީގެ ބައި އިލެކްޝަންގެ ވޯޓު ނެގުމަށް ހަމަޖެހިފައިވަނީ، 2022 މާރިޗު 26 ވާ ހޮނިހިރު ދުވަހުގެ 8:00 އިން 15:00 އަށެވެ. އަދި ވޯޓު ގުނަން ފަށާނީ ހަމަ އެދުވަހު ވޯޓު ނަގާ ނިމޭތާ 30 (ތިރީސް) މިނެޓުގެ ހުސްވަގުތުކޮޅަކަށް ފަހުގައެވެ. މި އިންތިޚާބުގެ ރަސްމީ ނަތީޖާ އިޢުލާން ކުރުމަށް ހަމަޖެހިފައިވަނީ 2022 މާރިޗު 28 ވާ ހޯމަ ދުވަހުގައެވެ.\n06 ރަޖަބު 1443\nދަރަނި އަދި ކުށުގެ ރެކޯޑު ސާފު ކުރާ ފޯމު\nކެންޑިޑޭޓް ބޭނުންކުރާ ލޯގޯ އަދި ނިޝާން ފާސްކޮށް ރަޖިސްޓަރީ ކުރުމަށް އެދޭ ފޯމް


India Ge Bodu Vazeeru Raees Solih Ah Phone In Gulhuhvvaifi އިންޑިއާގެ ބޮޑުވަޒީރު ރައީސް ސޯލިހަށް ފޯނުން ގުޅުއްވައިފި – Huvadhoo News India Ge Bodu Vazeeru Raees Solih Ah Phone In Gulhuhvvaifi Huvadhoo News\nއިންޑިއާގެ ބޮޑުވަޒީރު ރައީސް ސޯލިހަށް ފޯނުން ގުޅުއްވައިފި\nއިންޑިއާގެ ބޮޑުވަޒީރު ނަރެންދްރަ މޯދީ، ރައީސުލްޖުމްހޫރިއްޔާ އިބްރާހިމް މުހައްމަދު ސޯލިހަށް މިއަދު ގުޅުއްވައި މަޝްވަރާ ކުރައްވައިފިއެވެ.\nރައީސް އިބްރާހިމް މުހައްމަދު ސޯލިހް މިއަދު ކުރެއްވި ޓްވީޓެއްގައި ވިދާޅުވީ، އިންޑިއާގެ ބޮޑުވަޒީރު މިއަދު ފޯނުން ގުޅުއްވައި ކޮވިޑްގެ ބަލިމަޑުކަމުން އަރައިގަތުމަށް ކުރެވިދާނެ މަސައްކަތްތަކާ ގޫޅޭ ގޮތުން މަޝްވަރާ ކުރެއްވި ކަމަށެވެ. އަދި ރާއްޖެއިން ކޮވިޑް-19 އާ ދެކޮޅަށް ކުރަ މަސައްކަތަށް އިންޑިއާގެ ފުރިހަމަ އެއްބާރުލުން ލިބޭނެ ކަމުގެ ޔަގީންކަން އަރުއްވާފައިވާ ކަމަށް ވެސް ރައީސް ގެ ޓްވީޓްގައި ވަނީ ވިދާޅުވެފައެވެ.\nIt wasapleasure to catch up on the phone this afternoon with my good friend PM @narendramodi. During our conversation we discussed onahost of important issues of concern to both Maldives and India from Covid19 response to cooperation in our post pandemic economic recovery. https://t.co/iYE6xEdyp0\n— Ibrahim Mohamed Solih (@ibusolih) July 14, 2021\nމީގެއިތުރުން ފޯން ކޯލާ ގުޅޭ ގޮތުން އިންޑިއާގެ ބޮޑުވަޒީރު ޓުވީޓުގައި ވެސް ވިދާޅުވީ، ދެ ގައުމުގެ ދެމެދުގައި ކުރިއަށްދާ ތަރައްގީގެ މަޝްރޫއުގެ ކުރިއަށްދާ ގޮތުގެ މައުލޫމާތު އޮޅުންފިލުވި ކަމަށެވެ.\nމޯދީ ރައީސަށް ގުޅުއްވާފައިވާ ދަނޑިވަޅަކީ އިންޑިއާ އާއި ގުޅުވައިގެން އިދިކޮޅުން ހިތްހަމަނުޖެހުން ފާޅުކުރަމުންދާ ދަނޑިވަޅެކެވެ. އިޖުތިމާއި އަދި އުމްރާނީ ތަރައްގީގެ މަޝްރޫއުތަކުގައި އިންޑިއާގެ އެހީ ލިބެމުން ދާއިރު ރާއްޖެއާއި އިންޑިއާއި ދެމެދުގައި މިހާރު އޮންނަ ގުޅުމުގެ ސަބަބުން ރާއްޖޭގެ މިނިވަންކަމަށް ބުރޫއަރާނެ ކަމަށް ބުނެ އިދިކޮޅުން ދަނީ ކަންބޮޑުވުން ފާޅުކުރަމުންނެވެ.\nނަރެންދްރަ މޯދީ ރައީސުލްޖުމްހޫރިއްޔާ އިބްރާހީމް މުޙައްމަދު ޞާލިޙް އިންޑިއާ